 MADÁCH IMRE TRAGEDIA OMULUI TRADUCERE DE OCTAVIAN GOGA EDITURA PENTRU LITERATURĂ UNIVERSALĂ, BUCUREŞTI, 1964 TABLOUL I • În cer TABLOUL II • În paradis TABLOUL III • Afară din paradis TABLOUL IV • În Egipt TABLOUL V • Îm Atena TABLOUL VI • În Roma TABLOUL VII • În Bizanţ TABLOUL VIII • La Praga TABLOUL IX • La Paris TABLOUL X • La Praga TABLOUL XI • La Londra TABLOUL XII • În falanster TABLOUL XIII • În haos TABLOUL XIV • În ţinuturi de gheaţă TABLOUL XV • Afară din paradis   TABLOUL I • În cer (În cer Dumnezeu împrejmuit de slavă, pe tron Cetele îngereşti îngenunchind Cei patru arhangheli la poalele tronului Lumină ) CORUL INGERILOR Pământu-ntreg şi cerul fără margini S-aducă laudă Domnului mărit, Cel ce cu-o vorbă totul plăsmuit-a Şi cu-o privire-i poate da sfârşit Puterea-i El, lumina întrupată, Pe noi, drept umbre, raza-i ne-a născut Lui ne-nchinăm, că-n mila fără margini, Măririi Lui, părtaşi El ne-a făcut E închegată vecinica idee, Şi facerea şi-a plăsmuit hotar, Azi orice suflet trăitor în Domnul Prinos să ducă sfântului altar DOMNUL Da, s-a sfârşit măreaţa-nfăptuire Se mişcă roata, meşterul adastă Şi mii de ani în osie se-nvârte Pân’ înădesc o spiţă sfărâmată Deci, v-arătaţi a lumii mele duhuri, Vă-ncepeţi cursul fără de zăbavă Vreau să ascult cu inima senină Cum larma voastră-mi curge la picioare… (Spiritele protectoare ale stelelor se avântă pe dinaintea tronului, rostogolind globuri şi comete de diverse mărimi şi culori Muzica lină a sferelor ) CORUL ÎNGERILOR Minunat glob de văpaie S-a ivit plin de mărire Şi-ntr-un cerc sfios de stele El slujeşte fără ştire Tremurând ca un opaiţ De departe-o stea luceşte, Pe când lumea-i fără margini, Mii de inimi ocroteşte Două globuri pleacă-n luptă, Răsărind din depărtări, Goana lor orânduieşte Ale lumilor cărări Iată urlă unu-n drumu-i, Tu-l priveşti de groază plin; El la milioane-mparte Fericire şi senin Cât de blând s-aprinde-acolo Astrul închinat iubirii, Mână bună s-o păzească, Mângâierea omenirii Iată lumi ce se vor naşte, Iat-o altă lume moartă, Celui îndrăzneţ mustrare, Scut celui lovit de soartă Iată aducând pierzare O cometă vine-acum, Dar c-un semn stăpânul face Din căderea ei un drum Vino, dulce înger tânăr, Cu-al tău glob în multe feţe; Din lumină şi-ntuneric Sunt a hainei tale creţe Ocrotit mergi înainte, De al cerurilor har, Mari idei dura-vor luptă Pe îngustul tău hotar Zâmbete şi lacrimi fi-vor, Iarnă-vară pe pământ, Rază-umbră arăta-vor Voia Domnului preasfânt (Spiritele ocrotitoare ale stelelor se retrag ) ARHANGHELUL GAVRIL Tu ce-ai pus mărginire-n haos, Ca să-l închegi în humă vie, Măsură-n lumi fără repaos, Din glasul tău măreţ învie, Te preamărim: Ideie! (Se prosternă ) ARHANGHELUL MIHAIL Tu ce de-a pururi schimbătorul Cu neschimbatul împreuni, Zidind şi vremi şi infinituri, Popoare răsădind în lumi, Noi te slăvim: Putere! (Se prosternă ) ARHANGHELUL RAFAIL Tu care dărui fericirea, Ştiinţă ferecând în lut, Făcând înţelepciunii Tale Părtaşă lumea ce-ai născut, Osana: Bunătate! (Se prosternă ) DOMNUL Şi tu zâmbeşti, tăcând cu îndârjire, Ţi-e scumpă lauda şi o păstrezi, Lucífer, Ori plăsmuirea, munca mea nu-ţi place? LUCIFER Să-mi placă mie? Câteva materii, Cu alte forme, alte însuşiri, Cu noima lor de tine nevisată, Sau dacă da, tu fără de puterea Schimbării lor, acestea vrei să-mi placă? Materii seci în globuri plămădite, Ce-acum s-atrag, s-alungă-n calea lor, Şi-n câţiva viermi deşteapt-o conştiinţă, Pân’totul plin, răcit, pieri-va iarăşi, Lăsând în urmă drojdii fără vlagă?… Şi omul doar simţindu-ţi şiretlicul În colţul lui va plămădi la fel Tu-n uriaşa ta bucătărie L-ai pus pe el; nepăsător şi-n tihnă Îl urmăreşti în searbăda lui trudă, Cum năucit el Dumnezeu se crede Şi-apoi când el, ce-ai pus la foc tu, strică, Atunci te-a prins mânia ta târzie Şi-l pedepseşti pe bietul ucenic… La ce ţi-e doar întreagă plăsmuirea? Spre slava ta ai scris o poezie, Ai prins-o-ntr-o maşină hârbuită Şi nu ştiu cum, dar nu ţi-e greu s-asculţi De mii de ani cum scârţie flaşneta Acelaşi cântec fără de-nţeles… Moşnege! văd că te-a robit un joc Ce-ar încălzi un creier de copil Un joc de râs: scânteia-năbuşită, Stinsă-n noroi, văpaie n-o să fie, Ursită, libertate, s-alung-una pe alta, Dar nu-i aci ţărmuitoarea minte! DOMNUL Nu vreau cuvânt, ci mută închinare! LUCIFER Aşa mi-e firea, alta ce să-ţi dau? (Arătând spre îngeri ) Te laudă o ceată de neghiobi Ş-aşa-i cu cale, ei să te slăvească; Tu i-ai născut ca raza, umbra moartă, Dar eu trăiesc de vecii-vecilor! DOMNUL Nemernice! Materia ţi-e mamă, - Unde ţi-a fost puterea mai-nainte? LUCIFER Şi eu pot doar la fel să te întreb! DOMNUL În mintea mea din vremi făr-de-nceput Trăieşte chipul celor întrupate LUCIFER Şi n-ai simţit că făurirea minţii De-un haos ţi-e puternic priponită, Ce-i stăvilar oricărei firi pe lume? Eu, Lucifer, sunt stavila eternă; Eu întruparea veşnicei tăgade! Tu m-ai învins, căci soarta mi-e de-aşa, Ca-n lupta mea să cad întotdeauna, Dar întărit din nou să mă renasc Materia îmi primeneşte forţa, Cu viaţa ta e moartea mea alături, Cu fericirea deznădejde-amară! E umbra mea cu raza ta vecină, Credinţa ta o sap cu îndoială, Oriunde eşti, mă vezi, îţi calc în urmă, Eu, ce te ştiu, eu ţie să mă-nchin? DOMNUL Piei, duh potrivnic, du-mi-te din cale! Nu te zdrobesc, dar dezlegat te las De înrudirea spiritelor sfânte! Jos în noroi, pierdut şi huiduit, Străin să fii ş-amarnic să te zbaţi, Muncit pe veci de nesfârşitul gând Că în zadar faci lanţul tău să sune, Ţi-e mică truda: Domnul e puternic! LUCIFER A, nu aşa! Vrei să mă-mpingi în praf? Acum îţi par netrebnică unealtă E în zadar! Legat ne fuse traiul: Eu parte cer! DOMNUL (Ironic ) Deci, fie voia ta! Vezi pe pământ doi pomi cu roadă vie, Ce-n mijloc chiar îşi mlădie tulpina, I-am blestemat, ai tăi fie de-acum! LUCIFER Zgârcite-ţi sunt azi mâinile, Stăpâne, Dar locul tău, ce-ai măsurat cu cotul, Va fi pe veci lăcaş tăgăduirii, Ce lumea ta va răsturna odată! (Pleacă ) CORUL ÎNGERILOR Duh blestemat! Te-alungă cel de sus! Osana! Domnul lege ne-a adus! TABLOUL II • În paradis (În paradis La mijloc pomii cunoaşterii şi nemuririi Adam şi Eva; dobitoace de tot felul îi înconjoară cu blândeţe şi încredere Pe poarta cerului deschisă străbat razele slavei divine şi armonia lină a cetelor îngereşti Zi cu soare ) EVA A, - să trăieşti… Ce dulce-i, ce frumos… ADAM Şi să domneşti asupra tuturor EVA Să simţi plutind cu tine ocrotirea Şi jertfa laudei tu s-aduci răsplată Aceluia ce harul şi-l revarsă ADAM Simt rostul tău, femeie: - ascultarea Mi-e sete, Eva! Roadele din pom Îmbietor privesc asupra noastră EVA Eu rup un măr… CUVÂNTUL DOMNULUI Opreşte-te, Adame! Grădina ta e-ntreg, întreg pământul! De alte duhuri stau împrejmuiţi Aceşti doi pomi! Fereşte-te de ei! De vei gusta, cu moarte vei muri Roşite-atârn’ ciorchinele de struguri, Din umbra lor molatec te îndeamnă, Când raze cad, din ceruri, arzătoare! ADAM Mă miră, dar porunca-i de aievea EVA Dar ăşti doi pomi de ce par mai frumoşi, De ce-s opriţi? ADAM De ce-i albastră bolta Şi lunca verde? Împacă-te cu soarta Să ascultăm cuvântul, vino, Eva! (Se aşează într-un boschet ) EVA Aşează-te la sânul meu, iubite! (Vânt puternic, Lucifer apare din frunziş ) ADAM Ce glas aud, necunoscut, femeie, Parc-un duşman a tăbărât… EVA Eu tremur, Duiosul cânt din cer a amuţit ADAM La sânul tău îl, mai aud, îmi pare… EVA Eu, când în cer va fi umbrită slava, În ochii tăi o regăsesc, Adame De ce, dar, s-o mai caut în alt loc? M-a întrupat dorinţa ta fierbinte, Ca soarele puzderia de raze… Vezi, soarele… Nevrând să fie singur, În faţa apei chipu-şi împânzeşte, Sărută dulce-obrazul de tovarăş, Uitării dând că vede umbra moartă: Din focul lui, văpaie pururi vie, Şi umbra moare când apune raza… ADAM Te-opreşte, Eva, glasul tău mă mustră, Cuvântul ce-i, când surdă e urechea? Şi raza ce-i, când undă nu-i s-o prindă, Şi ce-aş fi eu, de nu m-ar învia Ca pe-un ecou făptura ta de floare, Să mă renasc, spre-o lume mai curată, Pe veci în tine eu să mai iubesc? LUCIFER De ce ascult dulcegăria asta? Mă-ntorc, nu voi să par ruşinea lumii Ca mintea rece, netedă, gândită, Să pizmuiască-un creier de copil (O păsărică începe să ciripească pe-o ramură din apropiere ) EVA Ascult-un cântec… Înţelegi, Adame, Un ciripit de dragoste? ADAM Izvorul Îl ascultam cum murmură aproape Şi şoapta lui avea acelaşi rost… EVA Iubitul meu, ce armonie sfântă - În mii de vorbe-acelaşi înţeles LUCIFER Ce mai aştepţi? Doar jurământ mă leagă Că am să-i pierd, şi stau la îndoială? La muncă, deci, căci n-am să lupt zadarnic Cu armele ştiinţei şi măririi În contra lor, ce au lăcaş al vieţii, Apărător al inimii-n obidă Şi ocrotire numai: simţământul La luptă, deci, câştigă îndrăzneala (Din nou vânt puternic: Lucifer apare în faţa perechii îngrozite Nimbul de slavă se intunecă Lucifer râde ) Ce vă miraţi? (Spre Eva, care a luat-o la fugă ) Opreşte-te, femeie! O clipă stai, vreau ţie să mă-nchin! (Eva se opreşte şi încet prinde curaj ) (Aparte ) Ăst chip din nou de mii de ori s-o naşte! (Tare ) Adam, te temi? ADAM De tine, nevoiaşe? LUCIFER (Aparte ) Ce potrivit strămoş al omenirii! (Tare ) Fârtate, bun ajuns! ADAM Tu cine eşti? Cobori de sus, ori vii de jos la noi? LUCIFER E tot atât, tu zi precum îţi place ADAM Nici nu ştiam că oameni ar mai fi… LUCIFER Ehei, ehei… Tu multe nu ştii încă Şi nu vei şti Moşneagul cel cucernic, De-aceea crezi că trupul din ţărână Ţi l-a dospit, ca lumea să-mpărţiţi? Tu-l proslăveşti; el ţie-ţi dă povaţă, Poruncă-ţi dă: te luptă, ori te teme, Te-ndrumă el ca păcurarul oaia… Ca să pricepi tu n-ai nevoie mare! ADAM Cum, nu pricep? Nu mintea-mi dă povaţă? Nu simt eu doar din ceruri raza caldă, A existenţei bucurie dulce? Şi mila Domnului din înălţime, Ce pe pământ pe mine Domn m-a pus? LUCIFER Credinţa ta o poartă şi-acel vierme Ce-l vezi rozând în sâmburii de măr, Şi vulturul ce-o pasăre sfâşie! Asupra lor prin ce tu te ridici? Trăieşte-n voi o palidă scânteie, Ecoul surd al forţelor vânjoase: Ca-n unda clară-a râului de munte, O clipă doar lucind la faţa apei, Recade iar în matca mohorâtă… Da, ochii tăi gândirea i-ar deschide, Ce-n bietul cap pitită zgribureşte; Puterii tale reazim făurindu-i, Ţi-ar arăta şi binele şi răul, Ca singur tu să-ţi fii cârmaciul sorţii; Scăpându-te de jugul providenţii… Dar poate-aşa, ca viermele-n gunoi, Să te târăşti în cercul tău neghiob, Mai bine ţi-e… Uşoară-i împăcarea, Dar nobilă şi grea e libertatea! ADAM Spui lucruri mari, mă prinde ameţeala EVA Eu le admir, sunt nouă şi frumoase LUCIFER Dar ca ideea falnic să se-ntrupe, Ţi-e fără rost, nu ţi-e de-ajuns ştiinţa, Îţi trebuie şi haina nemuririi - La ce ţi-e traiul scurt şi măsurat? Vezi ăşti doi pomi? Ei ţin întreg misterul Ce vă ascunde meşterul bătrân De guşti, vei şti ca Dumnezeu, iar cellalt Pe veci te ţine-n vraja tinereţii EVA Vezi, ce tiran ne fu făptuitorul! ADAM Dar dacă minţi? (Zarea se luminează puţin ) CORUL CERESC Amar de tine, lume, Tăgada-ncearcă! CUVÂNTUL DOMNULUI Omule, fii treaz! ADAM Ce glas aud? LUCIFER Prin vreascuri bate vântul! Puteri ascunse, M-ajutaţi! De vreţi pe om Să-l câştigaţi! (Val de vânt, zarea se întunecă ) Vezi pomii mei? ADAM Dar cine eşti? Răspunde! Căci firea ta asemuită-i nouă! LUCIFER Priveşte-un şoim ce-n nori îşi taie cale, Ori un sobol cu botul în ţărână: Pe amândoi alt orizont îi leagă! Deci mintea ta nu poate să cuprindă Al duhurilor minunat lăcaş, Căci omul ţi-e cea mai înaltă treaptă Şi câinelui, un câine-i idealul Şi vede cinste-n prietenia lui Dar precum tu lui Dumnezeu îi eşti, Dându-i blestem sau binecuvântare, Astfel privim asupra noastră noi, Ai lumilor de spirite părtaşi ADAM Şi tu, cum zici, de-acolo vii la noi? LUCIFER Da, între tari eram cel mai puternic, Vegheam la tronul Domnului de sus, Şi parte-aveam din slava lui! ADAM Atunci, De ce n-ai stat în cerul de lumină Şi-ai coborât în lumea de noroi? LUCIFER Mi s-a urât c-un loc de-a doua mână, Cu viaţa scrisă-n legile nătângi, Şi îngerii cu creier de copii Ce veşnic lauda cunosc Vreau fierbere şi vreau desţelenirea Puterilor ce nasc o lume nouă, În care-un suflet poate creşte mare! Mă va urma acela ce cutează! ADAM Dar Dumnezeu, eu cred, ne pedepseşte De nu-i urmăm cărarea rânduită! EVA De ce? De ce? Când calea ne-a croit-o Şi ne-a-ndrumat pornirile vieţii, Pedeapsa lui de ce să ne ajungă? Doar n-o fi pus în preajma firii noastre Negru păcat şi-a răului ispită? Sau dacă da, de ce ne-a aruncat La marginea prăpastiei eterne Cu cap năuc, păcătuirii pradă? Ori dacă-n gând el a purtat păcatul Ca viscolul de dup-o zi cu soare, - De ce-ar greşi acesta, când mugeşte, Mai mult ca ziua care dă căldură? LUCIFER Iată,-apăru întâiul filozof! Un lung şirag va mai veni, surată Tot acest gând gândind în mii de chipuri, Mulţi vor pieri în casa de nebuni, Mulţi s-or sfărma fără s-ajungă-n port… Lăsaţi-vă de veşnica socoată - În orice chip apar atâtea feţe, Încât privind tu rostul tuturora Ştii mai puţin ca-n clipa cea dintâi; Să hotărăşti doar’ nici atunci n-ajungi E moartea faptei orice chibzuinţă! EVA Adam, eu… eu rup un măr… Ce zici? ADAM Le-a blestemat! (Lucifer râde ) Dar totuşi rupe tu, Căci vreau ca Dânsul ştiutori să fim: (Din pomul ştiinţei gustă mai întâi Eva, apoi Adam ) EVA Şi tineri, tineri mai presus de toate! LUCIFER Grăbiţi acum! E pomul nemuririi Aici, aici… (Îi trage spre celălalt pom, un cheruvim cu sabie de foc le aţine calea ) CHERUVIMUL Mişeilor, în lături! CUVÂNTUL DOMNULUI Adame! tu credinţa mi-ai călcat, Te las şi eu să-ţi vezi puterea singur! EVA Ne-am prăpădit! LUCIFER Ce? Deznădăjduiţi? ADAM Nu, nicidecum, doar’ groaza deşteptării E ce vezi tu! Deci să plecăm, femeie, Străin, pustiu e locul ăst acum! CORUL ÎNGERILOR Muiaţi-vă de azi în lacrimi cântul, A-nvins minciuna, s-a pierdut pământul!  TABLOUL III • Afară din paradis (Un minunat ţinut afară din paradis O colibă de scânduri Adam împlântă parii unui gard Eva sădeşte viţă Lucifer ) ADAM E partea mea În loc de lumea largă, Mă-ndestulez c-o mică moşioară, Ce-o apăr eu de fiare stricăcioase; Să-mi deie roadă tot eu o silesc EVA Eu îngrădesc, Adame, o colibă Ca cea de-odat’… demult… mai ţii tu minte? Pierdutul rai l-aduc jos pe pământ LUCIFER Ce vorbă mare aţi rostit în treacăt Aceste două: casa şi moşia, Vor îndrepta pe veci rotirea lumii, Născând şi chin şi blânde reverii Vor creşte-apoi pe rând, ca să se-ntrupe: În patrie şi-atâtea meserii Vor plăsmui tot ce-i frumos şi nobil Şi-o să-şi înghită propriii copii ADAM Nu te-nţeleg, ţi-e vorba-ntunecată, Mi-ai prevestit cunoaşterea a toate Şi-am aruncat seninul neştiinţii Ca greu luptând să mă ridic în slavă, Răsplata ce-i? LUCIFER În tine tu n-o simţi? ADAM Eu simt şi văd că de când Dumnezeu M-a părăsit, aşa cu mâna goală, Nu-l mai cunosc Trăiesc de-acum cu mine Şi singur eu sunt dumnezeul meu Iar munca mea o să-mi rodească mie Vezi, asta mi-e puterea şi mândria LUCIFER (Aparte ) Sărman năuc! Azi mic îţi pare cerul, Să te vedem când fulgeră şi tună! EVA Mândrie, da, atâta am şi eu: Întreaga lume să mă cheme mamă LUCIFER (Aparte ) Frumoasă ţintă-n inima femeii: Să-nveşniceşti şi chinul şi păcatul ADAM Cu ce i-aş fi dator Lui? Că exist? Doar firea mea, de-i vrednică de greul Ce-l pot purta, e roada ostenelii, Căci voluptatea dulce-a băuturii, Cu chinul setei, tot eu mi-o câştig Un schimb e tot Şi preţul sărutării E-n înşelarea care vine-n urmă Dar dacă astăzi lanţul providenţii S-a rupt şi-n schimb am dobândit puterea De-a-mi făuri ori de-a-mi strica eu soarta, Cu mintea mea purtată-n pipăire, Puterea mea era-ndestulătoare Şi braţul tău nu-mi aducea folos Tu nu m-ai smuls din grelele obezi Ce m-au legat cu trupul de ţărână Şi simt, deşi nu ştiu ce e anume, Un fir de păr, mai nevoiaş, se poate, Ce-mi stăvileşte vrerea fără margini Aş vrea să sar, să zbor, dar trupu-mi cade, Urechea, ochii nu-mi ascultă gândul Când vreau să ştiu misterul depărtării Şi sufletul de-n alte lumi mă poartă, Iar mă sileşte foamea bădărană Să mă cobor la moartele materii LUCIFER Ăst fir, ce spui, mai tare e ca mine… ADAM Aşa? Atunci eşti duh neputincios, Când pânza asta de paianjen, mică, Acest nimic, ce mii şi milioane Nu-l văd, puterea să ţi-o-înfrâne poate Ăst văl ascuns împrejmuie mulţimea Ce îmbătată tropote pământul, Crezând năucă-n basmul libertăţii Şi prea puţini îi simt abia reţeaua LUCIFER Aceasta e ce-n cale mi se pune, Căci duh cu mine deopotrivă este; Ori tu socoţi că stăruind în taină E slabă doar’? A, nu! În umbră şade Cel ce frământ-o lume şi zideşte În faţa lui ai ameţi! Căci numai Fapt omenesc străluce şi dă zgomot… Hotarul lui e măsurat cu palma ADAM Mă ştii, sunt tare! Toată-nvălmăşala Arată-mi-o o clipă! Vreau să văd S-atinge oare rostul firii mele, Ce despărţit şi singuratec sunt! LUCIFER Cuvânt nebun e sunt Ai fost, vei fi Viaţa e o trecere eternă, Priveşte-n jur cu ochii luminaţi ADAM (Tot ce spune Adam în cele următoare apare pe rând ) Ce suflu simt în jurul meu? Se zbate, Din înălţimi s-avântă, se desface În două părţi şi capetele lumii Ca viforul le saltă-n drum LUCIFER Căldura-i Ce-ntinereşte ţările de gheaţă ADAM Dar aste două râuri de văpaie, Ce-alături urlă-n goană de pierzare, De când le văd o groază simt în mine Şi viaţă simt… Răspunde-mi, cum le cheamă? LUCIFER E magnetismul… ADAM Tremură pământul, Tot ce-am crezut neţărmurit, vârtos, S-a prefăcut materie ce fierbe; Urmându-şi calea ei nebiruită, Cere cuvânt şi cere întrupare Ici in cristal şi dincolo în mugur Unde va fi în zarva asta mare Fiinţa mea în mine îngrădită? Tu, trupul meu, vânjos tu mi-ai părut, Cu gând nebun unealtă te credeam Dorinţelor şi planurilor mele… Tu, trupul meu, în ce-o să te prefaci? Tu, răsfăţat copil aducător De zile dulci, de patimi şi necazuri, Te va cuprinde-o mână de ţărână, Când alte părţi, şi apa şi suflarea Ce-au îmbrăcat viaţa firii mele, S-or răzleţi în norii de azur… Cuvânt şi gând, orice idee-n creier Din rostul meu o parte cheltuieşte Şi mă topesc… iar focul ce mă arde L-a întărit vreun duh cu-a lui suflare, Peirea mea lui împăcare dându-i… Ăst chip e-amar, ăst chip mă nebuneşte! Înconjurat, în lupta ta stângace, Să stai pe veci de mii de braţe tari, Să lupţi cu sute luptă ne-nţeleasă… Grozav! De ce? De ce cu uşurinţă Am râs atunci de arma providenţii, Ce mi-o punea pe-ascuns în mâini instinctul, Şi n-o ştiam… Dar azi că-s treaz şi-o văd Şi-o simt, şi-o cer şi… totuşi… e în zadar! EVA Aşa-i! Tot astfel simt şi eu, Când tu luptând cu fiarele-n pădure, Eu ostenită voi plivi grădina, Mă voi uita în lumea asta largă, Pământul, cerul nu ne vor cunoaşte Şi-om fi străini, lipsiţi de-apărător! Era altfél în vremile mai bune! LUCIFER (Ironic ) Ei fie! Dacă sufletul pitic, Neâncălzit de alţii, se-nfioară, Căutându-şi lui pe veci slugărnicia, Vă plăsmuiesc eu vouă Dumnezeu, Mai blând ca-n cer moşneagul încruntat Peste pământ domneşte acest duh - Un blând copil din ceata cea de îngeri Te-arată, duh, te-arată! Îţi poruncesc venirea Mai tare sunt ca tine, Căci sunt tăgăduirea! (Din pământ ţâşnesc limbi de foc, un curcubeu răsare deasupra unui nor negru, gros Tunete înfricoşate ) LUCIFER (Păşind înapoi ) Tu cine eşti, vedenie grozavă? Căci spiritul pământului e blând SPIRITUL PĂMÂNTULUI Cel ce era smerit sus între îngeri, În cercul său, puternic e şi mare Azi am venit, căci glasul unui duh L-am ascultat, dar te vestesc să ştii Că vorba ta poruncă n-o să-mi fie A tulbura şi-a porunci e alta! Când îmi îmbrac eu chipul meu, tu piei, Iar ăşti doi viermi striviţi cad la pământ LUCIFER Dar spune-mi tu, primindu-te stăpân, Cum te-a găsi pe tine omul, spune! SPIRITUL PĂMÂNTULUI Voi fi-mpărţit în ape, nori şi câmpuri, În orice loc îşi va purta privirea Cu gând înalt, cu sufletul cucernic (Dispare Săltând uşor, nimfe vin să împrejmuie lunca şi izvorul ) EVA Priveşte-aceste feţe de surori, Cu drag le văd uitându-se la noi S-au dus de-acum urâtul şi necazul, Şi fericire-asupră-ne coboară! Cuvânt dau ele blând nădăjduirii Si îndoielii sfaturi bune dau LUCIFER Adevărat e gândul tău, femeie! Când mintea voastră va dori povaţă Rugaţi-vă acestor arătări? Răspunsul lor la fel e cu-ntrebarea Privesc zâmbind spre inima curată Şi groază-s celui deznădăjduit În mii de forme-n drum vă vor petrece, În mii de feţe şi-or schimba vestmântul… Vor fi mieroase umbre la-nţelepţi Si tinerelor inimi ideal… ADAM Eu nu pricep întreaga jucărie, De ce luceşte-n faţa mea? De ce? Cu un mister mai mult eu m-am ales A fost destul! Nu mă-nşela, Lucífer, Arată-mi tot, să-ţi văd făgăduinţa! LUCIFER (Aparte ) Amarnică ţi-a fost odat’ ştiinţa, Neştirea ta o vei cerşi din nou… (Tare) Răbdare! Clipa oricărei plăceri, Cu braţul tău luptând tu ţi-o câştigi… La mulţi să-nveţi, cu multe înşelări, Pân’ mintea ta va înţelege totul… ADAM Tu poţi uşor vorbi despre răbdare, Căci mintea ta străbate-o veşnicie, Dar eu din pomul vieţii n-am gustat, Deci pripă cere traiul măsurat LUCIFER Egală e măsura vieţuirii La viermi de-o zi, la cedrul secular, Trăieşte, crede, luptă şi-apoi cade Când e-mplinită munca de ziler! Nu vremea trece: noi călătorim! Un veac, o zi, măsura-i deopotrivă! Şi ţinta ta, tu ai s-o vezi ajunsă, Dar să nu crezi că-n trupul de ţărână Încătuşat e rostul tău de om! Nu vezi furnica, roiul de albine, Năuci aleargă mii de muncitori Ce-orbecăind grăbesc şi cad şi pier… Dar neamul lor eternităţi trăi-va Şi într-un duh s-a zbate mai departe, Cu repezi paşi înaintând spre ţintă… Şi haina ta de lut va cade astfel, Dar primenit din nou te vei renaşte Nevoie n-ai a-ncepe luptă nouă, Căci de-ai greşit, ţi-a ispăşi copilul Păcatele din nopţi de tinereţe Ce vezi şi simţi şi-nveţi din lumea largă Pe mii de ani cărările-ţi îndrumă… ADAM Acesta-i glasul minţii de moşneag Dar pieptu-mi tânăr alt dor ocroteşte: În viitor să-mi adâncesc privirea, Să văd la ce mi-e truda şi necazul… EVA Şi eu să văd, eterna primenire Nu-mi va răpi, nu-mi va fura din farmec? LUCIFER Să fie, deci! În văl vrăjit îmbrac Întregul rost al celor viitoare, În chip de vis cu jocuri şi icoane… Când veţi vedea zădărnicia ţintei, Când grele munci vă vor opri în cale, Ca-nfricoşaţi să nu fugiţi din luptă, Cu sufletul gonit de deznădejde, O rază las asupra lumii voastre, Citind din ea - un joc apare totul!… O arătare… Dau speranţa vouă! (Între timp conduce pe Adam şi Eva în colibioară, unde ei aţipesc )  TABLOUL IV • În Egipt (În Egipt Peristilul unui palat Adam ca faraon tânăr, pe tron Lucifer, ministrul lui La distanţă, gardă strălucitoare În fund sclavii muncesc la ridicarea unei piramide, sub supravegherea zbirilor care ţin ordinea cu biciul Zi limpede ) LUCIFER Mărite Domn, norodul îngrijat, Ce fericit s-ar stinge pentru tine, Se-ntreabă azi ce taină-ţi întristează Slăvitul chip pe tronul tău de aur De ce jertfeşti al zilei dulce farmec, Al nopţilor molatec joc de vise, Şi nu laşi grija planurilor tale Pe umerii de sclav, cum se cuvine? Când ale tale sunt pe lumea asta Întreagă slava, cinstea şi domnia Şi desfătarea omului supusă Stăpâne-ţi zic comori din ţări o mie Şi florile potirul ţi-l deschid Şi roada lor bogată ţi-o aduc… Oftatul dulce ţie ţi-l trimite Plăpândul sân a sute de fecioare, Chipul bălai cu ochi rătăcitori, Pierduţi, duioşi, o blândă arătare Şi oacheşa cu buza încleştată, Cu patima păgână-n ochi aprinsă Sunt ale tale…-n ochii tăi li-e soarta Şi simt şi cred că-şi împlinesc chemarea Vreo două clipe-odată-nseninându-ţi… ADAM În pieptul meu nu le găsesc răspunsul, De silă-mi vin, o poruncită dare… Nu braţul meu, nu lupta mea le-aduce Dar opera aceasta ce se-nalţă Socot acum că va deschide calea Măririi mele, gloriei eterne… I-a proslăvi şi firea măiestria Şi mii de ani îmi vor purta cuvântul! Azi omul e ca Domnul mai puternic LUCIFER Şi totuşi, astăzi inima nu-ţi spune Că acest gând te fericeşte, Doamne? ADAM În inimă? Nemărginit mi-e golul, Dar taina mea norodul să n-o ştie - Nu m-ar slăvi în clipa când m-ar plânge LUCIFER Dar dac-odat’ vei înţelege însuţi Că gloria-i un joc deşert, de-o clipă? ADAM Nu cred! LUCIFER Dar dacă? ADAM - Atunci m-aş prăpădi, Blestemul meu lăsându-l moştenire LUCIFER Va fi aşa, dar tu nu vei muri: Începi din nou cu vechea ta ispravă (Pe unul din sclavii care muncesc, supraveghetorii îl bat aşa de mult, încât acesta, văicărindu-se şi urmărit de zbiri, fuge până înaintea tronului, unde se prăbuşeşte ) SCLAVUL Ajută-mi, Doamne! (Dintre muncitori se smulge Eva, nevasta sclavului, şi cu un ţipăt îndurerat se apleacă asupra bărbatului ei ) EVA Ruga ţi-e-n zadar! Durerii noastre el n-a fost părtaş Nu înţelege! Prea e slab oftatul Şi tronu-nalt! Pe mine să mă chemi! Cu trupul meu te-acopăr eu, iubite! ADAM (Către slugile care năvălesc şi vor să-l târască afară pe sclav cu nevasta lui ) În lături, voi! Lăsaţi-l şi plecaţi! (Slugile pleacă ) În inimă necunoscut fior Mi-a străbătut Femeia asta cine-i? Ce-i farmecul ce sufletul mi-l leagă De chipul ei căzut în praf? Răspunde! (Se ridică) LUCIFER Mai smulgi un fir din tortul de paianjeni Cu cari glumind te-a-mprejmuit stăpânul, Să-ţi vie-n minte soarta de omidă Când încrezut ca flutur vrei să zbori Dar firu-acesta subţirel, e tare, Tu l-ai văzut, mi-alunecă din mână, Nu pot să-l rup… ADAM (Coboară pe treptele tronului ) Nici să n-o faci! Nu vreau Mă doare, dar obida lui e dulce LUCIFER Dar nu-i cu rost un rege,-un înţelept Să-i fie sclav… ADAM Deci, spune-mi ce să fac? LUCIFER (Ironic ) Tăgăduirea minţii tale limpezi Să-nfrunte taina firului ascuns, Materia să râdă şi puterea! ADAM Nu pot să râd, nici să tăgăduiesc EVA Stai să-ţi opresc şiroaiele de sânge, Iubitul meu! Ţi-e greu? Te doare? Spune-mi! SCLAVUL Mi-e grea viaţa, pătimirea scurtă… EVA A, nu! Atunci pân’ azi de ce-ai trăit, Acum să mori, în ceasul întâlnirii? SCLAVUL La ce bun traiul omului sărac? Să care pietre-n braţ la piramidă, Să dea urmaş de jug viitorimii Ş-apoi să moară: mia pentru unul… ADAM A, Lucifer, ce grai înfricoşat LUCIFER E aiurarea omului când moare ADAM Dar, ce spune? LUCIFER A, Faraon, ce-ţi pasă? În adevăr, pot zice, e-o minune Că-n lume azi un sclav e mai puţin! EVA Tu pierzi un sclav, dar mie-o lume-mi moare… De-acuma spune-mi cin’ mă va iubi? SCLAVUL Eu nu! Pe veci mă poţi uita, femeie! (Moare ) ADAM Te voi iubi eu! Duceţi-l pe mort! (Duc cadavrul ) Sus, Doamna mea, pe tron cu mine-alături, Tot astfel eşti regina frumuseţii, Cum al puterii Domn sunt eu Vreodată Tot ne-ntâlneam… EVA O ştiu, mărite Doamne! Destinul meu e glasul gurii Tale Te-ascult! Te-ascult! Dar dă-mi răgaz o clipă Ş-apoi supusă-ţi împlinesc porunca ADAM Las’ ăst cuvânt! Împărăţia mea Nicicând n-o trece marginea poruncii? EVA Greşeşti, acum porunca nu mă doare Dar, rogu-te, îngăduie-mi să plâng Întâia clipă-a morţii-acestui om! Ce mort frumos, ce mort frumos e, Doamne! (Se apleacă asupra mortului ) ADAM Frumos şi mort Ce-mpotrivire crudă Pornirii noastre pacea lui un râs e, Încrederii, un zâmbet dureros LUCIFER Un sclav fugit, vezi, nu te mai ascultă Şi zice-acum: de jugul tău nu-mi pasă ADAM Cu pace morţii Viii cu norocul… El nu mai simte lacrimile tale, Iar eu nu pot fără surâsul tău (Îl duc pe mort Adam o conduce pe Eva pe tron ) Te-aşează, deci, la dreapta mea, femeie! Odihna, simt, la sânul tău e dulce (Vaier între muncitori Eva tresare ) Ce s-a-ntâmplat? EVA Vai, nu-l auzi, stăpâne? Poporul plânge ADAM Întâi acum aud Nu-i muzică frumoasă, s-o lăsăm Sărută-mă şi uită lumea-ntreagă (Lui Lucifer ) Tu amuţeşte vaierul de-afară! LUCIFER Nu pot! Nu pot! Îl are-n drept prostimea, L-a moştenit cu jugul împreună! (Din nou vaier prelung Eva ţipă Adam se ridică ) ADAM Tu suferi greu, nici nu ştiam, femeie! Cum să-ţi ajut? Prin inima ta trece Şi-n creier simt ca fulgerul ăst vaier, Ş-aud că lumea-mi strigă ajutor! EVA A, Faraon, zdrobeşte-mă, dar iartă-mi Când strigătul poporului mă doare Eu bine ştiu că sclavă-ţi sunt eternă Şi ca să-ţi plac e ţinta vieţii mele, Deci totul uit ce-n jurul meu se zbate: Amar, mărire, vis… frumosul mort… Ca să zâmbească buza mea-n văpaie Dar când ăst neam - un trup cu mii de braţe - Se vaieră cu şalele zdrobite, Eu, fata lui - sărmanul schingiuit - În mine simt durerea lui întreagă ADAM O simt şi eu: - «o mie pentru unul…» Aşa zicea! EVA Mărite Faraon! Eşti trist acum şi eu te-am supărat, Alungă-mă, ori, dacă poţi, mă-nvaţă Să asurzesc… ADAM Mi-ai fost mai bun maestru, Căci plânsul lor tu m-ai făcut s-aud, Să nu-l mai vreau! De-acu-nainte-i slobod Cel ce-a slugit… La ce e slava mea, S-o simt, s-o văd de-a pururi înfrăţită Cu plângerea a mii şi milioane, Să plâng-o mie, unul să zâmbească, Un frate bun al celor asupriţi? De mii de ori mai mare mi-e durerea! LUCIFER Prea te-nfierbânţi; mulţimea, Faraoane, E-un cal de ham bătut de legea firii Să tragă-n şir la carul tuturora Alt rost nu are! Dă-i azi libertatea Ce tu arunci, lui de câştig nu-i este, Îşi va căuta ca mâine alt stăpân Ori socoteşti că-i apăsai grumazul De găzduia în piept o constiinţă? ADAM De ce atunci se vaietă de parcă O doare-amar că-i cer să mă slujească? LUCIFER O doare! Da! Deşi nu ştie ce, Căci orice om râvneşte stăpânirea Ăst simţ e vechiul îndreptar al lumii Ce-mpinge spre drapelul libertăţii Mulţimile… Nu-i nicidecum frăţia… El se trezeşte vag ca presimţirea, Se zbate făr-a fi o conştiinţă Şi-i sbiciuit de noutăţi ce sunt Tăgăduirea celor ce există, Aşa, văd eu, nădăjduieşte vulgul O întrupare visurilor sale Poporul, da, e o adâncă mare - Nu orice rază-i trece printre valuri, Adâncul ei rămâne-n întuneric… Luceşte-un val la suprafaţa apei, Şi valu-acum din întâmplare tu eşti… ADAM De ce chiar eu? LUCIFER Ori altul dintr-ai tăi Ce, întrupând instinctul popular, Ca un erou al sfintei libertăţi, Se va urca pe tronul tău de aur; Pe când cei mulţi nimic n-au să câştige, Ei schimb-un nume, despotul rămâne ADAM Ce uliţă cu multe ascunzişuri E mintea ta! Din ea nu pot să scap LUCIFER Scăpare e! La câţiva muritori, Ce-i vezi aici, tu dă-le jucării, Un lanţ le dă, sau, dacă vrei, inele, Şi zi-le lor: Pe voi v-am ridicat Peste mulţime, voi să fiţi aleşii Vor crede ei dispreţuind poporul Şi vor tăcea când tu-i dispreţuieşti ADAM Nu mă momi cu ispitiri deşerte! Slugi nu mai vreau! Cu toţi să fie liberi, Tu spune-le… Le dă degrabă vestea, Să-ntârziu cu părerea mea de rău LUCIFER (Aparte ) Pe drumul tău de-ncredere, te du, Şi crezi că mergi, când te răpeşte valul… (Pleacă ) ADAM Iar acest dâmb neisprăvit să steie, Un hârb pe veci aducător aminte Celor ce bat la porţile măririi - Al slăbiciunii semn şi al puterii… (Afară - zgomot şi veselie Muncitorii se răzleţesc Lucifer revine ) Te bucură, prostime! Fără silă, Ţi s-a-nchinat mărirea… EVA Dragul meu, Împacă-te! Ce-i slava îngheţată, Ce ca un şarpe se târăşte-aproape? ADAM Dar mare e!… EVA Noi s-o uităm! Nu simţi? E plânsul mut! Seninul clipei noastre Nu-l tulbură… Ce dor mai ai acum La sânul meu când te-odihneşti… ADAM Femeie! Cât de deşert şi-ngust îţi e hotarul, Şi poate chiar aceasta-i vraja care Înlănţuie mândria de bărbat Puterea, vezi, iubeşte slăbiciunea, Părintele, din fii, pe cel mai crud Îl mângâie cu braţ ocrotitor EVA A, Faraon, cu grai nepriceput Poate-am greşit, ori ţi-am mărit urâtul! E în zadar, nu sunt mai înţeleaptă: ADAM Nici nu dorí, frumoasa mea, să fii Căci minte am, în adevăr, destulă! La sânul tău eu nu putere caut, Mărire şi ştiinţă mai puţin! Le-nvăţ din slova cărţilor aceste! Vorbeşte tu, duios mlădie-ţi glasul, În inimă să-i simt cutremurarea, Zi orice vrei… Vai, Doamne, cine-ntreabă Ce cântă-n codru pasărea şi totuşi În ciripit e-o presimţire dulce Tu floare fii, o nestemată scumpă, Frumoasă, dragă, fără de folos… (Lui Lucifer ) Dar simt un dor, mă smulge din beţie, Poate-i nebun, te rog ascultă-l însă Peste plinirea veacurilor lasă Cutezător s-arunc o dată ochii, Să-mi văd povestea… LUCIFER Pân’ vă sărutaţi, Tu n-ai simţit un vânt uşor şi cald Ce-n zbor atinge faţa ta şi fuge? Un fir de praf în urma lui rămâne Şi creşte-un an cât negru e sub unghie, Un veac apoi de-un cot, de doi îl face… O mie-ngroapă piramida ta Şi numele ţi-l năruie ţărâna Se tânguiesc şacalii pe alee Şi cerşetorii năpădesc pustia… (Tot ce spune Lucifer devine vizibil ) Şi tot ce vezi nu săvârşeşte-un vifor Cu groaza lui de tremur şi pierzare… - O adiere caldă şi uşoară ADAM Ce chip grozav! LUCIFER (Ironic ) Dar duhu-ţi piere numai, Trupul rămâne múmie, minunea Băieţilor şi fetelor de şcoală, Şi spală vremea de pe faţa ştearsă Un semn ce-arată: slugă-ai fost sau Domn… (Loveşte cu piciorul o mumie care se ivise lângă tron şi de lovitură se rostogoleşte pe trepte ) ADAM (Sărind în sus ) Te du şi piei, vedenie din iad! Tu, gând nebun de slavă şi domnie… Ş-acum aud: - «o mie pentru unul» Vreau miilor să le câştig un rost În altă ţară, reazim libertăţii Să piară insul, cei mulţi să trăiască Şi sănătos întregul să rămâie! EVA Mă laşi acum, iubirea ta o laşi? ADAM Te las! Te las! Şi tronul las şi totul… Pe alte căi pornesc spre-o ţintă nouă! Prea multă vreme scumpă am pierdut Pe lăturalnice cărări, Lucífer! (Pleacă trăgând spada ) EVA Când înşelat în multele speranţe Vei reveni, te-aşteaptă sânu-mi, Doamne! ADAM A! Da! Eu simt că-n drumul meu, odată, Te voi vedea din nou, dar primenită! Vom fi la fel, şi braţul când m-o strânge Va asculta iubirea, nu porunca! LUCIFER Încet! Încet! Ţi-ajungi ţinta curând! Mai grabnic chiar decât o porţi în gând! Vei blestema nădejdea ce te minte, Voi râde eu… Ei bine! Înainte!  TABLOUL V • Îm Atena (În Atena Piaţă publică, la mijloc tribună pentru retor În faţă templu deschis, cu statuile zeilor, coroane de flori, altar Eva e Lucia, nevasta lui Miltiade, comandantul oştirii, cu fiul ei Kimon Însoţită de mai multe sclave care aduc obiecte de jertfă, se îndreaptă spre templu Prin piaţă, răzleţi, oameni din popor în zdrenţe Dimineaţă strălucitoare ) EVA Pe-aici, pe-aici vin, dragul meu copil… Te uită-ncolo, iuţile corăbii Peste hotar l-au dus pe tatăl tău! Acolo este-un neam ce-a îndrăznit Să ne izbească-n libertatea ţării Să ne rugărn, să ne rugăm, copile, S-ajute dreptul ţării noastre cerul, Să-ţi vie iar părintele erou KIMON De ce s-a dus aşa departe tata Pentr-un popor fricos şi plin de zdrenţe, Când plânge-acasă scumpa lui nevastă? EVA Nu judeca pe tatăl tău! Blestemul Lui Dumnezeu loveşte-aceşti copii Numai femeii dragostea-i dă dreptul Să plângă paşii soţului, pe care, De nu i-ar face, ea s-ar ruşina Ca un bărbat lucrat-a tatăl tău! KIMON Ţi-e teamă doar că-i slab şi-l bat duşmanii? EVA Nu! Tatăl tău viteaz e şi va-nvinge, Un lucru e de care-l tem, nu cúmva Pe el să nu se poată-nvinge… KIMON Cum? EVA Este-un îndemn stăruitor în suflet, Copilul meu, - e dorul de mărire În cercu-i strâmt e frate cu păcatul, Dar, încălzit de-al libertăţii sânge, Virtute e de cetăţean Frumoase, Măreţe fapte cheamă la viaţă, Dar, prea-nteţit, în mama lui loveşte, Luptând cu ea, din doi pân’cade unul; Când acest glas l-ar covârşi pe dânsul Şi-ar fi în stare patria să-nşele, L-aş blestema… Să ne rugăm, copile! (Se apropie de templu, în vreme ce mulţimea creşte în piaţă ) PRIMUL DIN POPOR N-aude omul nici o veste, parcă Nici un duşman nu ne-ar mai sta în cale AL DOILEA DIN POPOR Ş-aici acasă toţi pică de somn; Pesemne nimeni nu mai face planuri La întruparea cărora să-şi deie Plămânii săi, poporul suveran; Din zori tot bat pe-aici necontenit Şi nu-i un om să-mi cumpere azi votul PRIMUL DEMAGOG Ce-i de făcut? Urâtul ne omoară AL TREILEA DIN POPOR Zău, n-ar strica o mică-ncurcătură (Eva a aprins focul din faţa altarului şi, spălându-şi mâinile, s-a pregătit pentru aducerea jertfei Sclavele încep un imn care se întreţese în cursul scenei Piaţa s-a umplut de cetăţeni şi popor; doi demagogi luptă pentru tribună ) PRIMUL DEMAGOG În lături! Fugi! E locul meu aici De nu vorbesc, e patria-n pericol (Mulţimeat urlă; aprobare ) AL DOILEA DEMAGOG Primejdie-i dacă vorbeşti! În lături! (Poporul râde şi aplaudă ) PRIMUL DEMAGOG Tu n-ai misiţi să-ţi cumpere gâtlejul Mi-e strâns de jale glasul, cetăţeni, Căci inima cea nobilă o doare Văzând cum cade uriaşu-n praf Pe-un mare om dăm jos în faţa voastră Din carul de triumf… AL DOILEA DEMAGOG Începe bine Canalia, împodobeşte mielul Şi-apoi l-aduce jertfă PRIMUL DEMAGOG La o parte! DIN MULŢIME Ce-i, fraţilor, de ce-ascultăm batjocuri? (Îl îmbrâncesc pe-al doilea demagog ) PRIMUL DEMAGOG Oricât mă doare inima, vorbesc, Căci eu pe tine, glorios popor, Te preţuiesc chiar mai presus decât Pe comandantul tău AL DOILEA DEMAGOG Pe-aceşti flămânzi Cu sufletu-n arândă, care-aşteaptă Ca nişte câini să cadă fărmitura De la stăpân?… Netrebnice, nu pot De gustul tău să tac din gură DIN POPOR Jos! E vânzător şi el! Nu-l mai lăsaţi! (Îl îmbrâncesc şi mai tare Eva jertfeşte pe altar tămâie şi doi porumbei ) EVA Ah, Afrodita, fumul jertfei mele Primeşte-l tu şi-ascultă-mi rugăciunea, Nu lauri verzi cer frunţii lui de soţ, Ci împăcarea blândă-a căsniciei (Eros, zâmbind, apare în fumul de jertfă, charidele îl înconjură şi aruncă trandafiri asupra lui Tot grupul e în pioasă rugăciune ) SCLAVELE Ascultă-ne-o! EROS Ai binecuvântarea Curatei inimi CHARIDELE Să fie cu tine Paza Charidelor! SCLAVELE Lăudată fii! PRIMUL DEMAGOG Iubit popor, acuz pe Miltiade, Ca vânzător de ţară AL DOILEA DEMAGOG Minte! Minte! Nu-l ascultaţi, de nu vreţi să v-ajungă Batjocura mustrărilor târzii! PRIMUL DIN POPOR Mişelule! Coboară-te de-acolo! (Îl împing în mulţime ) PRIMUL DEMAGOG E floarea tinerimii-n mâna lui; C-o lovitură Lemnos a cuprins Şi-acuma stă la Paros L-au plătit! AL TREILEA DIN POPOR Moarte lui! PRIMUL CETĂŢEAN (Poporului) Strigaţi, ori dacă nu Căraţi-vă din solda mea degrabă! EVA (Ridicându-se) Ce larmă-aud! Vin, dragă, să vedem! KIMON Pe-un trădător îl judecă EVA Mi-e frică, De câte ori asupra celor mari Văd judecata vulgului flămând Când strălucirea cade în noroi, Cei întinaţi o văd cu bucurie, Parc-ar vedea îndreptăţirea lor AL DOILEA DIN POPOR Sunt răguşit şi-aş vrea să strig, stăpâne! AL DOILEA CETĂŢEAN Aici să ai gâtlejul uns din gros! AL DOILEA DIN POPOR Si ce să zic? AL DOILEA CETĂŢEAN Tu strigă: moarte lui! DIN POPOR Să moară! Moarte! EVA Despre cine-i vorba? AL DOILEA DEMAGOG (Păşind spre Eva) De-acel ce e c-un cap mai mare ca Tovarăşii ce nu pot să i-o ierte! EVA E Miltiade! Zeilor puternici! Şi tu? Şi tu, bătrâne Crispos, strigi, Când dintre sclavi el te-a scăpat? CRISPOS Vai, doamnă, Iertare-ţi cer! Dar astăzi dintre noi Se duce unul! Trei copii îmi ţine Acel ce-acum îmi porunceşte votul EVA Vai, Crispos, soarta-n praf cum te târăşte… Deşi te iert, când spui că eşti flămând Dar Thersites, şi tu, şi voi cu toţii Ce dormitaţi în plin şi-n bunătăţi, Căci soţul meu a alungat duşmanii De pe la porţi? Nerecunoscători… THERSITES Da, doamna mea, deşi ne cade greu, Ce-i de făcut? Aşa e astăzi valul Cine să-şi pună-n cumpănă averea, Ca să nu-nfrunte volbura? PRIMUL DEMAGOG Vă spun Să ştiţi cu toţi ce-a hotărât poporul! (Lucifer, luptător, cu faţa îngrozită, vine fugind ) LUCIFER Vestesc pierzarea! E la porţi duşmanul PRIMUL DEMAGOG Nu-i cu putinţă! Căpitanul nostru Învingător nu stă-mpotriva lui? LUCIFER Chiar dânsul e duşmanul I s-a spus Ce fierbeţi voi, în inimă mânia S-a răscolit şi până ce vorbiţi El vine-aici cu sabie şi foc AL DOILEA DEMAGOG Mişeilor, vedeţi ce ne-aţi adus! DIN POPOR Să-l omorâm, trăiască comandantul! E vai de noi, fugiţi care-ncotro! Tot s-a sfârşit PRIMUL DEMAGOG Nu! Nu! Să ne-nchinăm, Veniţi la porţi! EVA Ah, zeilor, a fost Atât de crudă judecata care Voia să-mi piardă soţul, dar acum Răscumpărarea, simt, e mai amară PRIMUL DIN POPOR Să-i prindem noi nevasta De ne-atinge Oraşul, ea să moară şi copilul EVA Eu, soţul meu, cu drag mor, dar copilul Blestemul ţării nu vreau să-l ajungă KIMON Pe mine, mamă, nu mă teme; vino, De orice rău ne apără altarul (Se urcă spre templu dinaintea grupului care-i urmăreşte; două nimfe coboară asupra lor ghirlande de trandafiri, în faţa mulţimii care se retrage De afară se aud trâmbiţi, poporul, văicărindu-se, se retrage Nimfele dispar ) LUCIFER (Râde frecându-şi mâinile ) Ce glumă bună! Mintea să petreacă, Să râdă-atunci când inimi se zdrobesc… (Întorcându-se spre altar ) Numai frumosu-acesta, pururi tânăr, De n-ar fi-n veci să mă neliniştească! În preajma lui fiori de gheaţă simt Şi mi-e străină lumea lui, în care Chiar trupul gol nevinovat apare, Păcatul - sfânt, în vreme ce ursita Cu trandafiri măreţ încununată Şi cu sărutul dulce-al simplităţii Îmbată mintea! Unde mai întârzii Tu, lumea mea de chin şi îndoială, Ca să împrăştii tremurul de vise Ce-n lupta lui pe omul care cade De-atâtea ori îl întăreşte iarăşi? Dar să vedem atunci când moartea neagră Cu groaza ei va coborâ-ntre voi: Nu s-o sfârşi neputincios şi searbăd Ăst joc pitic de umbre urâcioase? (Adam, ca Miltiade, e condus rănit în fruntea ostaşilor Înaintea lui, demagogii şi poporul cerşind iertare ) DIN POPOR Iertare! Să trăiască comandantul! ADAM Voi, ce-aţi greşit, de cereţi mila mea, Ce poate da cel slab celui puternic? Dar unde-mi sunt nevasta şi copilul? De ce nu vin? Doar n-au păţit nimic? EVA De ce mai vii? De ce, o, Miltiade, Întoarcerea, când nici nevestei tale În stare nu-i să-i facă-o bucurie? Ajută-mă, copilul meu… Eu cad… Nici nume bun nu-ţi lasă tatăl tău ADAM Nu înţeleg… Poporul cere milă, Tu blestemi, iar eu sânger pentru ţară EVA E rana mea şi-a patriei mai mare! De ce te-ntorci în fruntea oştii? Spune! ADAM Se cade doar să mă-nsoţească ei! Eu m-am întors, căci rana nu mă lasă Pe mai departe-n slujba ce purtam În mâna lor, la cei ce m-au trimis, În faţa lor, poporul suveran, Eu azi repun puterea ce-am avut Rămas bun, deci, tovarăşi dragi, vă las… Voi scump plătirăţi pacea vetrei voastre… Iar spada mea acum, Athene Pallas, Sfinţită-o pun lângă altarul tău (E condus pe treptele altarului Ostaşii i se împrăştie ) EVA (Aruncându-se de gâtul bărbatului ) A, Miltiade! Cea mai fericită-i Nevasta ta! Ce bun eşti tu şi mare - Copilul vezi cum seamănă cu tine, Ce mare-i şi frumos… ADAM Iubiţii mei! KIMON Ştiam eu doar că ce va face tata Va face bine! EVA Nu mă ruşina! De la-nceput eu trebuia să ştiu… ADAM Atârnă-mi spada, dragul meu copil! KIMON (Atârnând spada ) Primeşte scumpă spada mea, zeiţă, Pân’ voi veni o dată să ţi-o cer! EVA Eu dau tămâie jertfei indoite; Priveşte, Pallas, tu, din cer, la noi! (Jertfeşte tămâie ) PRIMUL DEMAGOG Nu spuneam drept că-i trădător? Vândut Lui Darie! Cu rana se preface, Căci nu mai vrea să lupte-n contra lui DIN POPOR Să moară deci! ADAM Ce larmă-aud afară? EVA Vai, Miltiade, ce cuvânt grozav: Din nou îţi zice lumea trădător! ADAM Cuvânt de râs… Eu trădătorul, eu, Biruitorul de la Marathon? EVA Aşa e! De lume rea ai dat, venind acasă! PRIMUL DEMAGOG Ce-ntârziaţi? Să-l prindem! (Lumea se-mbulzeşte spre templu, printre oameni aflându-se şi Lucifer ) EVA Miltiade! Lângă altar e adăpost, aice stai! De ce-ai trimis la vatră luptătorii Si n-ai dat foc acestui cuib de rele? E vrednică de lanţ spurcata gloată Ce simte că eşti Domnul ei născut, Că te ridici asupra tuturora, Şi te răpun cuprinşi de-un gând, mişeii; Să nu-ngenunche la genunchii tăi PRIMUL DEMAGOG Aţi auzit cum glăsuie nevasta Unui vândut? EVA Femeia are dreptul, Chiar vinovat bărbatul ei fiindu-i, Să-l apere! Dar el e fără vină; Vrăjmaşii lui sunt putrezi de păcate PRIMUL DEMAGOG Mărit popor, cum poţi tu să te laşi Astfel spurcat? PRIMUL DIN POPOR Dar, dacă-i pe dreptate? PRIMUL CETĂŢEAN Sunt bănuiţi acei ce ţin cu ei Mişei! Strigaţi! De nu, crăpaţi de foame! DIN POPOR Să moară, deci! ADAM Acoperă copilul, Nu vreau să-mi vadă sângele Şi pleacă, Să nu te-atingă fulgerul ce cade! Să mor eu singur, cum să mai trăiesc, Când văd cât de nătângă-i libertatea, Cărei o viaţă-ntreagă i-am jertfit! PRIMUL DEMAGOG Ce vă-ndoiţi? DIN POPOR Să moară! Moarte lui! ADAM Nu blestem eu norodul nevoiaş, Nu-i vinovat, e firea lui de-aşa: Necazul slugă să-l pecetluiască, Din rob s-ajungă-unealtă-nsângerată În mâini la câţiva trufaşi răzvrătiţi… Dar mai nebun ca toţi am fost eu însumi, Crezând că-aici e dor de libertate! LUCIFER (Aparte ) Tu ţi-ai cântat troparul de-ngropare Ce-i potrivit atâtor mari morminte! ADAM Ei, haidem, deci! Căci nu mai vreau altarul Să m-apere! (Coboară treptele, lăsând cu blândeţe pe Eva în braţele sclavelor ) Ei, iată-mă! Sunt gata! AL DOILEA DEMAGOG Te apără, nimic nu e pierdut! ADAM M-ar arde rana, când aş încerca O apărare AL DOILEA DEMAGOG Fă-o! Doar poporul, O clipă nu-i de când era-n ţărână ADAM Tocmai de-aceea totul s-a sfârşit, Ruşinea ei mulţimea nu şi-o iartă LUCIFER Te-ai luminat, acum? Ce zici? ADAM Deplin! LUCIFER Pricepi acum că vulgului neghiob Mai darnic domn i-ai fost ca dânsul ţie? ADAM Se poate; dar prăpăd sunt amândouă! Alt nume e, ursita e aceeaşi, Şi-i gând zadarnic să te lupţi cu ea Nici nu mai vreau! Ş-apoi, de ce, de ce S-ar înălta un suflet către cer? Trăiască-şi sie-şi căutând beţia Cu care umple traiul măsurat, Şi beat apoi să şchioapete spre Hades! Da, du-mă iar, din nou mă du, Lucífer, Vreau să privesc râzând virtutea altor Şi ruda lor, pierzându-mă-n desfrâu Iar tu, femeie, care parcă-odată M-ai fermecat într-un lăcaş de frunze, Demult… demult… tu esti nebună dacă Din fiul meu vei creşte cetăţean Nebună eşti, cu drept te râde fata, Sulemenita nopţii din bordel, Ce-aşteaptă vin pe buze şi săruturi… Te bucură şi cântă… râzi virtutea! La eşafod acuma, drept pedeapsă Nu că păcat am săvârşit vreodată, Ci că-o idee mare m-a-ncălzit! (Între timp este adus un butuc, lângă el stă Lucifer cu securea, Adam îşi pleacă fruntea ) PRIMUL DEMAGOG Să-l omorâţi! Trăiască patria! LUCIFER (Şoptind ) Ce bun-rămas frumos e, scumpe Domn! Nu ţi-e ciudată alintarea asta A morţii reci? Nu-ţi cam zburleşte părul? EVA Ah, Pallas, ruga nu mi-ai ascultat! (Din templu coboară spre Adam îngerul morţii, un tânâr cu faţa blândă, purtând în mână o faclă întoarsă şi o cunună ) ADAM Te-a ascultat! Cu tine fie cerul! Azi, Lucia, mi-e inima-mpăcată! LUCIFER Blestem asupră-ţi, lume de iluzii, Iar mi-ai stricat cea mai frumoasă clipă! EVA Fii blestemat, popor de slugi! Prosteşte, Cu mână rea tu mi-ai strivit norocul Şi floarea lui plăpândă a murit, Iar libertatea, ştiu, nu va putea Nicicând să-ţi fie ţie-atât de dulce, Pe cât de-amară mie ea mi-a fost!   TABLOUL VI • În Roma (În Roma Galerie deschisă, cu privire spre Apenini, împodobită cu statuile zeilor şi vase în care ard miresme În mijloc, masă întinsă cu trei lectice La orgie e Adam reprezentând pe Sergiol, Lucifer pe Milo, şi Catul, trei fanţi corupţi Lângă dânşii, trei cocote îmbrăcate sumar: Eva ca Iulia, Hippia şi Cluvia În fund se vede lupta gladiatorilor Sclavii stau aşteptând ordinele Muzică de flaut Amurg, mai târziu noapte ) CATUL Vezi, Sergiol, ce mlădios se mişcă Gladiatorul cu panglică roşe Pun rămăşag că-nvinge el Şi pun rămas că bate pe cellalt ADAM Pe Ercul, nu! CATUL Ha! Ce te juri pe Ercul? Cine-ntre noi mai crede azi în zei? Pe Iulia! Şi mai curând te cred ADAM Ei, fie! LUCIFER Te-ai jurat pe bun temei, Punând doi idoli deopotrivă-n faţă, Dar spune, cum socoţi tu jurământul: Iubirea, frumuseţea-i să-nţelegem, Sau poate chiar credinţa ce ţi-o poartă? CATUL Tot farmecul e trecător şi tocmai De-ar rămânea ce astăzi te-a răpit, E învechit în ziua cea de mâine! Şi-o dragoste mai fără de ispite Te-mprejmuie cu vraja noutăţii ADAM Credinţa, zic! Sau crezi că cheltuieşte Mai mult vreun om pentru amanta lui? HIPPIA Vai, ce copil! Dar fără de sfârşit Poţi tu vreodată să îmbrăţişezi? Sau chiar de poţi, cum eşti de-a pururi dornic De noi plăceri, zadarnic te căzneşti Căci o femeie plină de ispite Din voluptate-ţi dă doar o frântură, Pe când icoana farmecelor multe Ca o himeră-n faţa ta pluteşte, Şi cine ştie-o clipă, un capriciu, Un vis răzleţ, n-o prinde-n stăpânire? Un luptător cu braţe ostenite… ADAM Aşa-i! Aşa-i! Destul e Hippia, De ce mă mână patimi ca pe Tántal, Când îmi lipsesc puterile lui Ercul, Ori ca Proteu la faţă nu mă schimb Şi-un sclav bătut e-n stare ca să guste, Pe urma unei săptămâni de chinuri, Un ceas dorit de domnul lui zadarnic… Ori, e plăcerea băutură bună Celui ce-o bea pe rând, înţelepţeşte, Şi moarte-acelui ce s-aruncă-n valu-i? LUCIFER A, ce superbe-nvăţături morale Lângă pahar, la sân de fete mari… V-aţi rămăşit? ADAM De pierd, îţi dau pe Iulia CATUL Dar de câştigi? ADAM E calul meu al tău CATUL O, lună-o ţiu şi poţi s-o iei pe urmă, Ori o arunc în lacul meu de peşti LUCIFER Ia, Lucia, din peşte, - e frumos, Înfruptă-te, căci ai să-ngraşi un altul… EVA Ce crezi? Pe tine nu te-or roade viermii? Să fie vesel cel ce azi trăieşte, Sau cel puţin să râdă, dacă poate (Bea ) ADAM (Către gladiator ) Te ţine, mă! CATUL Ia seama, nu te da! (Gladiatorul lui Catul cade şi ridică degetele, implorând graţie Adam vrea să facă semnul obişnuit al graţierii, dar Catul îi prinde mâna şi îşi îndreaptă pumnul strâns spre gladiator ) Recipe ferrum! - Stârpitură laşă! Am sclavi destui, de ce să fiu zgârcit? Cui ar putea să-i pară rău de-o scenă Mai vie-acum, - aşa-i, frumoase doamne? Mai dulce-i buza, dorul meu fierbinte Când sângele a înroşit arena! (Pe gladiator l-a executat adversarul ) ADAM Calul e-al meu, vin’ Iulia la sân Duceţi cadravul Vreau un dans acum! Să mai vedem şi alte nebunii; Din ce-am văzut, destul e! CATUL Cluvia! Vino şi tu, nu pot privi prea mult Când se sărută alţii LUCIFER Hippia! Să nu urmăm şi noi frumoasa pildă? Dar linge-ţi buza, n-ai pe ea otravă? Aşa, acum ne veselim, drăguţă! ADAM A, Iulia, simt inima cum bate, Nu pot avea asupra ei odihnă LUCIFER Vai, ce nebun! De inimă vorbeşte… CATUL Vezi, draga mea, eu-ţi las inima-n pace Să faci cu ea ce vrei, dar să nu ştiu Sărutul numai ţi-l doresc fierbinte CLUVIA În sănătatea ta, mărinimie! (Bea ) CATUL Dă-mi, Cluvia, şi braţul… Mai aproape… Si sânul tău cel moale ca mătasa… Vezi, mi-a căzut cununa de pe frunte (Către dansatoare ) Ce gingaş e avântul vostru… Cât Năvalnic foc şi farmec laolaltă! CLUVIA Te leg la ochi de mai găseşti o vrajă În jocul lor, când eu alerg atâta, Fără să pot un bun cuvânt să am (Arătând spre Lucifer ) Te uită! Omu-acesta hâd şi acru, - Ce chip de fată lângă el… De ce? Când nici nu vrea să-i ia folosul altfel Decât lăsând-o-ncet să aţipească Când el ne spune glume şi nimicuri Punând miresme-n vorba lui de şagă, Cu buze reci, cu ochi plini de dispreţ… CATUL Adevărat! O faţă-aşa îngheaţă Chiar lumi întregi de poezie Cine Înfrânge vraja clipei şi nu lasă Să-i fure valul sufletul şi mintea, Nu e om bun! Să fi rămas acasă HIPPIA Adevărat! Mi-e teamă că sărmanul S-a molipsit de ciuma din oraş ADAM Lăsaţi pe morţi… Un cântec săltăreţ Aş vrea… Uşor… Care din voi îl ştie? HIPPIA (Cântă ) De dragoste şi vin Să-ţi ţii paharul plin, Căci tot paharul Alt farmec are Beţia dulce ca-n poveşti, Ca soarele morminte reci, Ne-ntr-aureşte traiul! De dragoste şi vin Să-ţi ţii paharul plin, Căci orice fată Alt farmec are Beţia dulce ca-n poveşti, Ca soarele morminte reci, Ne-ntraureşte traiul CATUL Nu-i rău Nu-i rău Tu ce ştii, Cluvia? CLUVIA (Cântă ) Erau pe-atunci nebuni în lume, Când un boier de mare nume, Lucreţiei i-a-ngenuncheat, Cerându-i văduvitul pat, Şi-n loc să râdă-n lupanare, Ea se străpunge-n piept şi moare TOŢI Vă veseliţi, lumea-i schimbată, În ceas mai bun ni-e viaţa dată! CLUVIA (Cântă ) Nebune vremi umblau demult Din vila lui măreaţă, Brut, Şi-atârnă sabia-i de brâu, Ca un zănatec lefegiu, Pleacă la luptă, moare-n chin, Pentru-n popor de zdrenţe plin TOŢI Vă veseliţi, lumea-i schimbată, În ceas mai bun ni-e viaţa dată! CLUVIA (Cântă ) Nebune vremi demult umblau, Eroii gând nebun gândeau, Credeau că-i sfânt ce râdem noi; De-ar fi şi azi aşa eroi, Eu zic că-n circ le-am face loc, Cu turma tigrilor în joc TOŢI Vă veseliţi, lumea-i schimbată, În ceas mai bun ni-e viaţa dată! LUCIFER Vezi, Cluvia, e Hippia învinsă Aş vrea să fiu poetu-acestui cântec ADAM Şi tu nu cânţi? Eşti tristă, Iulia; În jur de noi e vesel, râde totul La sânul meu nu-ţi place adăpostul? EVA A, bine mi-e… Dar, uite, Sergiol, Norocul mie-mi încreţeşte fruntea, Căci fericirea-n adevăr nu râde S-amestecă şi-n clipa cea mai dulce Un strop din jalea nemărturisită, Şi mă gândesc c-această clipă-i floare Şi moare deci… ADAM La fel cu tine simt… EVA Şi-ndeosebi când chiu aud şi cântec, Eu trec hotarul vorbelor înguste; Ca într-o luntre-n cântec eu mă leagăn Şi parcă dorm de visuri alintată, Iar melodia spre trecut mă poartă… Sub palmierii ce se scaldă-n soare, Mă văd copilă veselă, curată… Ce sfântă-a fost chemarea mea şi mare… Un vis nebun m-a tulburat în treacăt - Vai, iartă-mă…, sărutul mă trezeşte… ADAM Destul cu joc şi muzică… Mi-e scârbă De veşnica dulcegărie - Iarăşi În inimă amarul mi se cere Pelin în vin, pe buze roşii ghimpe, Şi vreau pierzare peste capul meu (Perechile de dansatori se depărtează, de afară se aud vaiere ) Ce vaier e, de ne pătrunde-n creier? LUCIFER Vor răstigni câţiva nebuni acum, Care-au visat noi drepturi şi frăţie CATUL Aşa le trebui’ Să fi stat acasă, Uitând şi bucurându-se de lume; De ce-au vorbit de treburile altor? LUCIFER Pe cel bogat săracul îl vrea frate, De-l schimbi, atunci te răstigneşte dânsul CATUL Să râdem deci: mizeria, puterea, Si ciuma care zeciuie oraşul Şi tot destinul zeilor de sus (Din nou se aud vaiere ) ADAM (În sine ) Eu parcă dorm, de visuri alintat, Şi melodia spre trecut mă poartă… Ce sfântă-a fost chemarea mea şi mare… Aşa spuneai tu, Iulia? EVA Asa! (Se întunecă Prin faţa galeriei trece în pas domol un convoi cu tibii, cu torţe şi femei care bocesc Pentru o clipă întreaga societate se cufundă în tăcere ) LUCIFER (Râzând ) Precum văd eu, se stinge veselia Nu mai e vin, ori gluma-i pe sfârşite, De e sătul şi cel cu faţa acră? Ori poate frica vă opreşte graiul, Ori credeţi chiar? ADAM (Aruncându-şi paharul spre el ) Să piei, de zici aşa! LUCIFER Ei, dar aduc alt oaspe între voi, Cu el revine cheful, să vedeţi Hei, slugi! degrab’ aduceţi-l încoace Pe cel plimbat cu torţe-n drum, aici! Să-l îmbiem c-un păhărel de vin! (Îl aduc pe mort în sicriu deschis şi-l aşează pe masă Cei ce-l însoţesc rămân in urmă Lucifer închină mortului ) Fârtate, bea! Azi ţie, mâine mie HIPPIA Vrei poate chiar să-l şi sărut? LUCIFER Sărută-l Şi pe furiş din gură ia-i obolul HIPPIA De ce nu, când pe tine te sărut? (Sărută mortul Apostolul Petru se smulge din mulţime ) APOSTOLUL PETRU Opreşte-te! E ciumă-n sărutare! (Toţi tresar îngroziţi şi se ridică de pe aşternut ) TOŢI Grozav! E ciuma! Daţi-vă în lături! APOSTOLUL PETRU Neam nevoiaş şi laş peste măsură! În clipa când norocul îţi surâde, Obraznic esti ca musca la lumină, Bătându-ţi joc de Dumnezeu şi cinste Dar când pierzarea s-a ivit la uşă Şi degetul lui Dumnezeu te-atinge, Te pleci fricos şi groaza te supune Nu simţi acum a cerului osândă Şi greul ei? Roteşte-ţi ochii-n jur, Oraşul piere, neam străin călcat-a Tot câmpul tău cu holdele de aur Se duce ţara! Nu-i poruncitor Şi lege nu-i! Cu fruntea ridicată Purcede moartea printre cetăţeni, Şi gândul galben Groază e în cer Şi pe pământ nu-i chip de ajutor Nu poţi - aşa-i? - cu viforul beţiei Să amuţeşti cuvântul strigător Ce-adâncul multor piepturi înfioară Şi în zadar pe-un drum mai bun te-ndeamnă! Îndestulare - aşa-i? - nu poţi să afli, Căci din beţie greaţa-ţi mai rămâne Te uiţi năuc şi buza ta şopteşte: E în zadar! Neputincioşi sunt zeii Cu chipul lor încremenit în piatră! (Statuile zeilor cad sfărâmate ) Ei Cad sfărmaţi şi Dumnezeu tu n-ai, Ca să-ţi ridice rostul din noroi! Priveşte-n jur cetatea ta străveche: Ce-o zeciuie ca ciuma mai puternic? Din perne moi s-au ridicat o mie Sâ plece-acum spre plaiurile Thebei - Anahoreţi, sălbătăciţii pustnici Cătând acolo clipe de-nălţare Vieţii lor în patimi tăvălită… Tu vei pieri, neam laş, corcit şi putred, De pe pământul ce se primeneşte HIPPIA (Prăbuşindu-se în faţa mesei ) Amar de mine! Chinuri mă răpun, Mă arde focul Orcului întreg, E ciuma… ciuma… Mor, mă prăpădesc… Nu-i să-mi ajute vreunul dintre voi, Tovarăşii atâtor clipe dulci? LUCIFER Drăguţa mea! Azi ţie, mâine mie! HIPPIA Zdrobiţi-mă, de nu, vă blestem! APOSTOLUL PETRU (Se apropie de ea ) Stai! Nu blestema, copilă! Iartă-le! Te-ajútor eu şi Domnul cel de sus, Eternul Domn al dragostei curate Înalţă-te la dânsul! Sufletul, Prin curăţirea sfântului botez, Se va-ndruma spre cer! (O botează dintr-un vas de pe masă ) HIPPIA M-am uşurat! Îţi mulţumesc părinte! (Moare ) CATUL Prea scârbit De lumea asta plină de păcate, Eu azi pornesc pe cale, către Theba (Pleacă ) CLUVIA O clipă stai, Catul, să viu şi eu (Iese ) ADAM (Gânditor, păşeşte în faţă Eva îl urmează ) Tu, Iulia? Tu ce mai cauţi aici, Unde de mult e moartă veselia? EVA Nu-i locul meu cu locul tău alături? Vezi, Sergiól, ce patimă curată Ai fi găsit în pieptul meu, dar tu Numai plăceri răzleţe mi-ai cerut ADAM Şi-n pieptul meu… Păcat! E tot la fel! Ce trai pitic, îngust şi fără rost… O, dacă este Dumnezeu în cer! (Îngenunche ridicând mâinile spre cer ) Poruncitor ce poartă cârma noastră, Neam nou s-aducă-n lumea asta veche, Ce-o primeni cu sânge epigonii Alt ideal! Un drum spre-o nouă ţintă, Mai nobilă, căci totul e tocit Ce-a fost al nostru! Altă plăsmuire Noi în zadar mai vrem, neputincioşii… Ni-e braţul slab!… Ascultă-mi ruga, Doamne! (Pe cer apare împrejmuită de slavă: Crucea De după creştete de munţi se ridică para oraşelor aprinse De pe culmi coboară cete de barbari În depărtare răsună un imn cucernic ) LUCIFER (În sine ) Îmi cam zburleşte părul, acest chip, Dar nu sunt oare oameni luptătorii? Ce nu pot eu, fac dânşii-n locul meu E glumă veche gluma asta-ntreagă După topirea nimbului de slavă Rămâne crucea cea scăldată-n sânge APOSTOLUL PETRU Cuvântul meu plinit-a Domnul! Uite, Pământul putred azi din nou se naşte Aceşti barbári ascunşi în piei de urs, Ce-azvârl tăciuni în streşini de palate, Al căror cal azi calcă cu copita Ogor arat de plugul multor veacuri, Aflându-şi ieslea-n templuri părăsite, Vor gâlgâi un nou prisos de sânge În vinele ce-s azi atât de scurse! Iar cei ce cântă imnuri azi în circ, Când lei flămânzi le sfâşie din carne, Alt ideal aduc: frăţietatea Şi dezrobirea omului din jug, Ce vor mişca pământu-n temelii! ADAM Ah, simt că-mi cere sufletul şi alta Decât plăceri şi lene-n perne moi, Căci sângele din inimă când curge E cea mai sfântă voluptate-n lume APOSTOLUL PETRU Să ai, deci, ţintă: Domnului mărire Şi muncă ţie! Omul este slobod A-şi dezveli tot tortul lui de gânduri; O singură poruncă e: iubirea ADAM La luptă, deci! Cu-nvăţătura nouă, O lume nouă să clădim, în care Vor lumina virtuţi de cavaleri, Iar poezia-n umbră de altar, Va proslăvi-n femeie: idealul! (Pleacă răzimat de apostolul Petru ) LUCIFER Avântul tău zadarnic e, Adame! Şi bărbăţia vrednică de lauri Lui Dumnezeu îi place când te-ndrumă Spre cer, iar dracul râde bucuros De câte ori tu cazi în deznădejde (Îl urmează )   TABLOUL VII • În Bizanţ (În Constantinopol Piaţă unde rătăcesc câţiva cetăţeni În mijloc palatul patriarhului, la dreapta mănăstire de maici, la stânga parc Adam, ca Tancred, în plină bărbăţie, vine cu alţi cavaleri în fruntea oştirilor de cruciaţi care se întorc din Asia Flutură steaguri în sunet de tobe Lucifer e purtătorul de arme al lui Tancred Seara, mai târziu noapte ) PRIMUL CETĂŢEAN Priviţi, iar vine-o ceată de barbari Să ne-ncuiem şi uşile, şi poarta, Să nu le vie iar pofta de pradă! AL DOILEA CETĂŢEAN Femeile păziţi! Aceşti sălbateci Cunosc orgia din seraiuri bine PRIMUL CETĂŢEAN Şi ele ştiu ce-i dreptul biruinţii ADAM Opriţi-vă! De ce fugiţi de noi? Nu ne vedeţi voi semnul sfânt al legii, Ce ne-a-nfrăţit în drum spre-aceeaşi ţintă? În Asia am revărsat lumină Şi dragoste, ca miile de oameni În ţara căror leagănul credinţii A răsărit pentru întâia oară, Să simtă bieţii dreapta vindecare… Şi între voi, noi n-am găsi iubire? PRIMUL CETĂŢEAN Ni s-au mai spus astfél de vorbe bune, Ca în curând să ni s-aprindă casa! (Se împrăştie ) ADAM (Către cavaleri ) Vedeţi-l? Iată rodul blestemat, Dacă tâlhari cu gândul lor murdar Pornesc în lume flamura cea sfântă, Şi, linguşind ale mulţimii patimi, Din nechemaţi ajung conducători Fraţi cavaleri! Pân’ cinstea fără pată Şi sfânta laudă a Domnului de sus; Pân’ vitejia, sprijinul femeii Le-avem pe spadă: noi suntem datori, Să înfrânăm acest demón spurcat, Croindu-i căi potrivnice cu vrerea, Ca să slujeaşcă ţinte mari, curate LUCIFER Frumos vorbeşti, dar dacă vulgul, Tancred, Nu va mai crede-n stăpânirea ta? ADAM Unde e suflet, e şi biruinţă! Îl fulger eu! LUCIFER Dar dacă are suflet Şi el, atunci vei coborâ la dânsul? ADAM Mai nobil e ca să-l ridic la mine A părăsi o luptă sub cuvântul Că n-ai tovarăşi, tot atât de mic e Ca teama de prieteni lângă tine, Când împărţirea prăzii e la rând LUCIFER Vezi ce-a ajuns măreţul gând cu care Mureau demult martirii de prin circuri E bietul ins scăpat azi din obezi? Ciudată e frăţietatea asta… ADAM Nu-ţi bate joc! Învăţătura sfântă Eu o-nţeleg, e dorul vieţii mele! Să stăruie cel cu scânteie-n suflet, Cu drag primim în tagma noastră omul Care şi-a scris cu spada vrednicia Dar trebuie comoara s-o păzim De clocotul mulţimii care fierbe A, de-ar sosi seninul ceas al vremii, Plăsmuitor de dezrobire-aievea, Când stavili cad, căci totul e curat N-aş crede eu să văd această zi, De n-am avea drept urzitor al muncii Pe însuşi Domnul Dumnezeu din cer! Tovarăşi! Voi primirea ne-aţi văzut Suntem străini în zgomotul de-aici Să ne-aşezăm, deci, tabăra-n livadă, Cum la păgâni făceam odinioară Va fi mai bine altădată Haideţi, Căci vin şi eu De ceata lui întreagă Răspunde fiecare cavaler (Cruciaţii aşează corturi ) LUCIFER Ce pagubă, că gândurile tale Rodesc numai povestea unui măr La faţă rumen, dar putred la miez ADAM Destul! Nu crezi nimic tu sfânt sub soare? LUCIFER Chiar dacă da, când neamul tău nu crede, Nu-i de folos Chiar cavalerii tăi, De care spui că strălucesc pe valuri Ca farul, tagma lor, pe care-o lauzi, S-a strânge-odat, şi-n drumul prăbuşirii Va fi o stâncă, pentru călători, De mii de ori mai plină de primejdii Ca cea lipsită pururi de lumină Tot ce trăieşte plăsmuind un bine, Cu vremea moare, duhul i se mută; Trupul rămâne-asemeni unui hoit Ce-mprăştie miasme-omorâtoare În noul cerc clădit în jurul lui În acest chip rămâne-asupra noastră Întreagă slava vremilor apuse ADAM Pân’ piere tagma, sfântul ei cuvânt Se răspândeşte-n lume şi atunci Primejdie nu e! LUCIFER Cuvântul sfânt… El e blestémul vostru de demult… Din întâmplare dacă l-aţi găsit, În rostul lui atât îl ascuţiţi, Îl frământaţi şi-l chinuiţi atâta, Pân’ l-aţi făcut obezi sau nebunie Şi, totuşi, voi, făpturi încrezătoare, Ne-având în minte gândul îngrădit, Îl căutaţi spre nenorocul vostru Vezi spada mea: mai mare sau mai mică C-un fir de păr, în rostu-i nu se schimbă, Şi de-ai urma pân’la sfârşitul lumii, Nu vei găsi tu punctul de hotar, Deşi simţirea, ochii ţi-l arată Când e schimbarea mare împlinită… Dar ce mă zbat? Te oboseşte vorba, Priveşte-n jur puţin şi vezi tu însuţi (Din nou apar câţiva cetăţeni ) ADAM Ni-s osteniţi ostaşii… Cer, prieteni, Sălaş aici, în leagănul credinţii… Dar nu-n zadar AL TREILEA CETĂŢEAN E întrebarea, dacă Nu eşti eretic mai rău ca păgânul? AL PATRULEA CETĂŢEAN Ce crezi tu? Spune: homousion Ori homoiusion ADAM Eu nu-nţeleg… LUCIFER Nu zi nimic, mai bine e aşa AL PATRULEA CETĂŢEAN Eretic e, căci, uite, se-ndoieşte MAI MULŢI Grăbiti! Grăbiti! Să ne-ncuiem în casă! Blestem pe cei ce vor să-i ocrotească! (Se împrăştie ) (Apare patriarhul din palatul lui, cu alai şi suită ca un monarh O ceată de călugări îl urmează, însoţind eretici în lanţuri În urmă ostaşi şi popor ) ADAM Stau împietrit! Dar spune-mi tu, ce prinţ S-apropie aşa semeţ, obraznic? LUCIFER Un mare preot El e azi urmaşul Apostolilor ADAM Dar această turmă De cerşetori desculţi, în urma lui, Ce bucuroşi petrec poporu-n lanţuri, Cu umilinţă mincinoasă? LUCIFER Sunt Călugări: cinici ai creştinătăţii ADAM N-au fost de-aceştia-n munţii mei bătrâni LUCIFER Vor fi de-acum, căci lepra se lăţeşte Încet şi sigur Dar bagă de seamă Să nu-i atingi în treacăt cu vreo vorbă; Stăpâni ai cinstei, mila nu cunosc ADAM A, spune-mi, oare: care e virtutea Ce poate sta la ei? LUCIFER E resemnarea Ce meşterul şi-a răstignit pe cruce ADAM El a murit răscumpărând o lume, Dar ăştia iau pe Domnul în deşert Şi harul Lui cel sfânt dispreţuiesc Nebun e cel ce-apucă-aceeaşi armă Când un ţânţar nevolnic stă-mpotrivă Sau când un urs LUCIFER Dar dacă ei privesc Drept urs ţânţarul? Ca nişte eroi Crezându-se la largul lor, trimit În iad pe orice muritor de rând… ADAM Ca Toma văd, dar tot ca el nu cred Privesc în ochi aceste arătări… (Trece în faţa patriarhului ) Părinte! Noi; ai sfântului mormânt Ostaşi suntem şi-am vrea un adăpost, Să odihnim puţin, că drumu-i greu, Dar oamenii nu ne primesc în casă; Ne-ajută tu… Tu, care eşti puternic PATRIARHUL Azi, dragii mei, de lucruri mici n-am vreme, Căci Dumnezeu şi oamenii mă cheamă Să osândesc pe aceşti eretici, care Ca buruiana-mprăştie otravă, Cu foc şi fier îi pierdem în zadar, Căci întremaţi iar îi trimite iadul, Dar dacă voi sunteţi vitejii crucii, Ce căutaţi duşmanii la Arabi? Aice sunt cei răi Porniţi! Stârpiţi-le şi satul şi sămânţa, Moşnegii lor, nevestele, copiii… LUCIFER De ce, părinte, şi cei fără vină? PATRIARHUL Si şarpele e fără vină când E mic sau n-are dinţii de otravă, Şi tu-l omori! ADAM Grozav va fi păcatul Ce într-atât a răscolit mânia-n Biserica iubirii PATRIARHUL Fiule! Nu-i iubitor cel ce-şi mângâie trupul Si cel ce-n suflet poartă înfrânarea Şi sabie şi zări de foc străbate Spre inima aceluia ce-a zis: Nu pace-aduc, ci luptă pe pământ Aceşti ce-i vezi, necredincioşi, vestesc Învăţătura preasfintei treimi Cu homoiusion, pe când soborul, Biserica în homousion A-ntemeiat articol de credinţă CĂLUGĂRII Să moară toţi! Curând, căci arde rugul! ADAM Lăsaţi-vă, fârtate, de-acest i, Mai-naltă jertfă e-nfruntarea morţii În lupta mare-a sfântului mormânt BĂTRÂNUL ERETIC Nu ispiti, Satano! Noi murim Acolo unde Domnul rânduit-a… UN CĂLUGĂR Nemernice, te lauzi cu-adevărul? BĂTRÂNUL ERETIC Nu e cu noi soborul din Rimini Şi altele? CĂLUGĂRUL Pe căi piezişe-au fost! La Nicaea, drept grăitor Sinodul N-a judecat dreptatea pentru noi? BĂTRÂNUL ERETIC Obraznici sunteţi! Răzvrătiţi! Şi-aţi vrea Cu noi să vă întreceţi? Spune: Avut-aţi voi părinte sufletesc Ca Arie sau cei doi Eusebi? CĂLUGĂRUL Dar voi aveţi un Atanásiu? Spune! BĂTRÂNUL ERETIC Martirii vostri? CĂLUGĂRUL Noi avem mai mulţi! BĂTRÂNUL ERETIC Frumoşi martiri Cu umbre şi vedenii I-a dus la moarte diavolul: Zic vouă, În adevăr voi sunteţi Babylonul, Acea muiere dată preacurviei Ce, după scrisul Sfântului Ioan, S-a prăpădit de pe ţărina lumii CĂLUGĂRUL Voi Anticrist, de care pomeneşte În cartea lui Ioan evanghelistul, Balaurul cu şapte capete, Înşelători; tovarăşi toţi cu dracul… BĂTRÂNUL ERETIC Tâlhari! Mişei! Beţivi! Curvari! PATRIARHUL Ei, haide! La rug cu ei spre slava Domnului, Prea trece vremea! BĂTRÂNUL ERETIC Da! Spre slava Lui Bătrân viclean, tu bine zici, aşa e! Lui Dumnezeu cădem noi jertfă azi! Sunteţi cei tari, e voia voastră lege, Dar sus în cer judecătorul şade Şi zilele vi-s numărate-acolo Noi luptători s-or zămisli! Din sânge Trăieşte crezul, şi scânteia lui Va-nflăcăra veacuri târzii! Acum Veniţi la moarte, fraţilor, veniţi! ERETICII (Cântă în cor ) 1 Dumnezeul meu, Dumnezeul meu; de ce m-ai părăsit, departe de ajutorul meu şi de cuvintele strigării mele? 2 Dumnezeul meu, strig ziua şi nu mă auzi, strig noaptea şi nu aflu repaos 3 Totuşi, tu sfânt eşti… (Psalm XXII) CĂLUGARII (Întrerup în cor ) 1 Ceartă Iehova pe cei ce se ceartă cu mine, luptă-te cu cei ce se luptă cu mine 2 Ia pavăza şi scutul şi scoală-te întru ajutorul meu! 3 Întinde lancea şi închide calea celor ce mă urmăresc (Psalm XXXV) (Patriarhul şi convoiul lui se depărtează, câţiva călugări cu „tractate” se amestecă printre cruciaţi ) LUCIFER Ce-ai amuţit? Eşti prins de groază? Spune! Crezi tragedie ce-ai văzut? Degrabă Zi-i comedie şi te-nveseleşte! ADAM Vai, nu glumi! Şi pentru-un i se poate Să meargă-aşa nestrămutaţi la moarte? Măreţ, atunci, ce mai e pe pământ? LUCIFER Sublimul şi ridicolul sunt fraţi Abia-i desparte-un fir de păr, iar glasul Ce-i judecă, din inimă porneşte, Acolo e judecătorul tainic Ce-şi bate joc sau îndumnezeieşte ADAM De ce-am văzut acest şir de păcate? O luptă mică, mare-n meşteşuguri, Otravă rea cu multă trudă scursă Din cea mai mândră şi frumoasă floare În a credinţii vreme de prigoană… Cine-a zdrobit-o? Unde-i vinovatul? LUCIFER E biruinţa însăşi vinovată, Ea-mprăştie pe-nvingători, pe urmă, Naşte martiri; frăţia la pierzare Putere dă, o vezi, e la eretici ADAM În adevăr, mi-aş frânge spada-n două Şi m-aş întoarce-n ţara mea, la Nord, Unde în umbra codrilor străvechi, Podoaba bărbăţiei: simplitatea Se-mpotriveşte încă tuturor Otrăvurilor ce se văd aici Dar glas ascuns îmi spune la ureche Că faţa vremii eu trebui’ s-o schimb LUCIFER Zadarnic gând! Pe ins nu poţi nici când Să-l fericeşti potrivnic vremii lui Căci vremea e un râu: te adânceşte, Ori valul ei, te duce înainte, Şi-notător e omul, nu cârmaci Cei porecliţi de cronici mari, ori sfinţi, Au înţeles cu toţii rostul vremii, Dar duhul nou nu ei l-au plăsmuit Doar nu zoreşte când cocoşul cântă, Ci cântă el când zorile le vede Acei ce azi se duc senini la moarte, Când alţii râd de lanţurile lor, Văd înainte urma unui om, Ideea nouă-asupra lor pluteşte Ei pentru ea azi mor, pe când urmaşii O vor găsi şi-n praful de pe uliţi Dar să lăsăm acestea Vino-n treacăt Spre tabără! Te uită cum roiesc, Călugări nespălaţi, să facă târg Ţin cuvântări şi dau nebuni din mâini… Să-i ascultăm! UN CĂLUGĂR (Spre cruciaţii care se îndeasă asupra lui ) Hai, cumpăraţi, voinici! E-a pocăinţii-nvăţătură-aici! La orice deznădej de călăuză! Veţi învăţa: cum hoţul de biserici, Şi ucigaşi, şi martori mincinoşi, Şi vinovaţi de preacurvie, toţi Câţi ani petrec în muncile din iad Şi-n carte scrie, fraţilor, scăparea Bogatul dă vreo douăzeci, săracul Plăteşte-abia cu trei solidii anul Cei Fără bani îşi pot răscumpăra Cu lovituri de bici o mie; anul E carte scumpă, fraţilor, luaţi-o! CRUCIAŢII Încoace! Dă-ne şi nouă, părinte! ADAM Prost negustor, cumpărători mai proşti! Tragi sabia şi sparge târgu-ntreg! LUCIFER (Încurcat ) Nu, iartă-mă! Călugărul mi-e prieten! Îmi place mie lumea asta-a lor, Căci de-i mai mare slava lui din cer, Cu slava lui şi eu m-am ridicat, Numai tu singur ai rămas cam jos (Eva ca Isaura şi Elena, camerista ei, năvălesc ţipând spre Adam urmărite de câţiva cruciaţi, care se retrag imediat ) EVA (Căzând de oboseală ) Vai, scapă-mă!… Scăpare! ADAM (O ridică ) Te deşteaptă, Nobilă doamnă! Eşti scăpată! Ochii Deschide-i! Sunt fermecători… Ce-a fost? ELENA Noi am ieşit să admirăm natura În ascunzişul umbrei din grădină, Şi fără gând ne-am aşezat pe iarbă Cânta aşa frumos privighetoarea, Când după-o tufă am văzut doi ochi Cu patimă sălbatică lucind Şi ne-am speriat! Pornind apoi pe fugă, Patru cruciaţi goneau în urma noastră, Suflând, strigând nebuni; ei ne-ar fi prins De nu cădeam aici, în calea ta ADAM Nu ştiu! Să te doresc deşteaptă… Mi-e că te duci iar ca un vis răzleţ… Cum poate fi un trup aşa eteric… Atât de nobil, vrednic de-nchinare?… LUCIFER Un trup eteric! Soarta-n adevăr, Mai bine n-ar putea să pedepsească Pe-ndrăgostit în nebunia lui, Decât lăsând aievea împlinirea Cuvintelor de laudă ce se spun… ADAM Că te cunosc, că te-am văzut îmi pare… C-am stat la tronul Domnului de sus… LUCIFER Te rog, un lucru nu uita: Amorul, Pe cât de minunat e-n doi, pe-atât De prost e-n trei! ADAM Deschide ochii! Zâmbeşte! Da! Zic slavă ţie, Doamne! EVA Cu ce să-ţi răsplătesc eu, cavalere, Că m-ai scăpat? ADAM Răsplata nu-i de-ajuns, Că pot să-ţi văd surâsul de pe buze? LUCIFER (Către Elena ) Prea mare nu-i, dar eu nici asta n-am ELENA Eu ce-aş avea să-ţi mulţumesc? LUCIFER Cum, crezi Că şi pe tine nobilul senior Te scapă? Nu! Dar prea te crezi! Se poate? Când cavalerul scapă pe Domniţa, Atunci aprodul scapă camerista ELENA Cu ce m-aleg? Să-ţi fiu îndatorată? Atunci e ca şi când n-aş fi scăpat Ori nu te-ascult şi-atunci mă pedepseşti… Şi, crede-mă, n-au fost urâţi cei patru ADAM Frumoasă zână, unde să te duc? EVA E-n faţa noastră uşa mănăstirii ADAM Zici mănăstirea? A, dar uşa ei Speranţa mea pe veci n-o va închide! Un semn să-mi dai, să-l pun, vreau, lângă cruce Ca pe când ea la luptă mă porneşte, Să am icoana unui vis frumos, În anii lungi urâtul să-mi alung, Ştiind că-mi dai răsplata la sfârşit EVA O panglică… ADAM Ca noaptea e de neagră Speranţă vreau, speranţă, nu durere… EVA E semnul meu, ce alta pot să-ţi dau?! Nu cresc speranţe-n zid de mănăstire! ADAM Nici dragoste! Dar unde tu trăieşti Şi und’ te mişti, nu-i dragoste, copilă? Te-arată haina, nu eşti încă maică! EVA Mă chinuieşţi cu-atâtea întrebări, Că văd cum creşte suferinţa ta LUCIFER Şi zidul greu te-ncuie şi pe tine? ELENA Desigur, da! Dar cheia uşii nu-i În fund de mare azvârlită… LUCIFER Vezi, Ce pagubă! Aş scrie-o elegie De tristul caz ELENA Urâtule,-ţi baţi joc! LUCIFER De ce? Nu simţi măreaţa mea idee? Aş coborâ în mare după cheie! ELENA Eu nu vreau asta: LUCIFER Plec atunci, căci simt Cum monstrul mării îşi ascute colţii! ELENA Întoarce-te! Mor singură de frică! Te-aşteaptă cheia sus între fereşti! ADAM Dar măcar spune-mi numele! Aş vrea Să ştiu în ruga mea ce să cuprind, Noroc dorindu-ţi, dac-un trist destin Nu vrei alături să-mpărţim! EVA Isaura! Aşa mă cheamă Dar tu, cavalere, Cum te numeşti? Acolo-n mănăstire, Mai potrivită-i rugăciunea mea ADAM Eu sunt Tancred EVA Tancred, rămâi cu Domnul! ADAM Vai, nu pleca aşa curând, Isaura Aş blestema un nume ce mi-ai spus La despărţire pentru-ntâia dată, Chiar pentru-un vis a fost prea scurtă clipa; Cum pot să-l ţes şi mai departe, dacă Rămâi o taină? Vreau să-l leg cu firul Ce ţi-a urzit destinul ţie… EVA Iată! Ascultă, deci, ursita mea să-ţi spun Şi tatăl meu a fost erou al crucii - Când, într-o noapte, l-a călcat duşmanul, În tabără, cu sabie şi foc Nemaifiind nădejde de scăpare, El s-a jurat în faţa Maicii sfinte Că, dacă-l scapă, la altarul ei Mă va lăsa Eram copil pe-atunci El s-a întors, iar eu de vorba lui Legată sunt ADAM Preasfântă născătoare! Tu, întruparea dragostei curate, Nu ţi-ai întors privirea amărâtă De-acest păcat ce-a pus făgăduinţă Şi-ntunecând virtutea Ta, blestémul L-a aruncat pe mila Ta cerească! ELENA Şi tu n-ai vrea povestea să-mi cunoşti? LUCIFER O ştiu de rost: iubind, te-ai înşelat Iar ai iubit şi tu ai înşelat Un nou amor, te-ai săturat de el Şi inima azi oaspe nou îţi cere ELENA Ciudat! E parcă diavolul cu tine, Totuşi, aşa modest nu te credeam, Să bănuieşti că inima mi-e goală LUCIFER (Către Adam ) Stăpâne! Tu nu poţi să te desparţi, Eu biruinţa nu pot să-mi opresc ADAM Orice cuvânt, Isaura, e-un ghimpe, Cu-o sărutare-nlătură-i otrava! EVA Vai, cavalere, nu-mi ştii jurământul? ADAM Dar n-am eu, oare, voie să iubesc? EVA Eşti fericit… Dar cum pot eu să uit? Eu plec, Tancred, căci, simt, puterea-mi scade Adio, deci! Te voi vedea în cer! ADAM Cu Dumnezeu! Te port pe veci în minte (Eva intră în mănăstire ) ELENA (Aparte ) Tu eşti un laş! Vrei totul să fac eu? (Tare ) Nu-n mare, deci, e-ntre ferestre cheia! ADAM Vin să plecăm! LUCIFER E prea târziu acum! Vezi dar, ce neam nebun e neamul tău: Vede-n femeie când unealta mută A poftelor dobitoceşti, ş-atunci Cu braţ nătâng îi şterge de pe faţă Tot dulcele polen al poeziei, Ori o aşează-n tron dumnezeiesc Luptând, zadarnic moare pentru dânsa, Până sărutu-n sterp apus se stinge De ce nu vrea, cinstind-o ca femeie, În cercul ei să-i înţeleagă rostul? (Între timp s-a întunecat Apare luna Isaura şi Elena la fereastră ) EVA Cum mă privea de dornic Tremura În faţa mea sfios cum sta eroul Dar tagma şi credinţa-mi poruncesc Să mă sfârşesc ca jertfă-aici ELENA Ciudat, E de mirare ce nebune suntem Când am înfrânt prejudecata-n noi, Ne azvârlim sălbatice-n plăceri, De pe obraz smulgând-o cuviinţa, Ca să cădem strivite în noroi, - Când nu, atunci şi umbra noastră parcă Ne îngrozeşte şi noi tremurăm Furându-ne orice plăcere, chiar Dând veştejirii frumuseţea stearpă De ce n-alegem calea mijlocie? Căci, Doamne, ce păcat poate să fie O mică aventură mai arare, În marginile bunei-cuviinţe… Femeia nu-i doar numai Duhul sfânt… EVA Nu s-a dus încă? Uită-te, Eleno, Putea să plece-aşa uşor de-aici? Odat’ aş vrea să-i mai aud cuvântul ADAM (Către Lucifer ) Priveşte-n jur? Nu e la geam copila? Nu-mi mai trimite o privire-n urmă? Odat’ să văd încă făptura-i zveltă… Isaura! Sunt aici! Nu-ţi pară rău… EVA Era mai bine pentru amândoi De te duceai, căci inima rănită Se vindecă, dar doare rana nouă ADAM Şi nu ţi-e frică-n noapte să te uiţi, Când dragostea mea tremură-mprejur Şi e oprită numai pentru noi? Nu te gândeşti că vraja ei te prinde? EVA Şi-n mine e ce spui tu, ca un vis Ce-n lume jos m-a petrecut din cer Un cânt senin alintă-ntreg văzduhul Şi văd icoana miilor de zâne - De după crengi sărutul lor zâmbeşte… Dar pentru noi, Tancred, nu mai vorbesc ADAM De ce? Fiindc-un zid hain le-nchide? Eu, ce-am răpus de-atâtea ori păgânii, Eu n-aş putea să trec acum un şanţ? LUCIFER Nu poţi! Căci duhul vremii-l apără, şi el Mai tare e ca tine! ADAM Cine zice? (În fund se aprinde flacăra unui rug ) ERETICII (În cor, de departe ) 21 Mântuieşte de sabie sufletul meu, din laba câinelui pe unicul meu 22 Scapă-mă din gura leului, auzi-mă şi scapă-mă din ghearele unicornului 23 Spune-voi numele tău fraţilor mei; în mijlocul adunării te voi lăuda EVA O, iartă, Doamne, sufletele lor! ADAM (Înfricoşat ) Ce cânt grozav! LUCIFER Ţi-e cântecul de nuntă! ADAM Nu-mi pasă! Fie! Nu mă dau în lături Şi orice pot să-nfrunt eu pentru tine CĂLUGĂRII (În cor, de departe ) 26 Îmbrace-se cu ruşine şi ocară cei ce se îngâmfă asupră-mi 27 Bucură-se şi veselească-se cei ce doresc dreptatea mea şi să zică pururea: Mare este Iehova cel ce voieşte pacea slugii sale (Auzind accentele corului, Adam, care pornise spre uşa mănăstirii, s-a oprit locului; în turn a-nceput să ţipe-o cucuvaie În văzduh plutesc strigoi şi în faţa uşii un schelet iese din pământ, apropiindu-se ameninţător în faţa lui Adam ) EVA (Trântind fereastra ) Ajută-mi, Doamne! SCHELETUL Piei! E pragul sfânt! ADAM Tu cine eşti, vedenie? SCHELETUL Eu sunt Ce-n tot sărutul tău va fi de faţă! STRIGOII (Râzând ) Sâmburi buni şi poamă rea, Şi porumbii şerpi scotea, Haide, Isaura! ADAM Groaznice arătări Voi v-aţi schimbat, ori sufletul meu, bietul? Vă cunoşteam când mai ştiaţi zâmbi Ce-i adevăr şi ce e vis aici? De vraja voastră cade braţul meu! LUCIFER Vezi întâmplarea cum ne întâlneşte… A, eu de mult doream să am norocul, Cuviincioasă ceată de strigoi: E mai presus neruşinarea voastră Ca nimfele cu trupul dezgolit… Şi moarte, tu, străvechiul meu tovarăş, Ce-ntortochezi virtutea îngheţată Şi faci pe om dispreţului s-o dea… Eu vă salut pe toţi i Şi-mi pare rău Că nu pot sta o noapte între voi! (Toate apariţiile dispar ) Sus, Tancred, sus! A-nchis fetiţa geamul De ce mai stăm aici în miez de noapte? E aspru vântul, vezi să nu răceşti Vine Elena şi eu ce mă fac? Doar nu s-a da îndrăgostirii dracul? Ar fi pe veci de râs şi-apoi puterea Cu mâna lui el şi-ar zdrobi-o singur E de mirat: cu sân fierbinte, omul Se luptă pentru dragoste cumplit Şi seceră dureri; cu sân de gheaţă De ea scăpare-abia găseşte dracul ADAM Arată-mi rostul altei lumi, Lucífer! Pornind în lupta sfintelor credinţi, Blestem găsit-am, înţeles neghiob… Jerfit-au om spre-a Domnului mărire, Şi slab a fost să-mi împlinească gândul Mai nobile plăceri am vrut să dau Şi ei le-au scris pe toate-ntre păcate Le-am dăruit virtuţi cavalereşti Şi m-au străpuns în inimă acestea Ei, haidem deci, în altă lume, nouă, Mi-am arătat puterea îndestul, Eu, care ştiu şi biruinţi şi-nfrângeri, Fără ruşine pot locul să-mi las De-acum nimic să nu mă-nsufleţească; Cum vrea, de-acum să se-nvârtească lumea, Căci roatele-i eu n-am să mai îndrept Cu resemnare-o văd în poticnire… M-am obosit! Odihnă vreau şi pace! LUCIFER Te odihneşte deci, dar nu prea cred Că duhul tău, pribeagă călăuză, Să-ţi deie pace… Vino; deci, Adame!   TABLOUL VIII • La Praga (În Praga Grădina palatului imperial La dreapta chioşc, la stânga observatoriu În faţă estradă largă cu masa de scris a lui Kepler, scaunul lui şi diverse instrumente astronomice Lucifer, famulul lui Kepler, pe estradă În grădină se plimbă grupuri de curteni şi femei, între ele Eva, ca Barbara, nevasta lui Kepler Împăratul Rudolf vorbeşte cu Adam, care reprezintă pe Kepler În fund arde rugul unui eretic Seară, mai târziu noapte Doi curteni trec în faţă ) PRIMUL CURTEAN Ce crezi, cine-i; de se-ncălzeşte-acolo? Eretic, ori strigoi? AL DOILEA CURTEAN Nu pot să ştiu Nu mai e la modă să ştii toate Doar cerşetori mai merg în jur de rug Dar nu mai sunt nebuni de bucurie, Privesc tăcuţi şi murmură-ntre ei PRIMUL CURTEAN Pe vremea mea era o sărbătoare, Era acolo curtea, nobilimea… Aşa se strică timpurile bune (Pleacă ) LUCIFER (Privind spre rug ) Ce bun e focul în răcoarea serii! În adevăr; cam de demult tot arde Dar mă cam tem că în curând adoarme, Nu stins de-o hotărâre bărbătească, Făcând loc unor nouă judecăţi, Ci-n veacu-acest fără de viaţă n-a fi Cine s-arunce-un vreasc deasupra spuzii… Eu am să zgribur În zadar, aşa e… E mică moartea marilor idei (Rudolf şi Adam, păşind în faţă ) RUDOLF Aşează, Kepler, horoscopul Uite: Rău am visat azi-noapte şi mi-e teamă Ce conjuncturi îmi va fi atins steaua Că mai deunăzi capul şarpelui Mi-o arăta în curte, nu prea bună ADAM Va fi, stăpâne, precum porunceşti RUDOLF Trecând o dată timpul climateric Începem iarăşi opera cea mare, Ce n-am putut îndeplini deunăzi Am răsfoit în Hermes Trismagistus, Synesius, Albertus, Paracelsus… În Solomon cu cheia lui, şi alte, Pân-am găsit greşeala ce făcusem Când noi topeam pe-mbătrânitul rege, S-a arătat şi leul roş, şi corbul Din influenţa celor doi planeţi A răsărit Mercur în două feţe S-a cufundat deci piatra-nţelepciunii… Dar am greşit noi focu-acest jilav Şi apa seacă, - vezi de ce n-a fost Logodna sfântă, marea iscodire, Ce-ntinereşte vinele bătrâne, Nobilitând metalul sur la faţă ADAM Pricep, măria-ta! RUDOLF Mai am o vorbă! Veşti rele-aud la curte,-n jurul tău C-ai fi supus unor doctrine noi Că dogmele bisericii le judeci, Şi chiar acum, când mama ta, ştii bine, E-n temniţă sub grea învinuire De-a fi strigoaie, cazi în bănuială De câte ori cu încăpăţânare În orice zi te străduieşti s-o scapi ADAM Măria-ta! Doar sunt copilul ei RUDOLF Biserica e mama-adevărată Tu lasă lumea, fiule, cum este Neputincios, nu te gândi s-o schimbi Nu te-am umplut de-atâtea bunătăţi? Ştii, tatăl tău era crâşmar, şi eu Cu mare greu putut-am boieria Să ţi-o desfac de orice îndoială Te-am înălţat la tronul meu şi ástfel La mâna albă a Barbarei Müller, Deci, dragul meu, ia seama cum te porţi (Adam, dus pe gânduri, se opreşte la treptele estradei Doi curteni trec în faţă ) AL TREILEA CURTEAN Te uită, iar visează astronomul AL PATRULEA CURTEAN Nu-i dă odihnă gelozia, bietul Ce vrei, nu poate-n cercul nou de azi Să-şi potrivească firea de ţăran AL TREILEA CURTEAN El nu-nţelege că un cavaler, Deşi adoră ca pe-un sfânt femeia, Ar fi în stare sângele să-şi verse O vorbă rea când i-ar umbri virtutea; El alte ţinte vede-n adorare (Eva, cu un alt grup, se alătură la cei doi curteni, şi, râzând, loveşte cu evantaliul umărul curteanului al doilea ) EVA Taci, cavalere! Pentru Dumnezeu! Cu gluma ta mă faci să râd de moarte Vezi ăşti doi domni ce cumpătaţi sunt! Spuneţi, Nu sunteţi cumva molipsiţi de duhul Cel blestemat al înnoirii? Nu pot Să văd rebeli întunecaţi Ce-ar dărâma o lume strălucită, Ca-n locul ei să puie alta nouă AL TREILEA CURTEAN Dar, scumpă Doamnă, nu ne-ating pe noi Aceste vorbe grele Cine oare, În cercul vostru ar dori schimbare? PRIMUI CURTEAN Dar văd acolo, dacă nu mă-nşel, Un gânditor cu fruntea-ntunecată EVA E soţul meu, sărmanul Domnilor, Vă rog să mi-l scutiţi de bănuieli, Stiţi doar unirea sfântă ce ne leagă! El e bolnav, da, greu bolnav AL DOILEA CURTEAN Bolnavul Acestor ochi strălucitori AL TREILEA CURTEAN Eu spun Că, dacă dânsul ar avea-ndrăzneală Din gelozie-un greu cuvânt să-ţi zică, Te-aş apăra cavalereşte şi I-aş arunca mănuşa mea în faţă (Ajung la Adam ) Ce bine e că ne-ntâlnim, maestre! Tocmai voiam să plec acum la ţară: O profeţie-aş vrea, de ploaie PRIMUL CURTEAN Eu Am un copil, aş vrea să-i ştiu planeta, Azi-noapte-n miez de noapte s-a născut! ADAM V-aşteaptă dimineaţă amândouă AL PATRULEA CURTEAN Se-mprăştie cu toţii, mergem şi noi AL TREILEA CURTEAN Aici e scara, noapte bună, Doamnă! (Şoptind ) Deci peste-un ceas EVA (Şoptind ) La dreapta,-n chioşc (Tare ) Deci, somn uşor! Vin, dragul meu, Ioane! (Pleacă toţi Adam şi Eva pe estradă Adam se aşează în jeţul lui Eva lângă el Se întunecă tot mai mult ) EVA Ioane, am nevoie de parale ADAM N-am nici un ban Toţi câţi au fost, i-ai luat EVA Să sufăr deci mizerie de-a pururi… Femeile la curte, ca păunii În strălucire, toate mă privesc… Mă ruşinez să mă arăt, iar dacă Vreun curtezan s-apleacă şi, zâmbind, Îmi spune că eu sunt regina serii, Atunci ruşinea ta o simt, că ăstfel Poţi înzestra la curte pe-o regină ADAM Nu ostenesc eu zi şi noaptea-ntreagă, Ştiinţa mea nu pentru tine-o vând Şi-o otrăvesc cu vorbe de nimic? Vezi, horoscop alcătuiesc, ascund Ce sufletul mi-arată şi vestesc Cuvânt ce-l ştiu aievea mincinos Mi-e îndemnat obrazul să roşească, C-am întrecut Sibilele în rele; Ele credeau în profeţia lor, Dar eu nu cred… De dragul tău fac totul, Căci unde pun eu plata vinovată? Doar eu nimic nu vreau din lumea asta Decât întinsul nopţii înstelate Şi tăinuita armonie-a sferei Iar celelalte-a tale sunt… Dar, uite, E visteria-mpărătească goală, Plăteşte greu, cu multă rugăminte Ai tăi vor fi toţi, dimineaţa, banii… Şi tot eşti rea… De-aceea, vezi, mă doare EVA (Plângând ) Mi-arunci în ochi jertfirea ce mi-o faci, Dar, spune tu, eu n-am jertfit destul, Când eu, mlădiţa casei boiereşti, Mi-am alipit de rangu-ţi îndoielnic Tot viitorul, astfel c-ai ajuns Şi tu-ntre nobili? Poţi tăgădui? ADAM Ştiinţa e de îndoielnic rang? De-o naştere de rând e oare raza Care din cer s-a coborât pe-o frunte? În adevăr, mai nobil tu ce ştii? Ce astfel voi numiţi e trecător, Păpuşă de ţărână fără duh; Puterea mea e-n tinereţe veşnic! Femeie, tu de m-ai putea-nţelege Şi sufletul ţi-ar fi-nrudit cu-al meu, Cum te credeam la-ntâia sărutare, Tu te-ai mândri cu mine, n-ai căuta Din alte părţi să-ţi vie fericirea Tu n-ai da lumii tot ce dulce ai Şi casei tale n-ai spori amarul! Cât te-am iubit, Barbara! Astăzi încă Tot dragă-mi eşti, dar este otrăvit Nectaru-n care inima se scaldă Mi-e greu când văd ce mare-ai putea fi, De-ai fi femeie! Ţi-e-mpotrivă vremea, Ea vede-n tine idolul-păpuşă, Cum cavalerii te-au visat, demult, Dumnezeire, căci în vremea lor Credeau ce spun, azi nu mai crede nimeni… E-atât de mic în faţa mea prezentul: Păcat ascunde idolul-păpuşă Te-aş părăsi şi inima mi-aş smulge, Deşi cu greu aş fi mai împăcat Şi tu ai fi cu mult mai fericită Dar ne opreşte vechea rânduială, Biserica cu glasul de poruncă… Deci, s-aşteptăm pân’ ne desparte groapa (Îşi ia capul între palme Eva, înduioşată, îl mângâie ) EVA Nu te-ntrista, Ioane, prea te-ntuneci Când spun aşa o vorbă, câteodată… N-aş vrea de loc ca să te supăr Dar, La curte, ştii, e lume-aşa ciudată - Cocoanele ironice şi mândre - Pot oare eu să stau în calea lor? Aşa-i că ţi-a trecut?… Deci, noapte bună! Să nu uiţi mâine banii… (Coboară treptele spre grădină ) ADAM Ce amestec Nebănuit de miere şi otravă… De ce te-atrage? Binele e-al ei, Păcatul e al vremii ce-a născut-o Hei, famulus! (Lucifer vine cu lampa şi-o aşează pe masă ) LUCIFER Porunca ta, maestre! ADAM Nativitate şi reţeta vremii Îmi trebuie! Prepară-mi-le tu! LUCIFER Strălucitoare, se-nţelege! Cine Ar cumpăra azi adevărul crud? ADAM N-o face chiar de tot peste putinţă LUCIFER Nici n-aş putea să iscodesc ceva Ce-ar supăra părinţii… Fiecare Vede-un Mesía-n noul lui născut, Un astru luminos în căsnicie, Abia târziu devine un nemernic (Eva, între timp, a ajuns la chioşc, de unde iese al treilea curtean ) AL TREILEA CURTEAN Eşti o tirană! Prea mă faci s-aştept EVA Cum? Ţi se pare mare jertfa ta În vântul rece-al serii şă aştepţi Când eu înşel un om atât de vrednic Şi-atrag asupră-mi blestemul din cer Şi judecata lumii pentru tine? AL TREILEA CURTEAN A, vorba lumii, blestemul din cer, În taina noastră-aice nu pătrund ADAM (Pe gânduri ) O vreme-am vrut ce-ntru nimic nu luptă, Când nimeni nu-i, prejudecata veche, Orânduiala urmelor bătute S-o zdruncine… când paşnic şi pe buză Cu zâmbetul senin al nepăsării Pot vindecarea ranelor s-aştept Dar în zadar rotit-a vremea, dacă În piept trăieşte sufletul şi-acum, Această sfântă moştenire tristă Din cer căzută omului nătâng, Ce luptă vrea şi pacea ta o fură Frângând, năvalnic, lenea voluptăţii… Hei, famulus! Dă-mi vin! Dă-mi vin, că tremur Vreau foc acum în lumea mea de gheaţă; Doar ástfel pot să mă mai smulg arare Din mlaştina prezentului pitic… (Lucifer aduce vin, Adam bea ) Deschide, o, nemărginită boltă, Sfinţita carte înaintea mea! Când legea ta încep s-o pot pătrunde, Prezentul uit şi toate câte sunt… Tu eşti eternă, vremea-i trecătoare, Tu ne înalţi, ea ne coboară-n praf… CURTEAN De s-ar putea să fii a mea, Barbara, Pe el l-ar duce Dumnezeu la dânsul, I-ar da prilej să cerceteze cerul… Cum o viaţă-ntreagă s-a trudit… EVA Taci, cavalere! Prea l-aş plânge mult De lacrimi n-aş putea să te sărut CURTEAN De ce glumeşti? EVA Spun purul adevăr CURTEANUL Ce suflet tainic! Cine să-l priceapă? Barbara, poate, nici nu mă iubeşti Ori, spune-mi tu, de mă găseai pribeag, Trăind sărac… atunci m-ai fi iubit? EVA Adevărat că n-aş putea răspunde! ADAM Veni-va timp când gheaţa amorţirii Se va topi şi duhul mare-al vremii, Întinerit de vlaga înnoirii, Ca un judeţ, cu braţul hotărât Va întrupa o aşezare nouă! (Se ridică şi, împleticindu-se, păşeşte pe marginea estradei ) Şi ne-mpăcat găsi-va noi mijloace Rostind cuvântul cel de mult ascuns, Ce-asemeni unui vânt înfricoşat Va pustii în calea lui ursită, Zdrobindu-l chiar pe rostitorul lui (În depărtare răsună Marseileza ) Auzi! Cântarea vremii viitoare, Iată cuvântul, talismanul care Va-ntineri pământul meu moşneag   TABLOUL IX • La Paris (Scena se schimbă repede în piaţa Grève din Paris Balconul se transformă în estrada unei ghilotine, masa de scris în ghilotină, lângă care stă Lucifer, călău Adam, ca Danton, vorbeşte mulţimii, de pe marginea estradei În sunet de tobe, se apropie o ceată de recruţi zdrenţăroşi şi defilează în faţa lui Ziua ) ADAM (Continuând ) Egalitate, frăţie, libertate! MULŢIMEA Să moară cei ce nu vor recunoaşte! ADAM La fel zic şi eu Două vorbe scapă Ideea mare azi primejduită Avem una pe seama celor buni: - „E patria-n pericol”, şi-i trezim Cu ceialaltă înfierăm păcatul: - „Să tremuraţi!”, şi ei rămân zdrobiţi S-au răsculat asupra noastră regii, Noi la al nostru i-am retezat capul, Şi popii toţi s-au răsculat; atunci Noi fulgerul din mâna lor am smuls Şi-am pus pe tron iar prigonita minte Dar n-am vorbit nici celor buni zadarnic, Căci glasul ţării ascultat a fost Avem armate-n luptă unsprezece Şi vin pe rând flăcăi să ni se-mbie Să umple locul celor morţi Au cine Mai spune că o furie de sânge Va decima naţiunea? Dacă fierbi Metalul, zgura rea se dă la fund, Rămâne-arama rumenă deasupra… Dar chiar setoşi de sânge să ne zică, Şi fiare lumea să ne socotească, Noi patria vrem liberă şi mare! RECRUŢII Noi arme vrem şi comandant! ADAM E drept! Voi numai arme cereţi, când atât Amar de lipsuri duceţi fără grijă, Vi-e haina zdrenţe şi sunteţi desculţi, Dar vi le-aduce toate baioneta Veţi birui! E neânvins poporul Acum am dus un general la moarte, Ce-având soldaţi şi stând în fruntea lor A fost bătut MULŢIMEA A, trădătorul! ADAM Da! Poporul are-o singură comoară: E sângele ce-l varsă pentru ţară Cu-atât prisos de dragoste - şi când Un om comoara asta stăpâneşte Fără să poată cuceri o lume: E trădător! (Dintre recruţi iese în faţă un ofiţer ) OFIŢERUL Mă pune-n locul lui Să şterg ruşinea, cetăţene, eu! ADAM Înerederea ţi-e vrednică de laudă, Dar mai întâi pe câmpul de bătaie Dă-ne-un temei că-ţi împlineşti cuvântul OFIŢERUL Port chezăşia-n suflet! Ei, şi-apoi Am şi eu cap, ce poate că plăteşte Mai mult ca cel căzut la ghilotină ADAM Şi cine-mi spune că mi-l dai? OFIŢERUL Eu spun! Nu e de-ajuns această chezăşie, Când nici un preţ pe viaţa mea nu pun? ADAM Nu ástfel se gândeşte tinereţea OFIŢERUL Te mai întreb o dată, cetăţene! ADAM Răbdare! Scopul poţi să ţi-l ajungi OFIŢERUL Văd, cetăţene, că nu-mi crezi! Învaţă Să ai păreri mai bune despre mine (Se împuşcă ) ADAM Păcat de el… Căci ar fi meritat Un plumb duşman Haid’, duceţi-l, prieteni! La revedere, după biruinţă (Pleacă recruţii ) De-aş împărţi şi eu ursita voastră… Dar lupta mea e luptă fără slavă! Nu dúşmani vrednici mi-au ieşit în faţă, Ci viclenii ce-şi ţes în taină mreaja Asupra mea şi-a scumpei noastre patrii MULŢIMEA Arată-ni-i cu degetul şi-s morţi! ADAM E mort acel pe care vreau s-arăt MULŢIMEA Dar bănuiţii? Şi cel bănuit E vinovat, căci l-a pecetluit, Cu simţul lui, poporul, un profet Ce nu dă greş! La moarte-aristocraţii! La puşcării - să facem judecată, Căci legile poporului sunt sfinte (Mulţimea porneşte spre închisori ) ADAM Acolo nu! Căci lacătul e tare Şi-apoi mirosul greu care-i omoară E aliatul vostru de demult Trădarea stă cu fruntea ridicată Sus la Convent, pe banca lui şi-ascute Cuţitul ei! MULŢIMEA Deci, la Convent cu toţii, Să-l primenim, că nu-i de-ajuns! Dar haideţi La temniţă mai întâi să facem şcoală Tu până-atunci înseamnă trădătorii, Danton, pe toţi! (Mulţimea pleacă ameninţătoare În acest timp câţiva sansculoţi târăsc în faţa estradei pe un tânăr marchiz şi pe sora lui, Eva ) UN SANSCULOT Îţi mai aducem doi Aristocraţi! Te uită, mutra lor E trufaşă, şi haina scumpă, albă! Păcatul lor e limpede ca ziua ADAM Veniţi aici! Ce nobilă pereche! SANSCULOTUL Tovarăşi, noi la treabă, înainte! Mai sunt atâţia trădători! La moarte! (Sansculoţii pleacă cu mulţimea Cei doi tineri urcă pe estradă, mai rămân împrejur câţiva gardişti ) ADAM Eu nu-nţeleg ce simpatii m-atrag Spre voi Vă scap cu propriul meu pericol MARCHIZUL Nu, Danton! Nu! De suntem vinovaţi, Vinzi patria când nu ne judeci, - iar Dacă nu suntem, mila ţi-o respingem ADAM Cine eşti tu, de-aşa vorbeşti cu Danton? MARCHIZUL Eu sunt marchiz ADAM Opreşte-te! Nu ştii Că unic titlu azi e: „cetăţean”? MARCHIZUL N-am auzit că regele-ar fi şters Vreun titlu ADAM Taci! Nenorocit ce eşti! Intră-n armată, calea ţi-e deschisă MARCHIZUL N-am voie de la rege, cetăţene, În altă oaste să servesc ADAM Deci mori! MARCHIZUL Din casa mea va fi mai mult cu unul Ce moare pentru rege! ADAM Spune tu, De ce te-azvârli-aşa în gura morţii? MARCHIZUL Nu cumva crezi c-acesta-i privilegiul Numai al vostru, oameni din popor? ADAM Eşti îndărătnic? Bine, sunt şi eu! Care-i mai tare? Contra ta te apăr, Şi cred că poate-un viitor mai paşnic, În care-i stinsă patima-nvrăjbirii, Mă va lăuda că te-am păstrat Gardişti! La mine-l duceţi Pentru el răspundeţi! EVA Fii tare, nene dragă! MARCHIZUL Surioară! Te aibă Domnu-n paza lui (Pleacă ) EVA Priveşte! Mai este-un cap Madame Roland ar zice Că nu-i mai rău decât al ei! ADAM Îmi pare Prea aspru glas pe buze-atât de blânde EVA La eşafod, glas blând nu se cuvine ADAM Sunt lumea mea aceste scânduri roşii Când te-ai ivit pe ele,-un colţ de rai S-a coborât, şi-altarul lui mă cheamă EVA De mielul care-i gata pentru jertfă, În drumul lui, preoţii nu-şi bat joc ADAM A, crede: jertfa eu sunt singur, eu, Deşi atâţi râvnesc puterea mea! Dispreţuind şi moartea şi viaţa, Eu trist privesc spre scaunu-mi regal; S-au prăbuşit atâţia de pe dânsul Şi eu aştept… aştept să-mi vie rândul Mă Chinuie de mult singurătatea Şi gândul vechi: cum poate fi iubirea? Femeie, tu, o zi de-ai vrea măcar Să mă înveţi ştiinţa asta sfântă, A doua zi eu, împăcat cu soarta, Mi-aş aşeza grumazul sub săcure EVA Iubire vrei în lumea ta păgână Şi nu te mustră conştiinţa? Spune! ADAM Mulţimea poartă-n suflet conştiinţa Cel dus în drum de valul sorţii, crede-mi, Răgaz nu are-n juru-i să se uite Cine ţi-a spus că s-a oprit vreodată, În goana lui, înfricoşatul vifor, Ca să nu smulgă-un gingaş trandafir? Cine-ar putea să judece pe drept Pe purtătorul trebilor obşteşti? Pe veci ascuns e firul care duce În calea lui pe-un Brut, pe-un Catilina… Ori, cel luat pe aripile faimei, Socoţi tu doar că nu mai este om, Că-i o făptură suprapământeană De care fug necazurile vieţii Şi gândurile zilnice de jos? Greşeşti! Pe tron doar inima nu moare Şi-n Caesar, da, amanta lui vedea Atâta doar: un bun băiat; nicicând Prin minte ei nu i-a trecut măcar Că glasul lui cutremură pământul Şi dac-aşa e rostul firii? Spune, De ce n-ai vrea să mă iubeşti? De ce? Nu sunt bărbat, nu eşti femeie tu? Spun toţi că noi aducem moştenire În inimă ori ura, ori iubirea… Eu inima mi-o simt cu-a ta-nrudită, Cuvântul ei de ce să nu-l pricepi? EVA Si dacă da? La ce? Alt Dumnezeu Te poartă-n drum… Eu altuia mă-nchin Nu ne-am putea-nţelege niciodată! ADAM Credinţele-nvechite alungă-le; Azi zeii tăi sunt surghiuniţi cu toţii Pentru femeie unul e altarul Cel veşnic tânăr: inima se cheamă! EVA Dar poate-avea şi templul părăsit Martiri, Danton! Şi mult e mai curat Să îngenunchi pe vechile ruine, Decât s-alergi spre-un soare ce răsare Menirea-aceasta e femeii dată ADAM Muiat de dor n-am fost văzut de nimeni Dacă-ar simţi azi, prieten sau duşman, Că cel împins de soartă să răzbată Ca viforul, spălând în drum pământul, Azi s-a oprit la eşafod şi ochii Îi tremură de dragul unei fete, Mi-ar proroci: Danton se prăbuşeşte; M-ar râde toţi fără un strop de teamă Şi totuşi cer o rază de speranţă! EVA Se poate, cândva… dincolo de groapă, Când sufletul va dezbrăca ţărina Acestor vremi însângerate… ADAM Nu! Destul! Destul! Opreşte-te, copilă, Nu cred în viaţă dincolo de groapă Cu soarta lupt, deci, fără de nădejde! (Mulţimea înarmată revine sălbăticită, purtând în vârf de lănci câteva capete însângerate Câţiva pătrund sus pe estradă ) MULŢIMEA Ne-am răzbunat! Ce trufaş neam de oameni! UN SANSCULOT (Întinzând un inel lui Danton ) Primeşte-acest inel pe-altarul ţării Mi l-a vârât în palmă un nemernic, Când îi ţineam la gât cuţitul Cred Aceşti trufaşi că noi suntem tâlhari Tu tot trăieşti? La drum, cu fraţii tăi! (Străpunge pe Eva, care cade în fundul estradei ) ADAM (Acoperindu-şi ochii ) Vai, s-a sfârşit! A, soartă, cine poate Să-ţi stea-mpotrivă! MULŢIMEA Haideţi la Convent! Te pune-acuma-n frunte, cetăţene, Ca să ne spui pe nume trădătorii! (Poporul coboară de pe estradă Eva, în zdrenţe, ţărancă cu faţa aprinsă, se desface din mulţime şi aleargă spre Danton, într-o mână cu un cuţit, în cealaltă cu un cap însângerat ) EVA Danton! Te uită! Un conspirator! Voia să te omoare! L-am dat gata! ADAM Dacă era mai bun în locul meu, Rău ai făcut Iar dacă nu, un bine! EVA Un bine, da! Mare bărbat al ţării, Petreci cu mine-o noapte drept răsplată ADAM Astfel de sân, ce îmbieri să-mi nască? La o tigresă, gingăşia ce-i? EVA Adevărat! Se pare, cetăţene, Te-ai dat şi tu cu-aristocraţii - ori Vorbeşti în friguri vorbe înflorite? Tu eşti bărbat, eu, tânără femeie, Şi cinstea ta de mare om m-atrage ADAM (Aparte ) Întorc privirea Simt că mă cutremur Mă înfioară groaznica-arătare Ce minunată asemănare! - Acel Ce-a cunoscut în calea lui un înger Şi l-a zărit căzând, acela poate A mai văzut asemenea-ntrupare! Acelaşi chip, făptură, grai acelaşi… Un fir de păr, ce nu se poate spune, Lipseşte doar, şi-ntreagă e schimbată… Pe cea dintâi eu mi-o doream zadarnic, O-mprejmuia mărirea ei curată, De ceialaltă mă desparte iadul… EVA Ce bălmăjeşti acolo? ADAM Eu, femeie, Am numărat, şi n-am atâtea nopţi Câţi trădători se mai găsesc în ţară! MULŢIMEA Sus la Convent, dar spune-ni-i pe nume! (Între timp, Robespierre, Saint-Just şi alţi membri ai Conventului, cu-o nouă masă de popor, vin şi se aşează pe-o altă estradă improvizată ) SAINT-JUST Cum să vi-i spuie? El, doar, e capul lor! (Poporul murmură ) ADAM Tu îndrăzneşti să mă acuzi, Saint- Just? Poate-ai uitat cât sunt eu de puternic? SAINT-JUST Ai fost odat’! Dar e-nţelept poporul, Te ştie azi! Ce-a hotărât Conventul, Va întări cu glasul lui acum ADAM Poporul e, alt jude nu cunosc Asupra mea! Şi prieten mi-e poporul SAINT-JUST Cel ce ţi-e prieten, ţării e duşman Să judece poporul suveran! Te-nvinuiesc ca vânzător de ţară: Contrabandist cu-averile de stat, Ai simpatii între aristocraţi, Şi în ascuns râvneşti la tiranie! ADAM Saint-Just! Ia seama! Spui minciuni! Degrabă Le spulberă cuvântul meu când tună! ROBESPIERRE Nu-i daţi cuvânt! Nu-l ascultaţi! Îl ştiţi, Ca vipera el neted e la limbă! Haid’ prindeţi-l! Ni-l cere libertatea! MULŢIMEA Nu-l ascultăm! Nu-l ascultăm! Să moară! (Îl înconjură şi-l prind ) ADAM Nu m-ascultaţi, nici eu nu vreau s-aud Minciuna voastră! Vorba e-n zadar Dar nici cu fapta nu m-aţi biruit! Robespierre! m-ai prevenit numai, Atât e tot! Nu poţi să te mândreşti! A fost destul! Eu las din mână arma Dar îţi ordon: În trei luni să-mi urmezi! Călăule, azi pierzi un uriaş! (Îşi aşează capul sub ghilotină )   TABLOUL X • La Praga (Scena se transformă deodată în decorul tabloului VIII Adam, din nou Kepler, apare cu capul plecat pe masă Lucifer, famulul lui, stă alături de el şi-l atinge pe umăr Mijeşte dimineaţa ) LUCIFER De astă dat’ rămâne ghilotina ADAM (Ridicându-se ) A, unde sunt, şi visurile unde-s? LUCIFER S-au risipit cu farmecul beţiei ADAM Numai beţia,-n vremea mea pitică, De mai înaltă-mbătrânitul suflet… Ce chip măreţ îmi luminase ochii! E orb acel ce nu poate să vadă Dumnezeiasca cerului scânteie, Oricât a fost cu sânge şi noroi Măreţ i-a fost păcatul şi virtutea, Şi amândouă-atât de minunate, Căci drumul lor îl despica puterea De ce? De ce m-am mai trezit din somn, Ca să-nţeleg nimicnicia vremii, Să-i văd păcatu-nvăluit în zâmbet, Cu tot convoiul de minciuni în urmă LUCIFER Cunosc şi eu amărăciunea asta: A doua zi după beţie vine EVA (Ieşind din chioşc ) Te du! Te du! Mi-e dreaptă bănuiala! Îmi ceri să-mi omor soţul, - îndrăzneşti Să crezi că poate fi şi ucigaşă Femeia care minţi că-i idealul Ce ţi-ai ales? CURTEANUL Domol, vai, scumpa mea, Te linişteşte, pentru Dumnezeu; Dacă ne văd, putem păţi ruşine ADAM A fost deci vis femeile-amândouă, Sau - ce vorbesc? - tot una-n două chipuri Schimbându-se cu valul sorţii mele, Ce azi străluce, mâine-n beznă moare EVA Ruşinea! Da! De-atâta-ţi pasă ţie, Nu de păcatul care-l porţi în taină, Neprihănite cavaler al cinstei! Voi până-atunci batjocoriţi femeia Până-amintirea vechei feciorii, Ca pe-un eres, fără dispreţ o calcă Atunci vedeţi cu zâmbet de batjocuri În ea unealta propriilor crime… Te du! De-acum nu vreau să te mai văd CURTEANUL Ce vorbe mari! Atunci suntem de râs Când îmbrăcăm în port de sărbătoare O întâmplare-atât de-obişnuită Deci ne vedem ca mai de mult Vor fi Din nou aceleaşi glume şi surâsuri, De tot ce-a fost nimic nu ne mai spunem La revedere, Doamnă (Pleacă ) EVA Ce nemernic! Iată-mă iar cu lacrimile mele Şi cu păcate-n suflet… (Pleacă ) ADAM Deci a fost Totul un vis şi s-a sfârşit acum… Nu tot! Nu tot! Ideile înving Materia ce poate fi înfrântă De-un braţ duşman! Dar ele-n veci trăiesc! Le văd cum cresc credinţele sfinţite, Cum, primenite-n calea lor măreaţă, Încet întreaga lume o cuprind LUCIFER Cum trece vremea, meştere! E ceasul… Nerăbdător se-adună tineretul, Să prindă taina-nţelepciunii tale… (Trage clopoţelul atârnat în turnul observatorului ) ADAM Vrei să-ţi baţi joc de-mi aminteşti ştiinţa? De lauda asta trebui’ să roşesc LUCIFER Nu-nveţi atâta tineret ales? ADAM Eu nu-i învăţ! Îi pregătesc numai… După cuvinte fără de-nţeles, Ce nu pricep, le dau povaţa mea Să facă una, sau să facă alta Neghiobul, vezi, se miră şi socoate Că este duh în vorbele frumoase… Un meşteşug, atâta e: s-ascunzi, După putinţă, tragerea pe sfoară (Vine un discipol, cu paşi repezi, şi urcă pe balcon ) DISCIPOLUL Te-ai îndurat, maestre, să mă chemi, Ca să-mi alini şi setea de ştiinţă, Şi să-mi îngădui să privesc în lucruri Mult mai adânc decât pe alţii crezi Că e cu cale… ADAM Da! Adevărat! Ţi-e străduinţa-atât de mare, că Ţi se cuvine dreptul ce mi-l ceri! DISCIPOLUL Aici sunt! Mi-arde sufletul de dor Să pot pătrunde-n tainele naturii… Să le-nţeleg pe toate, bucuros Că peste ele mintea stăpâneşte: Materie şi spirit deopotrivă! ADAM Îmi ceri prea mult Tu, un atom al lumii, Cum ai vedea măreţul ei întreg? Domnie ceri, ştiinţă şi plăceri… Povara lor de nu ţi-ar strivi pieptul Şi tot ai şti… un Dumnezeu ai fi Cere puţin şi poate se-mplineşte DISCIPOLUL Dezleagă-mi, deci, o taină din ştiinţă, Oricare vrei, sunt în câştig cu ea, Căci, meştere, eu nu-nţeleg nimic! ADAM Ei bine, deci, văd că eşti vrednic Iată, Am să-ţi arăt cel mai ascuns altar Cum îl văd eu, să-l vezi tu: adevărul Dar, uită-te, nu ne pândeşte oare Vreun nechemat, căci e grozav cuvântul: Aduce moarte-n lume şi cutremur, Dacă străbate în popor… Odată Veni-va vremea - vai! de-ar fi aici! - Când au să-l strige şi pe uliţi, dar Atunci poporul n-o mai fi copil… Dă-mi mâna, deci, şi spune-mi că nu vinzi Ce-ai înţeles… Aşa! Acum ascultă! DISCIPOLUL Cum tremur de dorinţă şi de frică! ADAM Cum ai fost zis mai adineauri? Spune! DISCIPOLUL Din rostul lumii nu-nţeleg nimic! ADAM (Cu băgare de seamă ) Ei vezi, nici eu! Şi, crede-mi, nimeni altul: Filozofia-i numai poezia Acelora de care n-avem ştire Şi, între alte-nvăţături, aceasta E cea mai blândă, căci de capul ei Petrece-n lume de-arătări şi visuri Dar are încă-o droaie de tovarăşi Ce scriu pe prund, cu fruntea încreţită; O linie prăpastie se cheamă, Altar e cercul - cât pe-aci să râzi Ce veselă e comedia, când Pricepi că gluma e grozav de tristă, Căci câtă vreme sufletu-n cutremur Încónjură tot jocul din ţărână, Jur-împrejur sunt curse fără nume Şi gheara lor înhaţă pe-ndrăzneţul Ce-ar cuteza hotarul lor să-l treacă Vezi, nebunia pusă-n calea noastră, Ce-apare drept o sfântă pietate, Cum stă păzind puterea-nţelenită DISCIPOLUL Pricep… pricep… Şi-n veci va fi tot astfel? ADAM Asupra lor va râde viitorul, Pe-omul de stat, crezut de noi azi mare, Pe ortodoxul cărui ne-nchinăm L-or porecli urmaşii saltimbanc! Când va veni lumina de aievea, Bărbatul vrednic, simplu şi firesc, Ce sare-atunci când groapă vede-n cale Şi-şi taie drum pe plaiuri largi, atunci Doctrina, care duce azi de-a dreptul, Cu ceaţa ei, la casa de nebuni, Neânvăţată toţi o vor pricepe DISCIPOLUL Aceasta-i limba ce-o vorbeau odată Apostolii, la toţi pe înţeles? Dar dacă toate-s zdrenţe fără rost, Credinţa mea în artă să n-o iei, Iar ca s-o-nvăţ doar, totuşi, legi vor fi Vreau să le ştiu ADAM Da, tinere, şí arta Atunci e mai desăvârşită când S-ascunde astfel să n-o vadă nimeni DISCIPOLUL Să mă opresc la adevărul crud? Nu e veşmântu-nchipuirii care Însufleţeşte operele noastre? ADAM E drept, e drept Cu duh astfél se-mbracă Astfel ajung egale cu natura, Întruchipări cu suflet veşnic viu, Căci altfel sunt păpuşi neputincioase Să nu te temi că-nchipuirea ta Trece hotarul larg al firii noastre, Căci nu-s porunci şi lege nu-i în artă! Acel ce poartă-un Dumnezeu în suflet, Va cuvânta, ori va săpa în piatră, Va-nfiripa cântări neauzite, Va plânge-amar când oasele îl dor Şi va zâmbi-n beţia voluptăţii Taie drum nou, şi îşi ajunge ţinta Legi noi aduce întruparea lui, Dar va rămâne pururi abstracţiunea, Pentru pitici, o stavilă mai mult, Fără să prindă áripi… DISCIPOLUL Meştere! Învaţă-mă deci ce să fac! Răspunde! Atâtea nopţi eu am jertfit ştiinţei, Ca să devin acum egal cu proştii? Atâta trudă în zadar pierdută? ADAM Pierdută nu-i! Câştigi îndreptăţirea Ispita ei dispreţului s-o dai Cel ce n-a stat nicicând pierzării-n faţă, E laş când dă-napoi! Viteazul însă Poate privi o harţă trecătoare; Curajul lui înfrânge bănuiala Aruncă deci ăst vraf de pergamente, Ăst mucegai de foi îngălbenite, Le-aruncă-n foc! De veci zădărnicit-au Statornicirea minţii noastre limpezi, Cruţându-ne de sarcina gândirii Din slova lor purced prejudecăţi Şi rădăcină prind în lumea nouă Păcatele atâtor veacuri moarte Le-aruncă-n foc! Şi ieşi în larg! Afară! Din cărţi să-nveţi tu rostul unui cântec? Şi cum e codrul? pân’ viaţa trece Între păreţii prăfuiţi şi reci? Ori socoteşti viaţa ta prea lungă, De tot culegi la teorii din cărţi? Deodat’ să zicem şcoalei bun rămas, - Pe tine-n cale tinereţea mândră Spre soare şi spre cântec să te poarte Iar tu,-ndoielnic păzitor de suflet, Mă du în lumea nouă ce s-a naşte Din crezul mare-al unui om, şi când În slobod zbor se va roti gândirea Peste molozul vremii blestemate…   TABLOUL XI • La Londra (În Londra Bâlci între Tamisa şi Tower Mulţime pestriţă se mişcă, în valuri, cu mult zgomot Adam, ca un bărbat matur, stă cu Lucifer pe unul din bastioanele Towerului Către seară ) COR (Contopindu-se cu murmurul mulţimii zgomotoase, acompaniat de-o muzică domoală ) Urlă valurile vieţii, Lume nouă-i orice undă, Cui ce-i pasă de se-nalţă, Ce te temi de se scufundă? Azi ţi-e teamă că mulţimea Pe alesul ţi-l înghite, Mâine crezi că sfarmă insul Milioane răzvrătite Azi ştiinţa, poezia Vine mâine să te cheme Vrei să-ncercui lumi de valuri În îngustele sisteme? Truda veşnic îţi rămâne Fără rost şi-nfiripare, Şi cu murmur lung de ape Râde neânvinsa mare Lasă-i valul! Viaţa însăşi Are legi îngrăditoare Toate-n lupta ei eternă Sunt pe veci dăinuitoare Toate-s vechi şi nouă toate În vrăjita ei cântare! ADAM Iată-ntrupată vechea mea dorinţă, Pân’azi mi-a fost o rătăcire calea, Acum stă viaţa-n faţa mea întreagă Şi-atâtea-ndemnuri îmi trezeşte-n suflet Întinsa ei întrecere de glasuri LUCIFER Din înălţime-i mândră şi asemeni Unei cântări de liturghie… Toate: Suspin şi vaier, glasuri răguşite, Până se urcă-n cântec, se topesc La Dumnezeu în chipul ăst ajunge, De-aceea el e-ncredinţat cu totul Că-i fără greş alcătuirea lui Dar jos se schimbă armonia, jos O tulbură a inimii bătaie ADAM Duh îndoielnic, lumea asta, spune, Nu-i mai frumoasă decât cea de ieri, Cu tot amarul rătăcirii mele? S-au prăbuşit mucegăite ziduri, S-au risipit înfricoşaţi strigoi, Pe cari trecutu-n glorie, sfinţiţi, Ca pe-un blestem viitorimii-i lasă Azi e tărâmul liberei întreceri, Azi nu sunt robi să-nalţe piramide LUCIFER Nici în Egipt nu s-ar fi auzit În înălţime gemătul de sclavi, Fără de care fapta lor e mare! Ori în Atena, n-a lucrat cuminte Poporul suveran, n-a fost în drept, Când şi-a jertfit pe omul cel mai scump, Ca patria să-şi scape de primejdii? Când vezi de sus, atuncea nu te-ncurcă Plâns de femei, sau alte nebunii ADAM Destul, destul, eternule sofist! LUCIFER Si dacă astăzi vaierul e mort, În schimb sunt toate reci şi fără lustru Unde-i înaltul, sufletul să-ţi cheme, Ori adâncimea, să te înfioare? A vieţii dulce-mpestriţare unde-i? Nu mai e valul mării care luptă - Sunt mlaştini azi, orăcăit de broaşte ADAM Mă-mpacă gândul binelui obştesc LUCIFER Şi tu, o, vezi din jilţul tău înalt Viaţa care-ţi strigă la picioare, Ca un rapsod al zilelor apuse N-aude vaier, glasuri răguşite Ce-nseamnă el, e-un cântec de demult… ADAM A devenit romantic şi Satana, Ori doctrinar… Câştig sunt amândouă LUCIFER (Arătând spre Tower ) Nu-i de mirat, când azi stăm pe ruine De vremuri vechi şi jos e-o lume nouă… ADAM Temeiul tău eu ruginit îl cred Şi ne-nfricat cobor în lumea nouă! N-am teamă că ideea, poezia, În valul ei din nou să n-o găsesc Nu va fi poate întrupată-acum În strămoşeasca luptă de titani, Dar şi-a clădit în cercul ei blajin O lume mult mai binecuvântată LUCIFER Nici să n-o temi, căci până este încă Materie, şi forţa mea trăieşte, Luptând cu ea ca o tăgadă, şi Pân’ va mai bate-o inimă de om, Pân’ creierul trezeşte-o conştiinţă, Pân’ stăvilar va pune-orânduiala Atâtor doruri ce răsar în suflet, Vor dăinui în lumea mea de duhuri: Idee, artă, drept tăgăduire Dar spune-mi tu în ce fel de vestmânt Vom coborâ jos în vârtej, căci astfel Numai aici putem sta, unde vălul Iluziilor vechi ne înconjoară ADAM În orice fel! Din voia sorţii, azi Aleşi nu sunt! Ca să vedem ce este În pătura poporului cea largă, Să coborâm! (Coboară amândoi în interiorul Towerului, reapar degrabă îmbrăcaţi în muncitori şi, ieşind pe poartă, se amestecă în mulţime Lângă baraca unui teatru de păpuşi stă proprietarul; lângă el, de lanţ, o maimuţă în haină roşie ) OMUL CU MARIONETELE Aici, stimabili domni! Se-ncepe-acum! Petreceţi de minune, E-o comedie cu mult haz! Vedeţi Cum şarpele, pe cea dintâi femeie, Dorind să ştie tot, a înşelat-o Şi cum apoi, pe primul om, tot ca, L-a dat la fund… Şi veţi vedea maimuţa Făcând pe omul plin de demnitate… Şi-un urs zbanghiu, maestru de balet… Pe-aici, pe-aici, stimabili domni! (Îmbulzeală împrejurul teatrului ) LUCIFER Adame! Aici vorbesc de noi! Tot e frumos Să ţi se dea un rol pe urma cărui Să poată să petreacă tineretul Asupra ta, de şase mii de ani ADAM E proastă gluma, mergem mai departe LUCIFER E gluma rea? Dar uite cum petrec Aceşti copii cu faţa-mbujorată Ce adineaori aţipeau în bancă, Când ascultau pe Nepos! Cine oare Are dreptate? - Acei ce intră-n viaţă Cu-ncrederea puterii ce s-a naşte, Ori cei ce ies cu creieri obosiţi? Oare Shakespeare mai mult îţi place ţie, Ca lor caricaturile de-aici? ADAM Caricatura, iată ce detest! LUCIFER Din lumea greacă-i ura asta Iată, Eu, ce sunt fiul şcoalei noi, sau tatăl - La spirite deosebire nu-i - În romantism grotescul îl iubesc! Pe-un chip de om o urmă de maimuţă, După sublim un bulgăr de noroi! Simţire şchioapă, haină de cămilă, Pudoarea prinsă-n glasul de cocotă, Tămâie celui mic şi nevoiaş, Blestémul neputinţei care urlă În faţa dragostei, - aceste toate Mă fac să uit că mi-am pierdut imperiul, Căci într-o formă nouă mă renasc OMUL CU MARIONETELE (Bătând pe Adam pe umăr ) Ce v-aşezaţi la locul cel mai bun!? Hei, derbedei! Fac glume pe degeaba Numai aceia cari, burduf de viaţă, Se spânzură (Adam şi Lucifer se dau la o parte Vine o fetiţă vânzând violete ) FETIŢA Vestitoare-a primăverii, Violete cumpăraţi, La orfani ele dau pâine Şi podoabă la bogaţi! O MAMĂ (Cumpărând violete ) Dă-mi să le duc copilului meu mort O FATĂ (Cumpărând şi ea ) Podoaba lor în plete am s-o port FETIŢA Luaţi, luaţi! Boieri, am violete! (Trece ) UN GIUVAERGIU (În uşa prăvăliei ) Cum zdreanţa asta face concurenţă, Şi nu putem din modă s-o mai scoatem? Pe-un sun frumos se cer mărgăritare Din fund de mări aduse de-ndrăzneţii Ce-au înfruntat primejdie de moarte (Două fete burgheze vin împreună ) PRIMA FATĂ Frumoase stofe şi bijuterii A DOUA FATĂ De-ar fi să facă cinste cineva… PRIMA FATĂ Bărbaţii azi o fac numai având Scop lăturalnic, ruşinos A DOUA FATĂ Nici astfel! Li-e gustul azi stricat de icre negre Şi de cocote… PRIMA FATĂ Încrezuţi, de-aceea Nici nu au timp să ne mai bage-n seamă A DOUA FATÂ Ori prea sfioşi; de nici nu îndrăznesc… (Trec înainte ) (Sub o şatră se vinde băutură Împrejurul mesei fac chef muncitorii Mai în fund muzică şi dans Soldaţi, cetăţeni şi tot felul de popor se plimbă şi se veseleşte ) CÂRCIUMARUL (Între oaspeţii lui ) Fiţi veseli toţi! S-a dus ziua de ieri Şi nu ştiu: mâine mai trăim, fârtaţi? Hrăneşte Domnul păsările toate Şi toate sunt deşertăciune, toate! Aşa zice Scriptura LUCIFER Mie-mi place Filozofia lui Să ne-aşezăm aici, Pe-o bancă bună, undeva la umbră, Să ne uităm poporul cum petrece, Cu vin acrit şi cu taraf de bâlci PRIMUL MUNCITOR (La masă ) Maşinile le-a iscodit Satana, Ca să ne fure pâinea de la gură AL DOILEA MUNCITOR Pân-ai ce bea, îţi mai îneci necazul PRIMUL MUNCITOR Bogatul şi cu dracul sânge sug De-ar fi aici, cum i-aş trimite-n iad! Mai multe pilde trebui’, ca deunăzi AL TREILEA MUNCITOR Ce-am câştigat? Îl spânzură chiar azi! Iar soarta, vezi, e tot cea de demult! AL DOILEA MUNCITOR Sunteţi nebuni! Eu, de-ar veni bogatul, Nu strig la el, îl pun cu mine-alături, Să văd şi eu cum ştiu petrece domnii CÂRCIUMARUL (Către Adam ) Cu ce putem să vă servim? ADAM Nimic! CÂRCIUMARUL Netrebnici! Haid’, plecaţi Ori vi se pare Că banii mei sunt de furat, ori vreau Să-mi văd copiii mâine cerşetori! ADAM (Ridicându-se ) Cum îndrăzneşti? LUCIFER Dă-i pace,-i dobitoc! ADAM Să mergem deci, să nu ne mai uităm Cum poţi să schimbi pe om în animal LUCIFER A, vezi, aici e ce-am căutat de mult, Aici petrecem bine, nu ne pasă… Vezi zarva asta, râsetul sălbatec Şi flacăra desfrâului nebun Ce-aprinde-obrajii… Clipe de uitare… Se-ngroapă-n ele-o lume de mizerii, - Nu-ţi place-aici? ADAM Pe mine mă scârbesc (Au ajuns la dansatori Doi cerşetori vin certându-se ) PRIMUL CERŞETOR E locul meu Eu am permis aici AL DOILEA CERŞETOR Îndură-te! Altfél mă prăpădesc, Nu mai lucrez de două săptămâni PRIMUL CERŞETOR Aşa? Nu eşti, deci, cerşetor în lege Să pleci, că chem poliţia… Vezi, hoţul… (Al doilea cerşetor dispare, primul ocupă locul ) Pe rănile din trupul lui Hristos, Boieri, daţi milă celui oropsit! (Un soldat smulge dansatoarea din braţele unei calfe ) SOLDATUL Mârlane,-n lături! Crezi că şi tu numeri Ceva? CALFA O simţi, de nu-mi dai crezământ! A DOUA CALFA Hai, lasă-l, frate, feri din drumul lui; Cu el e-acum puterea PRIMA CALFĂ Dar atunci De ce ne mai batjocoreşte? Suge Destul, ca lipitorile, cu-ai lui O COCOTĂ (Cântând ) Si din gheară de balaur S-au furat mere de aur, Azi balauri nu mai sunt, Dar sunt mere pe pământ, Numai prostul le priveşte, Să le rupă nu-ndrăzneşte! (Se lipeşte de un tânăr ) LUCIFER (Cu ochii pierduţi la cei ce petrec ) Îmi place, vezi, cochetăria asta Să-şi poarte-n lume cel bogat comoara Zgârcitul stă pe lada lui de fier - Ce-mi pasă-n ladă aur e sau zdrenţe? Vezi colo-n colţ un băieţandru! Uite Ce mişcătoare-i gelozia lui! Îşi teme fata, oriunde se uită! Pricepe el cât preţ e-n clipa asta Şi bine ştie, dar puţin îi pasă, Că mâine alte braţe o cuprind ADAM (Unui lăutar ) De ce-ţi baţi joc de meserie, frate? Îţi place ţie cântecul tău? Spune! LĂUTARUL Nu-mi place! Nu! E-un chin nemărginit Să-l cânt de veci şi să mă uit la ei, Cum toţi petrec şi-l chiuiesc din nou! Şi-n somn i-aud! Dar ce să fac? Nu ştiu Alt meşteşug şi trebui’ să trăiesc LUCIFER (Tot adâncit în contemplaţie ) Nici nu credeam să fie tineretul Aşa-nţelept în judecata lui Fetiţa stie că nu-i cea din urmă Clipa de azi ce-şi dăruie plăcerii, Şi ochii ei, cât stă îmbrăţişată, Îşi caută un nou iubit Copii! Voi imi stârniţi atâta bucurie, C-aşa, zâmbind, munciţi toţi pentru mine Păcatul şi mizeria vă dau, Din partea mea, drept binecuvântarea! CALFA A DOUA (Fredonând ) Am muncit o săptămână; Astăzi cu paharu-n mână Şi cu fata stau la masă, Nici de dracul nu-mi mai pasă! (Se aud acordurile finale ale unei muzici bisericeşti Eva ca o fată de burghez, cu o carte de rugăciuni şi cu un buchet de flori în mână, vine de la biserică, cu mama ei ) UN VÂNZĂTOR Pe aici, pe-aici, frumoasă domnişoară, Vă vindem bun şi ieftin, ca la nimeni! AL DOILEA VÂNZĂTOR Nu-l credeţi, nu! Înşală la cântar! Şi marfa-i veche!’ Ncoace, domnişoară! ADAM A, Lucifer, mă ţii aici, în colţ, Când fericirea trece întrupată În faţa mea şi-n drumul ei dispare! LUCIFER Aşa ceva nu-i lucru tocmai nou ADAM De la-nchinare vine… Ce frumos… LUCIFER A fost să vadă şi s-o vadă ADAM Gluma Ţi-e rece, vezi, nu poate s-o atingă Pe buze are încă rugăciunea LUCIFER Te pocăieşti… Te văd şi credincios… ADAM Prostii! Oricâtă gheaţă port în suflet E vina mea Dar într-un sân de fată Prejudecata de demult o cer, Această sfântă, veche poezie, Un imn uitat al vremurilor duse, Polenul scump al florilor… LUCIFER Arată-mi, Deci, unde-i acest petec rupt din cer? Căci nu vei cere să-ţi ghicească dracul În orice clipă gustul E de-ajuns Să-l împlinească! ADAM Ar putea să fie Altcineva decât această fată? LUCIFER Aşa gândeşte gheunoaia, când Un vierme-a prins în zbor; priveşte-n jur Cu-atâta grijă, crede că pe lume E cea mai bună bucătura ei, Iar porumbielul stă scârbit! Şi omul, Norocul lui el singur şi-l clădeşte, Adese,-acolo unde altul vede Un iad… ADAM Ce demnă feciorie văd! Nici să m-aproprii nu-ndrăznesc! LUCIFER Curaj, Eşti oaspe vechi doar la femei, gândeşte Că şi ea se va vinde-odată… ADAM Taci! LUCIFER Poate mai scump ca altele… (Un tânăr se apropie sfios de Eva şi-i întinde o inimă de turtă dulce ) TÂNĂRUL Primiţi, Vă rog, un mic cadou de bâlci; vi-l dau Din inimă! EVA Artur! Nu ne-ai uitat, eşti bun [MAMA] Nu ne-am văzut de mult! Treci pe la noi! (Vorbesc încet Adam se uită enervat, pănă pleacă tănărul ) ADAM Acest copil ar fi să stăpânească Ce sufletul meu veşnic a dorit? Cum îşi şoptese în taină… Cum zâmbesc… Îi face semn acum… Ce chin, ce chin… Vreau să-i vorbesc! (Se apropie de Eva ) MAMA Părinţii lui Artur Cu stare sunt, e drept, dar nu se ştie Cu ce ochi văd ei legătura voastră Rivalul lui să nu-l nesocoteşti, - Acel ce azi ţi-a oferit buchetul ADAM Îngăduiţi să vă conduc la drum; N-aş vrea să suferiţi în îmbulzeală EVA Ce-obrăznicie! MAMA Domnule, în lături! Nu cumva crezi că fata mea primeşte Cuvinte dulci din gura orişicui? ADAM Ce-aş spune alta? Aşa am visat eu De-atâtea ori femeia-ideal! MAMA Puteţi visa tot ce poftiţi, dar sigur Că n-au s-ajungă farmecele fetei Pe orice mâini de cerşetor… (Adam stă tulburat, o ţigancă bătrână se apropie de Eva ) ŢIGANCA Vai, Doamne! Minunea lumii, scumpă domnişoară, Arată-mi mâna mititică, albă, Să-ţi spun ce fire îţi urzesc norocul (I se uită în palmă ) A, văd un mire mândru… Şi-i aproape… Copii frumoşi… Avere… Sănătate… (I se dă bacşiş ) LUCIFER (Arată spre Adam ) Ce zici de soarta prietenului meu? ŢIGANCA Nu văd prea bine: funia sau foamea… ADAM (Către Eva ) De ce m-alungi aşa? De ce? Eu simt Că inima ţi-a fost ursită mie… EVA De ce-l laşi, mamă? MAMA Am să chem gardistul, De nu te duci! EVA Se cuminţeşte, poate; La urma urmei rău nu ne-a făcut (Trec înainte ) ADAM Te-ai risipit, deci, sfântă poezie, Te-ai dus de tot din proza-acestei lumi? LUCIFER Nu! Nu s-a dus! Doar inima de turtă Şi florile şi dansul şi frunzişul… Ce sunt? Nu fi atât de-alegător, Rămân încă pe seama ta iluzii… ADAM Ce preţ mai au când pofta de câştig Le-nhaţă-acum în gheara ei murdară Şi nicăieri nu mai vedem înaltul… LUCIFER Îl mai găseşti pe băncile de şcoală Ce nu cunosc gospodăria vieţii… Vezi, vin aici câţiva fârtaţi… (Câţiva studenţi vin în plimbare ) PRIMUL STUDENT Băieţi, Fiţi veseli azi, ne-am scuturat de praf! E timpul să gustăm ceva… AL DOILEA STUDENT La câmp! Mi-e scârbă de oraş, de negustori, De rânduiala lor… AL TREILEA STUDENT Ce ziceţi, oare, Să ne luăm cu cineva la harţă? E şi cu haz, şi chiar mai bărbăteşte! PRIMUL STUDENT Din braţele acestor mercenari Să smulgem fete, le facem tărăboi Fugim cu ele repede-n pădure Parale-avem de muzică şi bere, Şi-n amintirea biruinţei noastre, Rumeni la mutră; suntem pân’diseară Ca nişte prinţi… AL PATRULEA STUDENT E admirabil, da! Să epatăm burghezii! PRIMUL STUDENT Mai aproape Să strângem lanţul prieteniei noastre, Să hoinărim cât mai avem răgaz, Pân’ patria ne va chema o dată, Pe-un câmp mai nobil, sufletul… (Pleacă ) ADAM Tot este Şi-un chip frumos în lumea asta stearpă… Simt germenul unei vieţi mai bune LUCIFER O, vei vedea şi ce-a rodit sămânţa Când a scăpat din praful de la şcoală Ca tinerii ce i-ai văzut acum Au fost de mult şi cei doi fabricanţi (Doi fabricanţi vin vorbind ) PRIMUL FABRICANT E în zadar! Ne-omoară concurenţa Şi preţul ieftin; eu am fost silit Să mai slăbesc în calitate marfa AL DOILEA FABRICANT Să scazi din plata zilelor de lucru PRIMUL FABRICANT Nu pot! Şi-acum sunt răzvrătiţi Se plâng Că să trăiască nu-s în stare, câinii… Şi este ceva-n tânguirea lor Dar cine-a spus că trebui’ să se-nsoare Şi cine-a zis să facă opt copii? AL DOILEA FABRICANT Să-i strângem, deci, mai bine, să-i oprim La fabrică şi noaptea jumătate Le-ajunge restul să se odihnească, Că altfel, ştii, visează, şi nu-i bine (Trec înainte ) ADAM De ce mi i-ai adus în drum? Ce scârbă! Dar spune, unde s-a pierdut fetiţa? Acum arată-ţi, Lucifer, puterea, Fă să m-asculte! LUCIFER Crezi că Lucifer Îşi spulberă puterile pe fleacuri? ADAM Dar fleacul tău e pentru mine-o lume LUCIFER Să fie, deci! Dar trebui’ să-mi urmezi, Să-ţi ţărmureşti simţirile, să minţi… Va fi a ta! Răspunde, cum te-ntreb! (Tare, ca să fie auzit de ţiganca de la spatele lor ) Vedeţi, mylord, cât e de neplăcut, Când te cobori necunoscut în gloată - Ne poticnim de noi şi noi insulte De-ar şti-mprejur că azi patru corăbii Din India ne ancorează-n port, Le-ar fi altfel primirea… ADAM Cred şi eu… ŢIGANCA (Aparte ) A… vând cu preţ descoperirea asta (Către Adam ) V-am pedepsit cu profeţia mea, Căci aţi dorit să rămâneţi ascuns Dar nu sunt taine pentru mine, eu Am legământ statornic cu Satana LUCIFER (Aparte ) Auzi, strigoaia! Ea ne mai lipsea ŢIGANCA Chiar azi sosesc corăbiile-n port, Dar, uite, am o veste şi mai bună, Un îngeraş de fată-ţi poartă gândul ADAM Cum s-o câştig? ŢIGANCA De mult e câştigată ADAM M-a refuzat ŢIGANCA Tocmai de-aceea Vine Curând aici, o clipă şi-ai să vezi… Dar să nu uiţi că ţi-am vestit norocul (Pleacă ) ADAM Vezi, Lucifer, te-ntrece baba LUCIFER Eu Nici nu-i contest strălucitorul merit, Azi ea-mplineşte rostul meu în lume (Într-o căruţă, în sunet de trompete, înconjurat de mulţime, apare un şarlatan şi se opreşte în mijlocul scenei ) ŞARLATANUL În lături toţi! Daţi cinstea ce se cade Unui moşneag ce l-a albit ştiinţa, Pân’ ce-a săpat cu rară străduinţă Comorile ascunse-ale naturii ADAM Cine-i acest nebun? LUCIFER Ştiinţa e Ca să trăiască, s-a făcut paiaţă… E tot cea veche… de pe vremea ta, Decât acum e chiotul mai mare… ADAM Eu n-am trecut măsura… Ce ruşine… LUCIFER Nu-i vina lui El n-are ce să facă, Se teme, biet, şi n-ar dori s-ajungă Să i se scrie tristul epitaf: Ex gratia speciali, Mortuus in hospitali Când, ani întregi jertfindu-şi pentru alţii, Cere răsplata hărniciei lui ŞARLATANUL Eu m-am trudit spre binele mulţimii Şi azi v-aduc invenţiile mele: Într-un borcan am elixirul vieţii, Ce-ntinereşte schilavi şi bătrâni Îl cunoşteau odată faraonii Aici e apa vie-a lui Tancréd, Aici cosmeticul Elenii,-aici Astrologie, vine de la Kepler… ADAM Auzi ce vinde! Se-afundă în trecut, Când noi cătam lumina-n viitor… LUCIFER Nicicând nu vezi prezentul respectat Nu-i nimeni geniu în halat Abia La zece ani de după cununie Tu ştii şi poţi să spui într-adevăr Câte pistrui are nevasta ta ŞARLATANUL Hai, cumpăraţi! N-o să vă pară rău Acest prilej nu-l mai aveţi nicicând DIN MULŢIME Aici! Sunt lucruri de folos… Eu cumpăr Vai, ce noroc, ce scule minunate LUCIFER Ei vezi, nu crede nimeni în minuni Şi totuşi toţi se-nghesuie la marfă (Eva revine cu mama ei, în urma lor ţiganca şopotind ) EVA Vorbe de clacă, îl cunoaştem doar! ŢIGANCA Să n-am noroc dacă vă mint… Atâta Te-a îndrăgit boierul, că chiar azi Te-ar face, zău, ibovnică Ce casă! Trăieşti ca o prinţesă, domnişoară: Teátru, dans, trăsuri cu patru cai… MAMA Mai bine e, când stai să socoteşti, Decât să văd cum mi te stingi nevastă Într-o mansardă proastă, de cizmar ŢIGANCA Uitaţi-vă! Cu ochii cum vă cată! EVA Destul de rău că nu ne vede încă Mâini albe are! Da, pare-un boier MAMA Nici soţul lui, da, mie nu-mi displace, Deşi e şchiop şi nasul e cam strâmb, Dar ce cinstit bărbat… puţin mai mátur Plec, fata mea Tot e mai bine, cred, Dacă vă las, o clipă-două, singuri ŢIGANCA (Lui Adam ) M-a ascultat… Vezi, vine mititica… ADAM Da, zbor la ea… A, ce plăcere… ŢIGANCA Dar, Cine-a făcut treaba nu se uită LUCIFER (Îi dă bani ) Ţine, Sunt de la soţul meu, el îţi dă banii, Iar eu o mică strângere de mână ŢIGANCA (Ţipând ) Uf! ce mână tare! (Pleacă ) LUCIFER I-ai simţi fiorul, De-ai fi, babo, ce vrei să pari! EVA (Către Adam ) Puteţi, Un cosmetic, din câte se îmbie, Un mic cadou de bâlci să-mi cumpăraţi? ADAM Pe faţa ta e vraja frumuseţii Fără pereche… Ce-aş putea să-ţi dau? (Şarlatanul trece înainte ) EVA Ah, ce gentil… ADAM De ce vrei să-ţi baţi joc? Mărgăritare, diamante scumpe Voi atârna la gâtul tău frumos Nu doar c-aş vrea să-l mai împodobesc, Ci fiindcă nu-i mai potrivit altar De strălucire… EVA Ştiu un argintar, Dar prea e scump pentru-o sărmană fată ADAM Hai să-l vedem LUCIFER Eu cred că-i în zadar Cu mine am odoare preţioase (Îi dă bijuteriile, pe care Eva le priveşte şi încearcă ) EVA Vai, ce minune… Cum m-or pismui! ADAM Inima asta nu vreau s-o mai văd… EVA Pot s-o arunc, dacă eşti contra ei (O aruncă ) LUCIFER Prea bine, eu o calc (Calcă pe ea ) EVA Ce e, ce e? Un glas aud, un ţipăt mi se pare (În dubă duc un condamnat de-a lungul scenei; mulţimea se grămădeşte pe urma lui ) DIN MULŢIME Să ne grăbim! Ţi-am spus cât e de laş Hai după el! Ş-acum e îndărătnic! [ADAM] EVA Azi spânzură! Ce bine-i c-am venit! Haidem şi noi! Spectacolul te mişcă Şi-i bun prilej să-mi vadă bogăţia ADAM Dar ce-a greşit nenorocitul? EVA Nu ştiu! LUCIFER E tot atât, dar dacă vreţi, v-o spun: Lucra de mult în fabrici, la Lovél, Otravă-i plumbul, asta înghiţea, Până-a ajuns deunăzi la spital Nevasta lui a cunoscut mizeria Şi, vezi, băiatul, tânărul Lovél Era frumos şi-avea inimă bună… S-au întâlnit şi totul au uitat PRIMUL MUNCITOR Fii vesel, frate! Mori ca un martir Rămâne-n veci cu noi numele tău LUCIFER Când i-a trecut, n-a mai găsit femeia, Nici locul lui; cerea muncă-n zadar S-a răzvrătit, a îndrăznit să strige, - L-a pălmuit băiatul lui Lovél, Lui i-a căzut în mână un cuţit… Acum îl duc… A înnebunit bătrânul Lovél… (La ultimele cuvinte, vine bătrânul Lovel, călcând cu gravitate de nebun ) LOVEL Tu minţi! Eu nu-s nebun! Tu minţi! N-aud ce-mi spune sângele ce-a curs? Vă dau; vă dau comoara mea întreagă, Dar faceţi voi să amuţească rana! De nu, mai bine vreau să fiu nebun!… AL TREILEA MUNCITOR Te-om răzbuna noi, nu te teme tu! PRIMUL MUNCITOR Ridică-te, căci ei sunt păcătoşi… (Condamnatul trece înainte, cu suita lui ) ADAM De ce-mi apari, vedenie grozavă? De unde ştiu eu care-i vinovatul? Ori poate lumea singură-i de vină, Păcate cresc din putregaiul ei… LOVEL Da, lumea e… Îţi dau comoara mea, Dar să n-aud cum mă tot strigă rana EVA Haidéţi, haidéţi, că nu mai este loc! ADAM A… Fie-mi soarta binecuvântată Că nu m-a pus judecător pe mine E-aşa uşor la masă legi să scrii, Aşa degrabă judecă pripiţii… Dar cât de greu e după ce-ai pătruns În tainiţele inimii ascunse… LUCIFER Nu s-ar sfârşi, cu-asemenea principii, Nici un proces… Nu făptuieşte nimeni Păcatul lui din dorul de păcat… Cuvânt de drept găseşte chiar şi dracul Şi fiecare crede-n dreptul lui… Judeţul taie nodul încurcat, A cărui fire mii de filantropi S-ar strădui zadarnic să dezlege… (Au ajuns la Tower, unde într-o firidă stă atârnată o icoană sfântă ) EVA Să ne oprim o clipă, dragii mei, Lângă icoană să-mi aşez buchetul LUCIFER (Şoptind ) Opreşte-o! Altfel totul s-a sfârşit ADAM Copil curat - eu nu pot s-o opresc EVA De fată mică m-am obişnuit, Când trec pe-aici, să nu uit de icoană; Îmi cade bine… Sunt gata degrabă Şi întârzierea o punem la loc (Atârnă buchetul lângă icoană, dar florile se ofilesc imediat şi juvaerurile schimbate în şopârle i se desfac de la gât ) Ce-i asta, Doamne sfinte? LUCIFER În zadar Ţi-am spus să bagi de seamă EVA Ajutor! ADAM Ne vede lumea, dragă, fii pe pace, Îţi fac alt dar de mii de ori mai scump EVA În lături! Ah! Mi-e groază Ajutor! Doi şarlatani de mână c-o strigoaie, Au necinstit o fată cumsecade… (Mulţimea se îngrămădeşte Ţiganca vine cu gardiştii ) ŢIGANCA Mi-au dat bani falşi! Aci trebui’ să fie, Uite-i în palmă, s-au făcut mercur! LUCIFER Nu banul meu, e palma ta de vină! Vin să plecăm! Nu-i de glumit, Adame! (Dispar în Tower şi, în vreme ce zarva şi încurcătura se măresc, apar din nou în vârful turnului ) ADAM Iar înşelat… Credeam că e destul Să spulber groaza vremii de demult Şi liberă întrecerea să dau Puterilor… dar iată un şurub, Care ţinea-n picioare angrenajul, Am dat în lături: simţul pietăţii N-am pus în loc şurub mai iscusit… Ce-ntrecere-i, când unul are spadă Şi braţul gol îl are celălalt? Ce libertate-i, când flămânzi o sută Trebui’ să intre-n jugul unui ins? Aci se luptă câinii pentr-un os… În urma lor eu vreau societate, Ce apără, în loc să pedepsească, Şi-ndeamnă,-n loc să sperie, cu forţe Ce se-nfrăţesc ajunge la izbânda Din zile vechi visată de ştiinţă, Când rostu-ntreg e străjuit de minte! Da, va veni… o ştiu… o simt… mă duc În lumea ei, Lucífer! LUCIFER Om nătâng! Dar dacă tu, cu ochii îngrădiţi, Vezi numai zarva tulbure de jos, Tu crezi că nu-i un legământ obştesc Şi nu-i sistem jos în atelier? Priveşte dar cu ochi deschişi o clipă, Să înţelegi ce muncă săvârşesc - Dar pentru noi şi nu pe seama lor! (Se intunecă Întreg bâlciul se grupează în mijlocul scenei, împrejurul unui mormânt deschis, la care sapa, dansează în jurul gropii şi sar în ea pe rând, unii tăcuţi, alţii după ce-au spus câteva cuvinte ) COR Grăbiţi cu sapele, grăbiţi! Mâine-i târziu şi n-am sfârşit, Şi vor mai trece mii de ani Şi tot nu-i lucrul isprăvit! E leagăn şi sicriu la fel, Sfârşeşte azi ce-ncepe mâine, Flămând e şi sătul la fel, Ce-ngroapă azi, învie mâine (Răsună clopotul cimitirului ) Răsună clopotul de seară, Noi ne-am gătit şi vrem hodină, Cei mâine-n zori din nou treziţi, La muncă-n urma noastră vină! OMUL CU MARIONETE Vândut-am lumii veselie, Dar eu n-am râs la comedie! CÂRCIUMARUL Cu toţi paharul v-aţi golit, Vă fie somnul liniştit! FETIŢA CU FLORILE Nu mai am flori, dar veţi vedea, Răsar din nou pe groapa mea ŢIGANCA Toţi viitorul vreţi să-l ştiţi Şi-nchideţi ochii îngroziţi… LOVEL Ce n-am găsit cu banii toţi Îmi dă mormântul de trei coţi MUNCITORUL Azi săptămâna s-a sfârşit, Se culcă trupul istovit STUDENTUL Mi-aţi tulburat un vis frumos, Am să-l visez acolo jos! SOLDATUL Mă socoteam viteaz, şi-acum O groapă mă opreşte-n drum! COCOTA Beţia, fardul mi s-au dus, Va fi şi jos cum a fost sus? CONDAMNATUL Rămâneţi lanţuri pe pământ, Căci alte legi acolo sunt… ŞARLATANUL Ne-am răzbunat cu toţi pe rând, Azi ne răpune-acelaşi gând EVA Mi te deschizi prăpastie adâncă, Dar noaptea ta, să crezi, nu mă-nfioară: Îţi dau doar praful ce-am cules în cale, Fiinţa mea în tine nu coboară! Cu dragoste şi mândră tinereţe Eu mă cufund în larga veşnicie; Surâsul meu ca razele de soare În suflete seninul reânvie (Aruncându-şi în groapă vălul şi hlamida, se înalţă împrejmuită de slavă ) LUCIFER O ştii, Adame? ADAM Eva! Te cunosc   TABLOUL XII • În falanster (Curtea unui minunat falanster, zidită în formă de U Parterul ambelor aripi se desface în colonade În dreapta, printre roţile maşinilor, se îndeletnicesc muncitori În stânga lucrează un savant într-un muzeu unde sunt grămădite cele mai disparate obiecte de ştiinţe naturale, instrumente mecanice, aparate de astronomie, chimie şi alte curiozităţi Toţi, aparţinând aceluiaşi falanster, sunt îmbrăcaţi la fel Adam şi Lucifer apar din pământ în mijlocul curţii Ziua ) ADAM Ce ţară e, ce neam, unde-am ajuns? LUCIFER Nu se mai ştiu aceste vorbe vechi N-a fost îngust hotarul unei patrii? L-a zămislit prejudecata veche, L-a apărat întrecerea haínă Pământu-ntreg e azi moşia largă Spre-un ţel obştesc sunt oamenii tovarăşi, Iar peste buna viaţă-orânduită Tronează-acum, în cinstea ei, ştiinţa ADAM Iată,-idealul sufletului meu S-a împlinit precum mi-a fost dorinţa De patrie, de-atâta-mi pare rău: Putea trăi, socot, şi-n rostul nou Ideea, căci în pieptul omenesc Trezeşte veşnic groază infinitul Şi-o stavilă îşi cere totdeauna! Când se lărgeşte, pierde-n adâncime, Se leagă de trecut şi viitor, Şi teamă mi-e că lumea fără margini Nu va trezi însufleţirea care Mormintele părinţilor ne-o dau Acel ce varsă sânge pentru-ai lui, Pentru prieteni, lacrimi dacă are LUCIFER După cum văd, îţi nărui idealul Chiar înainte de-a-l vedea-ntrupat? ADAM Nu crede! Nu! Dar sunt nedumerit: Ce gând va fi să strângă laolaltă, Să-nchege iar întreaga lume largă, Din nou să nască vechea-nsufleţire, Eternul foc al bietei noastre inimi Stârnit din mii şi sute de nimicuri, Şi-n loc de-atâtea lupte fără rost, Să ne arate-o ţintă mai curată? Dar, spune, unde ne găsim? Ce loc? Ş-apoi mă du, vreau inima să-mi scald În fericirea, după-atâta harţă, Răsplată dată omului trudit LUCIFER Este-un falanster între multe alte, Cămin pe seama omenirii noi ADAM Ei, haidem, deci! LUCIFER Nu! Stai! Prea te grăbeşti Schimbăm doar masca mai intâi! Ce-ar fi Să coborâm Adam şi Lucifer Ne-ar contesta o groază de savanţi, Ori ne-ar închide grabnic sub retorte ADAM Din nou cu fleacuri vrei să mă momeşti? LUCIFER Ce vrei? Aşa-i în lumea mea de duhuri ADAM Fă, deci, cum crezi, dar isprăveşte grabnic! (Lucifer îi travesteşte pe amândoi în tovarăşi de falanster ) LUCIFER Jos pletele! Îmbracă haina asta Aşa… ADAM Pe-acest savant să-l salutăm LUCIFER Maestre, bun ajuns! SAVANTUL În munca mare Să nu mă tulburi, n-am vreme de fleacuri LUCIFER Ne pare rău, Noi suntem candidaţi De maiştri în al miilea falanster, Şi faima ta ne-a pus pe drumuri… SAVANTUL Da, Vi-e străduinţa vrednică de laudă O clipă pot să-mi întrerup lucrarea; Dacă nu-mi scade în cazan căldura, Materia îmi va-mplini voinţa LUCIFER Vezi, nu mă-nşel Şi-n tine, scrutătorul Ce-a ispitit şi omul şi natura, Trăieşte încă drojdia străveche A vanităţii SAVANTUL Să petrecem deci… Dar care ram de studiu v-aţi ales? ADAM Nu ne-ngrădirăm setea în vreo tagmă - Vrem o privire peste tot SAVANTUL Aici Greşiţi, căci rostul celor mari s-ascunde În cele mici Şi sunt atâtea lucruri, Iar traiul nostru ştiţi cât e de scurt! ADAM Adevărat! Se cer şi muncitori Ce duc nisip şi sapă bolovani, Şi fără ei nu se ridică zidul Dar ei se zbat rătăcitori în ceaţă Şi n-au habar la ce dau ajutor Întregu-l vede arhitectul singur; Neiscusit o piatră să cioplească, Creează totul ca un Dumnezeu E meşterul, deci, mare şi-n ştiinţă LUCIFER Bărbat ilustru, vezi de ce venirăm! SAVANTUL Bine-aţi făcut, de-aceea vă cinstesc Ale ştiinţii-mbelşugate ramuri, Înfăţişând acelaşi organism, Ne farmecă mai mult împreunate LUCIFER Ca farmecul unei femei frumoase SAVANTUL Cu toate-aceste, singură chimia… LUCIFER E simbolul de viaţă dătător SAVANTUL Adevărat! LUCIFER Vorbind de matematici, Alt învăţat mi-a spus acelaşi lucru SAVANTUL Din slăbiciune-oricine se socoate, Cu mintea lui, un centru-n univers LUCIFER Ce bine e că ţi-ai ales chimia… SAVANTUL Sunt pe deplin încredinţat, dar haideţi Să cercetăm muzeul… Pe pământ Nu-i mai găsiţi pereche Dobitoace Din depărtarea vremurilor moarte, În exemplare bine preparate, Se văd aici Printre părinţii noştri, În vremea lor de barbari, erau mii, Şi împărţeau cu ei domnia lumii Pe urma lor trăiesc poveşti ciudate, - Vezi, ăsta-a fost locomobil, se zice ADAM E calul, biet, din neam corcit, sărmanul Altul era pe vremuri Al-Borak SAVANTUL De-acesta spun că,-n prietenie, omul Îl găzduia fără folos sau plată, Şi el ghicea, privind cu mulţumire, Ce gând poartă stăpânul… Ba se zice Că chiar păcatul lui şi-a însuşit, Proprietatea-l ispitea, ce credeţi? Cu viaţa lui, se spune, c-o păzea E scrisă-n cărţi povestea asta-ntreagă; V-o dau şi eu, dar fără crezământ Căci din trecut sunt nebuníi o spuză Ce ne-au rămas, ca basme moştenire ADAM E câinele, şi drept e tot ce-ai spus LUCIFER Ia seama,-Adame! Ai să te descoperi SAVANTUL Acesta-i sclavul omului sărac ADAM Cum bou-i sclav de-a pururi la bogat SAVANTUL Iat’ regele deşertului… ADAM E leul, Şi tigrul, iată sprintena gazelă… Ce dobitoace-au mai rămas pe lume? SAVANTUL Ciudat vorbeşti La voi nu e tot astfel? Trăieşte ce-i util şi tot ce încă Ştiinţa n-a putut înlocui Trăieşte oaia, porcul, dar nu crede Că-n forma lor vulgară, de demult, Cum le-a creat cu greşul ei natura: Unsoare vie-i unul, celălalt De lână şi de carne-o masă Ne slujesc, Ca şi cazanu,-n scopurile noastre Dar, precum văd, tu toate le cunoşti Să trecem, deci Aici sunt minerale: Vedeţi, enorm, un bulgăr de cărbune Vai, munţi întregi erau odinioară Şi oamenii îşi adunau de-a gata Ce din văzduh cu-atât amar de trudă Topeşte azi ştiinţa Ăst metal Se cheamă fier şi, pân-a nu se pierde, De aluminiu nu era nevoie Iat-o fărâmă: aurul Grozav De însemnat şi fără de folos Căci pe când încă omu,-ntunecat, Credea-n fiinţe puse peste fire, Cu tainic rost mai tari decât ursita, Credea şi-n aur Pe altarul lui Jertfea şi drept, jertfea şi bunăstare, Şi tot ce-i sfânt, ca-n schimb să puie mâna Pe-o fărmitură fermecată, căci Pe preţ de aur tot putea avea; Minune, chiar şi pâine… ADAM Mai arată Şi altele, căci toate le cunosc SAVANTUL În adevăr, eşti învăţat, străine! Să cercetăm deci flora de pe vremuri Aicea, vezi, păstrăm noi trandafirul Ce s-a deschis în urmă pe pământ La drept vorbind e-o floare fără rost Cu alte mii şi sute de surate Fura pământul spicelor de grâu, Pentru copiii mari, o jucărie Un semn ciudat al vremilor apuse, Cum lumea-atunci de glume se ţinea, Căci flori creşteau şi-n suflete atunci… Fugare chipuri, prinse-n poezie, Se legănau în visuri mincinoase Îşi irosea zadarnic forţa omul, Lăsându-şi ţinta vieţii-nţelenită! Iată, păstrăm ca raritate două Astfel de lucruri: Prima poezie Pe scriitor, în zilele de-atunci, Când, năzuind cu-ncredere nebună, Cerea cuvânt şi omul singuratic, Se spune că-l chema Omer O lume-ntreagă A-nfiripat, din arătări nătângi, Zicându-i Hades Fiecare rând L-arn desminţit de mult Aici avem Agricola de Tacit, o icoană De râs şi totuşi vrednică de milă, Din perioada epocii barbare ADAM Tot mai există-aceste foi răzleţe? Un testament din zile mari Şi nu pot Să-nvâlvoreze-o flacără târzie Şi dor de fapte-n piept de epigoni, Să prăbuşească meşteşugul vostru? SAVANTUL Prea bine vezi! Am înteles şi noi Primejdia veninului ce-ascund De-aceea nu le-ngăduim citirea Decât la oameni consacraţi, stiinţei, Trecuţi de anii şasezeci ADAM Dar doica, Cu minunate cântece de leagăn, Nu mai sădeşte-n inima plăpândă Visări? SAVANTUL A, da Dar doicile, la noi, Le spun ecuaţii pruncilor de sân, Ori pun probleme de geometrie ADAM (Aparte ) Călăilor! Şi nu vă este groază Cea mai frumoasă vârstă s-o furaţi, Sărmane inimi? SAVANTUL Mergem mai departe Ce curioase instrumente-aici, Cu forma lor artistică Acesta Se cheamă: tun Inscripţia-i ciudată: Ultima ratio regum În ce chip Se folosea, azi nu mai ştim Iat’ spada, Unealtă numai pentru moarte Cine Lovea cu ea, n-avea nici o pedeapsă Acest tablou, de mână e lucrat, Poate-a-nghiţit o viaţă jumătate, Şi, spune, vezi, un basm fără-nţeles Azi săvârşeşte soarele-acest lucru Şi munca lui nu minte, cu credinţă Slujeşte-o ţintă bine hotărâtă ADAM (Aparte ) Dar arta unde-i? Sufletul s-a dus… SAVANTUL Sunt tot obiecte vechi şi fără noimă, Copilăroase Floare vezi pe ceaşcă, Pe scaune, iată, câte-un arabesc: Risipa mare-a trudei omeneşti La fel e apa-n orişice pahar Şi orice jilţ la fel îţi dă odihnă Maşinile le-nfăptuiesc aceste În cea mai simplă şi firească formă Iar rostul lor croit înţelepţeşte Tu l-ai pătruns, când ştii că lucrătorul Ce pregăteşte astăzi un şurub, Viaţa-ntreagă-aceeaşi muncă face ADAM De-aceea nu-i viaţă creatoare Maestrul să-si întreacă-n iscusinţă! Cum ar putea cereasca zămislire Să şi-o-nfiripe-n drumul ei ideea? Când, vrând să lupte, îşi îndreaptă ochii În lumea asta goală-orânduită: Nici farmecul primejdiei nu-l simte Şi nici o fiară nu-i pândeşte calea M-a amăgit, deci, şi ştiinţa… Simt Că-o urâcioasă şcoală de copii Mi-a hărăzit în locul fericirii… SAVANTUL Nu-i oare azi frăţietate? Duce Vreo lipsă omu-n năzuinţa lui? În adevăr, s-ar cuveni pedeapsă Acestor vorbe… ADAM Spune-mi, dar, ideea Ce strânge-acest popor într-un mănunchi Şi-nsufleţeşte, dând aceeaşi ţintă SAVANTUL Ideea e putinţa de-a trăi Când omu-ntâi în lume s-a ivit Pământul tot era cămară plină Era destul ca mâna să-şi întindă Şi orice poftă-şi împlinea de-a gata El cheltuia deci fără socoteală; Ca viermele în caş, prins de beţie, Din fantezii şi mii de ipoteze Îşi făurea îndemn şi poezie Noi, azi, ajunşi la ultima bucată, Vom fi zgârciţi, căci caşul e pe gata Şi prea uşor ne prăpădim de foame Vezi, soarele, în patru mii de ani E-un glob răcit şi nici un fir de iarbă Nu va rodi pământu-ntreg atunci Patru milenii, deci, atâta timp Avem putinţa să-l înlocuim E, cred, de-ajuns pentru ştiinţa noastră Doar apa e mijloc calorifer: Din multele materii oxidate Păstrează focul cel mai priincios Misterele din organismul nostru Nu peste mult vor fi descoperite Chiar bine e că-aici ne-aduse vorba, Căci cât pe-aci era să-mi uit retorta - În acest sens e străduinţa mea LUCIFER Îmbătrâneşte omul, dacă astăzi În alambic vrea să-şi închidă gândul Şi forţa lui de organizator Chiar de ţi-ai duce planul la izbândă, Trezeşti un monstru, o idee mută, O dragoste legată de-un cadavru; Fiinţă dezminţită de natură, Fără potrivnic, fără de-nrudire, Când n-are cârmă-n fiecare ins Şi rostul ei de unde-şi împrumută, Închisă de suflarea din afară, Cu traiul ei ferit de suferinţă, Născându-se sub sticla ta îngustă? SAVANTUL A, uită-te cum fierbe, cum luceşte Şi forme noi cum tremură răzleţe, Sub sticla caldă, fără greş închisă E potrivită azi şi reacţiunea Şi înrudirea chimică Mă-ascultă Materia în voia mea supusă LUCIFER Maestre, eu te-admir, dar nu-nţeleg Poţi face tu materii înrudite Să nu s-atragă, iar cele opuse Să le sileşti să nu se mai respingă? SAVANTUL Ce fleacuri spui! Între materii doar E veşnică această lege LUCIFER Bine, Dar spune-mi drept, pe ce se-ntemeiază? SAVANTUL E legea-aşa, fiindcă este lege Experienţa ne arată astfel! LUCIFER Tu, precum văd, aprinzi sub oală focul - Natura face toate celelalte SAVANTUL Dar eu cu sticla-i limitez hotarul Şi-o smulg când vreau din umbra tăinuită LUCIFER Dar până-acum nu văd un semn de viaţă SAVANTUL Îl vei vedea Eu, care-am ispitit Tot organismul, tainele lui toate, Şi-am disecat de mii de ori viaţa… ADAM De-a pururea ai pescuit un stârv Căci, vezi, ştiinţa şchiopătează-n urma Experienţei proaspăt câştigate, Asemeni trubadurului de curte Ce vitejia regelui o cântă, Dar n-are dar s-o poată profeţi SAVANTUL Vă bateţi joc? Cum nu-nţelegeţi voi Că o scânteie-mi poate da viaţa? ADAM Dar, spune-mi tu, de unde iei scânteia? SAVANTUL Un pas mai am Atâta mi-a rămas ADAM Dar cel ce pasu-acesta n-a făcut, N-a isprăvit nimic, nimic nu ştie Toţi ceilalţi paşi s-au depănat în curte Şi unul singur duce la altar Va fi vreun om să facă acest pas? (În acest timp, fumul ce pluteşte deasupra retortei se îngrămădeşte şi tună ) GLASUL SPIRITULUI PĂMÂNTULUI (Din fum ) Nu! Nu va fi! Căci alambicul vostru Mi-e prea îngust şi mi-e prea larg Doar tu Mă ştii, Adame, alţii nu mă ştiu ADAM Ai auzit un glas de duh? Priveşte, Priveşte, om neputincios şi mândru: Cum te măsori cu cel ce sus pluteşte? SAVANTUL Ai nebunit Ştii că mă pui pe gânduri? (Alambicul crapă, spiritul dispare ) S-a spart retorta Opera mea mare Pot s-o încep din nou acum În clipa Când prevedeam chiar ţinta împlinită, Un fir de păr, o întâmplare oarbă, Cu taina ei din nou mă-opreşte-n drum LUCIFER Ursită se chema odinioară Şi nu era mai ruşinos să cazi De pumnul ei, ca de-ntâmplarea oarbă Ce-nseamnă asta? (Se aude un clopoţel ) SAVANTUL Munca s-a sfârşit E ceasul de plimbare De prin fabrici Şi de la câmp se-ntorc Sunt pedepsiţi Cei ce-au greşit şi tot acum se-mpart Neveste şi copii Putem să mergem, Căci am de lucru (În rânduri lungi, vin bărbaţi, în altele femei, câteva cu copii, între ele şi Eva Cu toţii fac cerc în mijlocul curţii; un moşneag păşeşte în faţa lor Adam, Lucifer şi savantul vin în faţă, lângă, muzeu ) MOŞNEAGUL Numărul treizeci! LUTHER (Ieşind din rând ) Aici! MOŞNEAGUL Din nou cu foc fără măsură Ai încălzit cazanul Cum văd eu, Pe tine patima nebună te îndrumă S-arunci întreg falansteru-n primejdii LUTHER Cine-ar putea ispita să-şi înfrâne, Sălbateca materie când urlă Şi-n limbi de foc asupră-i se revarsă? Când creşte-n drum şi vrea să te strivească, Tu stai senin şi-o întăreşti în clocot Ştiind că poţi avântul să-i supui Vai, nu cunoşti a focului ispită, Tu, care doar sub oală l-ai văzut MOŞNEAGUL Eşti prea-ndrăzneţ Azi să-l lipsiţi de prânz LUTHER (Pleacă ) Dar mâine iar îl întăresc din nou ADAM Ce văd? De mult cunosc pe-acest bărbat Îl cheamă Luther MOŞNEAGUL Două sute nouă! CASSIUS (Ieşind din rând ) Prezent! MOŞNEAGUL Îţi spun acum a treia oară: Tu din senin caţi pricini şi bătaie CASSIUS (Retrăgându-se ) Cum din senin? Fiindcă nu mă plâng? E laş acel ce cere ajutor Când are braţe! Ori mi-a fost duşmanul Mai slab? De ce nu s-a împotrivit? SAVANTUL Tăcere! Forma craniului tău Nu-ndreptăţeşte-ndemnurile rele, Căci fără greş şi nobilă se pare Dar n-ai astâmpăr! Sângele tău fierbe Să-l vindecăm pân’ se-mblânzeşte ADAM Cassius! Nu-l mai cunoşti pe cel ce la Filippi Ţi-a fost tovarăş… Pân-acolo deci Poate cădea orânduiala stearpă, Încât un piept aşa măreţ să-i pară O stavilă, să nu-l mai preţuiască? MOŞNEAGUL E patru sute-acum la rând PLATO Aud! MOŞNEAGUL Tu iar din nou te-ai cufundat în visuri Şi vitele ce le-ai avut în pază S-au răzleţit Ca să fii treaz de-acum, Ai să-ngenunchi pe boabe de porumb PLATO (Păşind încet ) Să n-aveţi grijă, voi visa frumos… ADAM A, Plato… Tu doreai societatea… Şi, drept răsplată, iată ce-ai ajuns MOŞNEAGUL Să vie şaptezeci şi doi MICHELANGELO (Iese din rând ) Aici sunt MOŞNEAGUL Dezordonat ţi-ai părăsit şi astăzi Atelierul… MICHELANGELO Da, căci fac într-una Numai picioare noi de scaun Şi-astea, Cu forma lor netrebnică… De când V-am tot rugat: lăsaţi-mă să schimb, O urmă de podoabă să sculptez… Nu mi-aţi dat voie… V-am cerut atunci Să-mi daţi speteze să cioplesc… Zadarnic Eram aproape-n prada nebuniei Când am fugit de chin… De meserie… MOŞNEAGUL Pentru stricarea ordinei, vei sta Închis în casă-n ziua asta caldă ADAM Michelangelo, Dumnezeu din tine Ce iad simte când nu poate crea… Câţi cunoscuţi zăresc în orice parte, Suflete mari şi forţe ancestrale… Un dúşman vechi, iat-un martir aici - Îngust i-a fost acestuia pământul… Azi sunt pitici şi seamănă cu toţii… Cum i-a chircit cu măiestrie statul A, Lucifer, să mergem… Inima Priveliştea n-o rabdă mai departe MOŞNEAGUL Sunt doi copii ce-au împlinit azi vremea În care-aveau de mama lor nevoie I-aşteaptă azi obştescul pedagogiu Aduceţi-i! (Din rând iese Eva şi încă o femeie, cu copiii lor ) ADAM Ce chip strălucitor! Îşi are deci şi lumea asta rece Seninul ei? LUCIFER Nu mai plecăm, Adame? ADAM Nu, dimpotrivă, - acuma mai rămânem MOŞNEAGUL Savantule! Le cercetează craniul Copiilor! (Savantul vizitează copiii ) EVA Vai, ce mă-aşteaptă oare? ADAM Această voce… LUCIFER E de rând femeia Te mişcă ea pe tine, ce-ai gustat Din buzele Semiramidei? ADAM Da, Dar, vezi, atunci pe dânsa n-o ştiam LUCIFER E basmul vechi ce-l spun îndrăgostiţii Cu mintea lui socoate fiecare C-a născocit el patima pe lume, Că mai-nainte nimeni n-a iubit… De mii de ani cunosc povestea asta SAVANTUL Acest copil e bun de medic, celălalt Va fi cioban MOŞNEAGUL Haid’, duceţi-i de-aici (Pe copii vor să-i ducă Eva se opune ) EVA Să nu-l atingi! Copilul e al meu Cine mi-l smulge sânului de mamă? MOŞNEAGUL Ce zăboviţi? Luaţi-l! EVA Drag copil, Inima mea cu sânge te-a hrănit Unde-i puterea-n stare să strivească Această veche legătură sfântă? Cum să te las şi să te pierd pe veci, Între cei mulţi, iar ochii mei zadarnic Cercetători, de-a pururi să te caute În sute de străini de-acelaşi port ADAM Staţi, oameni buni! De-aveţi voi ceva sfânt, Lăsaţi copilul mamei lui… EVA Aşa e! Noroc să-ţi deie Dumnezeu, străine! MOŞNEAGUL Încerci un joc primejdios, străine! Dacă lăsăm din nou prejudecata Familiei să-nvie, într-o clipă Se năruie tot ce ne-a dat ştiinţa EVA Ce-mi pasă de ştiinţa îngheţată! Să cadă-n faţa glasului naturii MOŞNEAGUL Aţi isprăvit? ADAM De el să nu vă-atingeţi O spadă văd acolo şi vă-nvăţ Cum se-nvârteşte… LUCIFER Vis răzleţ, te-opreşte! (Pune mâna pe umărul lui Adam, care încremeneşte ) Să simţi puterea braţului ursit EVA Copilul meu!… (Cade Îi duc copilul ) MOŞNEAGUL Femeile aceste Sunt fără soţ Cine le vrea, să spună! ADAM Eu v-aş ruga… MOŞNEAGUL Savantul ce ne spune? SAVANTUL Bărbat aprins, femeie exaltată, Dau neam corcit, nu-i bună-mperecherea ADAM Nu pot s-o las, dacă mă vrea… EVA A ta sunt, Bărbat cinstit, cu inimă… ADAM Femeie, Cu tot pojarul inimii te vreau! EVA Da, şí eu simt că-n veci te voi iubi… SAVANTUL E-un caz de nebunie! E ciudat Să vezi, în veacul nostru de lumină, Cum spectri din trecut se mai ivesc E fenomenul curios… De unde-i? ADAM Din paradis o rază-ntârziată… MOŞNEAGUL E regretabil ADAM Nu vă fie milă E-atât de dulce nebunia noastră, Şi nicidecum trezia nu v-o vrem Doar tot ce-a fost pe lumea asta sfânt, Tot ce-a fost mare,-a fost o nebunie Ce n-a-ncăput în marginile minţii Un glas de duh din sfere mai curate Lin tremură, ca o cântare blândă, Coboară-acum spre noi drept mărturie Că ne-nrudim… Că amândoi alături Dispreţuim ţărâna şi căutăm Un drum spre orizonturi mai înalte (Îmbrăţişează pe Eva ) MOŞNEAGUL Ce-i ascultăm? Degrabă la spital! LUCIFER Haid’ repede! Călătorim, Adame! (Se cufundă )   TABLOUL XIII • În haos (Haosul În depărtare se vede un sector de pământ, micşorându-se din ce în ce, până ce dispare între stele Ceaţă care se întunecă, până devine beznă Adam, moşneag, zburând cu Lucifer ) ADAM Ăst zbor nebun, răspunde-mi, unde duce? LUCIFER Nu te-ai dorit tu, dezbrăcat de humă, În sfere-nalte să pătrunzi, acolo Unde spuneai că glas de înrudire De la un duh ai desluşit… ADAM E drept, Dar nu-mi credeam atât de rece calea Pustiu e tot, şi-atâta de străin, Ca drumul unui făcător de rele… Două simţiri în pieptul meu se luptă: Eu văd ce-ngust e lutul care-nchide Pornirea mea de zbor în alte lumi Aş vrea să scap din cercul lui, dar, vai, De dor eu plâng, căci doare despărţirea Ah, Lucifer! Priveşte înapoi… Întâi pierdurăm florile din ochi, Apoi frunzişul tremurat din codri; Priveliştea - atât de colorată - Îmi pare-acum pustie, fără rost Ce ne mişca, s-a şters în drum, şi stânca Pare zgulită-n muşunoi nătâng… Iar norul plin de trăsnet, socotit De cei de jos un glas sfinţit din cer, S-a subţiat în aburi nevoiaşi… Unde-i întinsul mării care urlă? Un petec sur pe globul ce, rotind, Se pierde-acum în droaia de tovarăşi… Aci a fost întreagă lumea noastră… O, Lucifer, şi ea s-a dus… şi ea… Răspunde-mi, oare trebuia s-o pierdem?… LUCIFER Se schimbă tot, privit din înălţime Întâi se pierde farmecul, apoi Mărimea, forţa, până ce rămâne Temeiul rece îngrădit în cifre ADAM În urma noastră stelele rămân Şi nu simt ţintă, stavilă nu simt Ce preţuieşte viaţa fără luptă, Fără iubire?… Îngheţăm, Lucífer! LUCIFER Dacă-i sfârşită vitejia ta, Să coborâm la jocul din ţărână! ADAM Eu nu ţi-am zis! Eu vreau tot înainte! Până se rup, numai atât mă dor Pripoanele ce de pământ mă leagă Dar, vai, ce simt? Răsufletu-mi se-opreşte, Putere n-am şi mintea mi se-ncurcă Să fie-aievea basmul lui Anteu, Ce doar atât putut-a să trăiască Cât s-a atins de pravul pământesc… SPIRITUL PAMÂNTULUI Adevărat… Mai mult e ca un basm… Tu mă cunoşti, sunt duhul pământean; În sufletul tău viaţa mea răzbate… Vezi, pân-aici hotarul meu se-ntinde Tu vei trăi, de te întorci din drum, Te prăbuşeşti, de vrei să urci mai sus, Ca viermele ce-n picurul de ploaie Se zvârcoleşte… căci pe seama ta Pământu-i acest strop… ADAM Zadarnic vrei Să mă înfrici, eu te înfrunt… doar trupul De mi-e al tău, cu sufletul rămân Nu au hotar ideea şi-adevărul, Ce mai întâi s-au plăsmuit ca lutul În care dorm materiile tale… SPIRITUL PĂMÂNTULUI Biet muritor supus deşertăciunii! Încearcă-te, şi groaznic vei cădea Mai vechi socoţi mirosul decât crinul Şi mai întâi e forma decât trupul? Şi după rază, soarele tu-l crezi? De ţi-ai vedea, vai, sufletul pribeag În haosul fără hotar, cum cată Un înţeles şi-o formă de-ntrupare, Cum se trudeşte în zadar, şi-apoi Cât de străin e-n toată lumea asta; Cum stă prostit, nesimţitor în urmă, - Te-ai îngrozi… Căci orişice cuprinzi Şi tot ce simţi cu-a inimii bătaie Nu e decât purcederea ascunsă Ce-au hotărât o seamă de materii, Cărora tu pământ le zici, şi cari, De s-ar schimba, şi tu te-ai prăbuşi… Frumosul doar, urâtul şi norocul Şi iadul tău, din duhul meu sunt smulse, Şi-mprejmuiesc moşia ta îngustă… Ce-aici socoţi tu adevăr etern, E-n altă lume poate-o nebunie, Şi e firesc ce-ţi pare utopie… Povară nu-i, fiinţă nu se mişcă, Idee-i poate aerul de-aici, Şi-i sunet poate raza de la noi, Şi planta noastră-acolo e cristal… ADAM Nu mă opreşti Mai sus, mai sus mă-ndeamnă Azi sufletul… SPIRITUL PĂMÂNTULUI Adame! E aproape Sfârşitul tău, întoarce-te-napoi Poţi să ajungi puternic pe pământ, Dar, desfăcând din cercul nostru mare Fiinţa ta, nu-ndură Dumnezeu De faţa lui să te apropii Cazi, Căci fulgeră micimea ta… ADAM Şi-apoi Nu-mi strică moartea planurile mele? SPIRITUL PĂMÂNTULUI Vai, nu rosti în ţara mea de duhuri Acest cuvânt al unei vechi minciuni: De glasul lui s-ar îngrozi o lume… Doar moartea ta pecete e, sfinţită, Şi Dumnezeu o ţine pentru sine Nici mărul rupt din al ştiinţei pom N-a izbutit pecetea s-o desfacă ADAM Eu o desfac… (Zboară mai departe Adam, cu un ţipăt, încremeneşte ) M-am prăpădit acum… LUCIFER (Râzând ) A biruit minciuna mea bătrână (Împinge pe Adam în haos ) În haos dar pluti-va pe vecie Păpuşa asta, astrul nou, ce poate Pe seama mea o viaţă va rodi… SPIRITUL PĂMÂNTULUI E fără vreme bucuria ta! El altă lume-abia dac-a atins A, nu-i uşor din ţara mea să scapi… Te cheamă glas de-acasă, cunoscut, Ridică-te, copilul meu… ADAM (Venindu-şi în fire ) Din nou Trăiesc… O simt… O simt… Căci iarăşi sufăr… Dar dulce e şi suferinţa asta… Căci groaznică-i nimicnicia morţii… Ah, Lucifer… Mă du iar pe pământul, Pe martorul atâtor lupte sterpe, Din nou să lupt, şi fericit voi fi… LUCIFER Şi tot mai crezi, de-atâtea ori înfrânt, Că lupta nouă are vreun folos? Că lupta nouă ţinta-ţi împlineşte?… O,-n adevăr, ăst suflet de copil Azi omul doar mai poate să-l păstreze… ADAM Nu mă atrag închipuiri nebune, Eu ţelul ştiu că n-am să mi-l ajung Dar nu-i nimic! Ce-i ţinta împlinită? Sfârşit de luptă, moarte este ţinta, Dar veşnică întrecere e viaţa Si însăşi lupta-i ţinta omenirii… LUCIFER În adevăr, frumoasă mângâiere… De-ar fi măcar ideea luptei mare Dar mâine râzi de truda ta de azi; Ce te-ndemna, o jucărie-ţi pare În apăsarea libertăţii moarte N-ai sângerat odat’ la Chaeronea Şi-ai stat apoi, cu Constantin alături, Domnia lumii să-i întemeiezi? Nu te-a răpus martiriul credinţei, Ca, mai târziu, cu armele ştiinţei, Credinţei însăşi duşman să-i ajungi? ADAM Adevărat, dar, orişicât de-ngustă, M-a-nsufleţit de-a pururea ideea M-a ridicat, şi sfântă deci a fost E tot atât… În formă de ştiinţă, De libertate, poftă de mărire, Sau dacă-n semnul crucii s-a ivit, C-un pas a dus pe oameni mai departe Deci înapoi la luptă, pe pământ… LUCIFER Azi nu mai ştii ce-a prevestit savantul Ce-a socotit că-n patru mii de ani Îngheaţă tot, şi lupta se opreşte… ADAM Aşa ar fi, de ne-ar lipsi ştiinţa… Dar simt şi ştiu că noi vom birui LUCIFER Şi-apoi găsi-vei luptă şi putere În lumea ta ciudat meşteşugită, Din teorii răzleţe-nfiripată, Cum ai văzut-o-n drumul tău deunăzi?… ADAM Se schimbă tot şi greşurile pier, Răsar pe urma ţintei împlinite Alte idei, ce viaţa-mprospătează Dar noi pe veci să ne grijim pământul… Mă du, mă du… Să coborâm degrabă, Căci vreau să ştiu ce-nvăţătură nouă Mă va-ndruma pe drumurile ei, Pe cel pământ nepieritor!… LUCIFER Să mergem!   TABLOUL XIV • În ţinuturi de gheaţă (Regiune acoperită de zăpadă, fără arbori Soarele se vede printre zdrenţe de nori, roşu, ca un glob fără raze Printre cetini şi brădui pitici, în faţa unui bordei de eschimoşi, Adam, un moşneag cu totul frânt, coboară de pe deal răzimat de toiag, împreună cu Lucifer ) ADAM Când s-o sfârşi pustiul de zăpadă Din care ochii morţii ne pândesc? De pasul nostru-abia dacă tresare Vreo focă doar, şi-n apă se azvârle Şi plantele au obosit să lupte Corcit, mai vezi, de printre muşchi, vreun luger, Iar luna roşă licăreşte-n ceaţă, Ca într-o criptă lampa unui mort Mă poartă tu la palmierii-n floare, Mă du în ţări cu soare şi miresme, Acolo unde sufletul de om S-a ridicat la conştiinta forţei… LUCIFER Acolo suntem Globul ăst de sânge Ţi-e soarele Ecuatorul e-aici Ştiinţa ta n-a biruit ursita ADAM Grozavă lume Bună de murit! Nu-mi pare rău de câte las în urmă Ah, Lucifer! Eu, ce-am vegheat odată La leagănul uitat al omenirii; Eu, ce-am văzut speranţele dintr-însul, Ostaş bătrân purtat în lupte mari, - Cum stau acum la groapa uriaşă, Pe care azi, drept giulgiu mortuar, Aruncă-n pripă firea milostivă, Întâiul om şi cel din urmă-n lume Aş vrea să ştiu, cum neamul mi s-a stins? În luptă mândră, nobilă şi mare, Ori nevoiaş, căzând din treaptă-n treaptă, Pipernicit, de plânsul meu nevrednic? LUCIFER Ţii mult, văd eu, la duhul tău măreţ, Cum însuţi tu ai botezat puterea Care-ţi palpită-n sângele din piept Şi-ţi mână mersu-n drum spre ideal! Dar de ce vrei să stai drept mărturie Chiar însuţi tu la patul tău de moarte? De ce-ai dori să cumpănim socoata Pe care-o faci azi fără de stăpân? Îndemnurile dragostei de viaţă Se-mprăstie de frigurile tale Şi nu mai ştii ce-a fost în adevăr… Iar vaierul celui din urmă zbucium E-un val de râs asupra luptei noastre… ADAM De ce, atunci, eu n-am căzut de sus Cu simţu-ntreg al propriei puteri, Decât s-ascult eu însumi necrologul Pe care-un duh nepăsător mi-l spune, Pe-al cărui suflet pururea străin, Nici viforul, nici moartea mea nu-l doare LUCIFER Văd tagma ta în lacrima ce-o verşi, Acum când treci din ceaţă la trezire Şi de la vis, la adevăr curat Dar fii pe pace, neamul nu ţi-e mort Te uită-aici, sălaşul unui om, Stăpânul, iat’, în poartă ni s-arată… (Din colibă se iveşte un eschimos pregătit pentru vânătoare de foce ) ADAM Ăst monstru-ar fi, neghioabă stârpitură, Moştenitor măririi mele stinse? De ce-l aduci în faţa mea, Lucífer? Lasă-mi amarul, ţine-ţi mângâierea! ESCHIMOSUL Deci tot mai sunt deasupra Dumnezei? În faţa mea s-au coborât aievea… Dar, cine ştie, sunt ei buni ori răi? S-o iau la fugă, tot e mai cu minte (Vrea să fugă ) LUCIFER O vorbă, stai! ESCHIMOSUL (Cade cu faţa la pământ ) Îndură-te de mine! Am să-ţi jertfesc chiar foca cea dintâi Pe care-o prind, dar nu mă prăpădi! LUCIFER Nu te-nţeleg! Ce drept ai tu la focă, Cu viaţa ei pe-a ta să ţi-o răscumperi? ESCHIMOSUL Mai tare sunt… Şi văd în jur de mine Cum peştele pe vierme îl răpune, Pe peşte foca şi pe focă eu… LUCIFER Iar duhul sfânt cu tine se hrăneşte… ESCHIMOSUL O ştiu, o ştiu… dar vremea măsurată, Ce mi s-a dat din milă s-o trăiesc, Mi-o cumpăr eu cu jertfe mari de sânge ADAM Ce gând năuc LUCIFER Tu altfel ai făcut? Atâta-i doar deosebirea voastră, Că dânsul foce a adus drept jertfă, Când tu cu oameni îi sfinţeai altarul Lui Dumnezeu, pe care l-ai zidit În chipul tău, la fel face şi el ESCHIMOSUL Te-ai supărat, şi eu pricep de ce… C-am îndrăznit de jale să mă plâng La domnul bun al soarelui, acela Ce daruri dă şi nu cere răsplată Şi care, spun poveştile bătrâne, A poruncit şi-n ţara-asta,-aici… Vai, iartă-mă, îl bléstem azi pe veci! ADAM Te uită, Doamne,-o clipă şi roşeşte De scârba-n care omul a ajuns Făptura ta măiastră! ESCHIMOSUL Soţul tău E amărât din pricină de foame? LUCIFER Fiindcă nu-i flămând, e supărat ADAM Nepotrivite glume fără rost… LUCIFER E adevăr, nu glume, ce vorbesc Credinţa ta-i a omului sătul, Iar soţul tău se-nfăţişează, bietul, Cu logica stomacului flămând Cu argumente nu vă biruiţi, Dar vă-nţelegeţi grabnic, dacă tu Vei flămânzi, ori dânsul a mâncat Aşa-i, aşa-i, oricum o învârteşti, E cea dintâi tot bestia din voi Şi-abia atunci când ea s-a potolit Apare omul, plin de măreţie Dispreţuindu-şi rostul lui străvechi… ADAM Ce vinovată-i vorba ta, Lucifer, Când tot ce-i sfânt îmi prăvăleşti în praf… Un lucru bun, orice idee sfântă, N-ar fi, cum zici, decât o-nfiripare Din aburul bucătăriei noastre: Din jocul orb de întâmplări răzleţe Ce-n drumul lor pornesc şi se înfrână De legile becisnicei materii? LUCIFER E altfel oare? Crezi că Leonida Ar fi murit aşa la Termopile, Dacă în loc de zeama lui cea neagră, Care-l hrănea-n republica spartană Cea fără bani, în vila lui Lucul Ar fi sorbit beţia voluptăţii Din câte vrăji cunoaşte orientul? Ori de grăbea la Porcia acasă Să-şi poposească neodihna luptei La sânul ei, în lenea după-amiezii, Crezi că murea viteazul Brut în spadă? Nu vezi cum cresc virtutea şi păcatul? Din mucegai se-ntruchipează unul, Iar alta naşte-n dorul de lumină, Şi răsădite-n vremile târzii Îşi moştenesc şi forma şi credinţa… Câţi nu şi-au zis c-au încheiat cu lumea Şi-n jalea lor s-au spânzurat de-o creangă Dar, desfăcuţi de-o mână nedorită, La cea dintâi atingere-a vieţii Îşi uită-n pripă vechea socoteală… Huniade doar, de nu venea pe lume În ţara lui, şi dacă-ntâmplător Umilă umbră-n şatra unui negru Îi tremura pe leagăn: ce era, Ce s-alegea eroul mare-al crucii? Ori, spune, Luther, papă să fi fost Şi papa Leo dascăl la catedră, Mai pregătea reforme cel dintâi, Mai blestema amarnic celălalt? Napoleon, de nu-i gătea cărarea Cu val de sânge-un neam plin de mândrie, Într-o cazarmă proastă s-ar fi stins… ADAM (Închizând gura lui Lucifer ) Destul, destul… Povestea ta întreagă Îmi pare-atât de simplă şi de dreaptă, Dar cu atât mi-e paguba mai mare: Pe proşti îi mint credinţele deşerte Pe-acei ce nu simt sufletul cum bate Şi mişcă-n toate lucrurile noastre… Dar cei mai buni şi-ar înţelege fraţii, De n-ar fi frânţi de-nvăţătura ta! LUCIFER Vorbeşte deci cu soţul tău! Nu strică Să te cunoşti cât mai de-aproape însuţi ADAM Mulţi mai tânjiţi pe plaiurile-acestea? ESCHIMOSUL Da, mulţi! Mai mulţi decât aş fi în stare Pe degete să număr Este drept Că-n jurul meu mi-am prăpădit vecinii, Dar în zadar, căci alţii noi răsar… Şi ce puţine-s focele acum… Fă tu, fă azi, de eşti un Dumnezeu, Mai multe foce, oameni mai puţini! ADAM Mi-a fost destul; vin să plecăm, Lucifer! LUCIFER Dar stai, măcar nevasta să-i vedem ADAM Nu vreau s-o văd, căci un bărbat căzut E pururea prilej de scârbă şi Numai dispreţ trezeşte-n piept Femeia, Visul etern şi drag al poeziei, Când a căzut, e-o fiară ce-ngrozeşte! Nu vreau s-o văd! Vin’ să grăbim de-aici… (Lucifer, trăgând încet pe Adam spre bordei, sparge uşa şi în prag iese Eva, nevasta Eschimosului Adam stă încremenit şi se miră ) LUCIFER Cum, n-o mai ştii? E cunoştinţă veche… Cuprinde-o-n braţe, căci sărmanul om Se supără grozav de nu-i cinsteşti În acest chip obişnuit soţia ADAM Cum s-o cuprind, eu, ce-am ţinut în braţe Pe-Aspásia? Doar licărind abia, Îi mai revăd figura, dar se pare Că s-a schimbat, sub ploaia de săruturi, În animal! ESCHIMOSUL (Intrând în bordei ) Nevastă, avem oaspeţi! Primeşte-ni-i! (Eva se aruncă la sânul lui Adam şi-l trage înăuntru ) EVA Bine-ai venit, străine! ADAM (Desfăcându-se ) Vai, ajutor, Lucifer! Să plecăm! Coboară-mă din viitor acasă! Să nu mai văd ce crudă-mi este soarta, Şi lupta stearpă! Vreau să mă gândesc: Mai lupt, ori ba, cu voia Lui de sus? LUCIFER Sfârşit e visul… Te trezesc, Adame!   TABLOUL XV • Afară din paradis (Scena se transformă în regiunea de palmieri din tabloul al treilea Adam, din nou tânăr, iese visător din colibă şi priveste împrejur mirat Eva e aţipită înăuntru Lucifer stă la mijloc Zi strălucitoare ) ADAM Vedenii fără nume, unde sunteţi? În jurul meu zâmbind trăieşte totul Cum am lăsat, dar inima s-a frânt LUCIFER Om încrezut, nu cumva ai dori Ca să se strice-orânduirea firii Şi-un meteor să ţi se-aprindă-n noapte, Să piară lumea, dacă moare-un vierme? ADAM Eu am visat, ori poate-acum visez? Mai mult decât un vis e existenţa Ce-n lutul mort a poposit o clipă, Ca împreună-apoi să se fărâme? De ce, de ce-nţelegerea de-o clipă, Ca să pricepem groaza nefiinţei? LUCIFER Te tânguieşti? Numai un laş primeşte Fără de luptă lovitura care S-o-nconjure el tot mai este-n stare Cu linişte priveşte cel puternic La slovele destinului etern, Gândindu-se fără mustrare numai Cum va să-nfrunte apăsarea lor? Povestea ta-i sub stăpânirea sorţii: Unealtă esti mânată înainte ADAM Nu! Nu! Mi-e slobodă voinţa Pe-un preţ atât de scump răscumpărată, Căci pentru ea m-am izgonit din rai Din visurile mele-am învăţat Azi, că sunt treaz, tot eu voi hotărâ În care chip să-mi îndrumez cărarea LUCIFER Dacă n-ar fi uitarea şi speranţa Logodnice destinului pe veci, Una să-nchidă ranele primite, Alta să-ntindă giulgiul peste groapă, Zicându-ţi: Vezi, s-au prăbuşit o sută, Tu însă esti alesul care-o trece… Ştii, ca savant, prin alte ciudăţenii, Există-un soi de viermi de intestine Care trăiesc în uliu şi-n pisică, Dar perioada cea dintâi a vieţii În şoarecii de casă o-mplinesc Nu-i hotărât pe care dintre şoareci Are să-l prindă uliul sau pisica Sunt mulţi cari scapă, fiindcă se păzesc Şi mor bătrâni în cercul lor domestic Dar se-ngrijeşte-o lege fără milă Să cadă-atâţia-n ghearele duşmane Câţi trebuie, ca peste mii de ani Şi viermele să fie pe pământ Nici între oameni fiecare ins Nu e legat, dar omenirea-ntreagă E-ncătuşată-n veşnice obezi Însufleţirea-n valul ei te-apucă Azi pentru-un lucru, máine pentru altul Se vor găsi, deci, jertfe pentru ruguri, Vor fi şi cei porniţi să-şi bată joc Iar cel ce poart-un catastif de numeri Se va mira de cumpăna cu care Măsoară soarta, fără nici un greş, Virtute, crimă, toate deopotrivă, Credinţă, nebunie sau omor… ADAM Stai! Mi-a venit un gând Voi fi eu încă În stare, Doamne, să te-nfrunt! Oricât Mi-ar zice soarta: pân’ aici trăieşti, Eu am să râd, şi dacă-mi vine: mor Nu sunt eu încă singur pe pământ? În faţa mea-i o stâncă, jos abis, O săritură, actul cel din urmă, Şi pot să strig: sfârşită-i comedía… (Adam înainteazâ spre stâncă, Eva apare în uşă ) LUCIFER Sfârşit… sfârşit… Ce vorbe fără rost! Sfârşit e-n orice clipă şi-nceput… - De ce-ai văzut atâtea mii de ani? EVA De ce-ai plecat de lângă mine,-Adame? Sărutul cel din urmă ţi-a fost rece Ai griji pe faţă scrise, şi mânie… Mă tem de tine… ADAM (Înaintând ) Iară mă pândeşti? Îmi calci în urmă, nu simţi că bărbatul, Stăpânu-acestor plaiuri, are încă Şi alte trebi pe lângă gluma goală? Povară-mi eşti când nu pricepi, femeie! (Înduioşat ) Numai puţin… să fi dormit puţin C-aşa mai grea îmi pare jertfa mea, Pe care-acum mi-o cere viitorul… EVA Ascultă-mă, şi jertfa-i mai uşoară, Căci s-a-ntărit ce-a fost ieri îndoielnic Şi viitorul ne priveşte-n faţă ADAM Ce spui? EVA Adame, ştiu că vei zâmbi Te-apropie să ţi-o şoptesc, ascultă, Simt că sunt mamă… ADAM (Căzând în genunchi ) Doamne, m-ai învins Vai, iată-mă în praf, zadarnic lupt Fără de tine, împotriva ta… Pieptu-mi desfac, înalţă-l sau loveşte-l… LUCIFER Ce-i, vierme, ce-i? Ori ai uitat mărirea Ce-mi datoreşti? ADAM Dă la o parte totul A fost un vis deşert, vreau pace-acum LUCIFER Şi tu, femeie fără minte, spune: Ce te mândreşti? Copilul tău şi-n rai Tot din păcat s-a zămislit, şi-aduce Mizerie şi crimă pe pământ EVA Dar, dacă Dumnezeu vrea, va veni Un nou născut în scutece sărace, Frăţietatea să aşeze-n lume LUCIFER Te scoli, azi, slugă, împotriva mea? Sus, dobitoace! (Îmbrânceşte pe Adam Se deschide cerul Dunmezeu apare în slavă, împrejmuit de îngeri ) DOMNUL Duhuri, la pământ! În faţa mea, mărire nu-i LUCIFER (Clătinându-se ) Blestém! DOMNUL Ridică-te, nu fi înfrânt, Adame, În mila mea, eu, iarăşi te primesc LUCIFER (Aparte ) Cum văd, aici, ca-n orice căsnicie, Se-mpacă toţi, nu-i vorbă, e frumos, Dar mintea rece moare de urât Mai bine-ar fi să mă retrag… (Pleacă ) DOMNUL Lucifer! Am un cuvânt şi pentru tine, stai! Iar, fiule, tu spune ce te doare! ADAM M-au chinuit, vai, groaznice vedenii Şi rostul lor eu, Doamne, nu-l pricep Învaţă-mă ce soartă mă aşteaptă! Mi-e dată numai firea mea îngustă Ce simt că-n luptă sufletul mi-l stoarce, Ca vinul care, limpezit fiind, Îl torni pe jos, ca să ţi-l bea ţărâna? Ori are altă ţintă băutura? Urmaşii mei vor merge înainte, Apropiaţi de tronul tău, sau poate Se vor trudi ca bou-n jug, la moară, Fără să spargă cercu-n care umblă? Are-o răsplată pieptul vrednic, care Batjocorit e,-n sângerarea lui, De gloată, fără duh? Mă luminează, Şi bucuros duc orişice ursită… Căci un câştig e-n schimbul meu, dar, vai, Nedumerirea mea e iad DOMNUL Nu cerceta Ce taină-ascunde ochilor tăi dornici, Cu bunătate, mâna cea de sus Căci dacă-ai şti că-i trecător popasul Jos pe pământ şi dincolo-i eternul: N-ar fi virtute nici o suferinţă Dac-ai vedea că sufletu-i ţărână - Ce te-ar împinge pentru mari idei S-arunci plăcerea clipei trecătoare? Pe când aşa, e-n neguri viitorul, Si, când eşti gârbov de povara clipei, Cu raza lui te-nalţă infinitul Iar dacă-ar fi mândria-i să te prindă, Te-ar stânjeni făptura-ţi îngrădită Aşa se nasc mărirea şi virtutea LUCIFER (Râzând ) În adevăr, tu calci pe-un drum de slavă! Mărirea şi virtutea te-nsoţesc - Două cuvinte care-atunci se-ntrupă Când lângă ele străjuiesc prostia, Prejudecata şi credinţi deşerte De ce pe culme am chemat pe om, Când el, zidit din soare şi noroi, Mic e-n ştiinţă, şi-n orbire mare? ADAM Nu-ţi bate joc, Lucifer! Am văzut Alcătuirea minţii tale limpezi Şi-am zgriburit, îmi era frig acolo Dar, Doamne, cine poate să mă-ndrume, Ca să rămân pe calea vredniciei? Tu m-ai lipsit de braţul-călăuză, Când am gustat din al ştiinţei pom DOMNUL Ţi-e mâna tare, inima înaltă, Iar câmpul muncii fără de hotar Şi-un glas de sus, când bine bagi de seamă, Te-ndeamnă-n drum, te mustră şi te-nalţă Tu să-l asculţi! Iar când a amuţit Din cer povaţa-n larma vieţii tale, Femeia, mai plăpândă, mai curată, Şi de noroi cu doi paşi mai departe, Ea are s-o audă, strecurând-o, Prin inimă, în cântec şi visare Cu-aceste două îţi va sta alături, În nenoroc ca şi-n zile senine, Un geniu zâmbitor, să te mângâie Iar Lucifer, tu, o verigă-n lanţul Fără sfârşit, te zbate mai departe! Tăgada şi ştiinţa ta cea rece, Ca drojdia ce fierbe aluatul, Vor zbuciuma pe om, dar nu-l vor frânge Tu pedepsit vei fi în veşnicie, Văzând de-a pururi că ce vrei să strici Înmugureşte-n bine şi-n frumos CORUL ÎNGERILOR Între crimă şi virtute, Slobod vei putea alege, Căci deasupra este Domnul, Mila lui e scut şi lege Îndrăzneşte, deci, nu-ţi pese Când mulţimea e ingrată, Preţuirea luptei tale E de fapta-n sine dată Orice târg e o ruşine Care sufletu-ţi despică, Pe cel slab l-aşterne-n ţărnă, Pe cel vrednic îl ridică Dar, în slava înălţării, Nu fi orb de-nchipuirea Că, prin rostul faptei tale, Tu-i dai Domnului mărirea Nici să crezi că fără tine Voia Lui unealtă n-are: Bucură-te când te lasă Să-mplineşti sfânta chemare EVA Pricep cuvântul, slavă ţie, Doamne! ADAM Îl simt şi eu, şi-i voi urma porunca, Numai sfârşitul de-aş putea să-l uit… DOMNUL Omule, zis-am, luptă-te şi crede!    